
Sfântul cuvios Eftimie cel mare 
(20 ianuarie) 





Acest cuvios părinte, Eftimie cel mare, a trăit pe vremea împăratului Graţian. S- 
a născut în Melitina, în cuprinsul mitropoliei Armeniei, din pântece sterp şi 
neroditor, ca şi Sfântul loan Botezătorul. Părinţii lui, Pavel şi Dionisia, erau 
oameni cucernici. Numele şi l-a primit potrivit cu făgăduinţa de sus, căci pe 
când părinţii lui se rugau să aibă fii, glas de sus a venit spunându-le să se bucure 
şi să fie cu voie bună (iar numele Eftimie pe elineşte înseamnă voie bună). După 
moartea tatălui său, a fost dus de maica lui la Evtroiu, marele episcop al 
Melitinei, şi acesta l-a rânduit în ceata clericilor. Când a ajuns în vârsta de 29 de 
ani, s-a dus la Ierusalim şi s-a sălăşluit într-una din peşterile din munte, 
împreună cu cuviosul Teoctist (prăznuit la 3 septembrie). Aici a izbăvit pe mulți 
din boli grele. Se zice că şi el a hrănit, cu puţine pâini mici, patru sute de oameni 
călători, care veniseră la mănăstirea lui. Şi pe multe femei, care nu năşteau le-a 
făcut roditoare, cu ruga lui, aşa cum şi el, cu puterea lui Dumnezeu, se născuse 

din cea care vreme îndelungată fusese stearpă.Ca şi Ilie a deschis porțile cerului 
şi a tămăduit pământul de nerodire. Strălucirea lăuntrică a sufletului acestui 
cuvios a vădit-o şi stâlpul de foc, care se pogora din cer, când cuviosul slujea, şi 
sta lângă el până se sfârşea Sfânta Jertfă, văzut fiind de toţi cei din jurul lui. El 
vedea cu mintea şi gândurile celor ce se apropiau de Sfânta Cuminecătură, 
cunoscând pe cel ce venea cu cugetul curat şi pe cel ce era întinat, iar acesta era 
semnul curăţiei celei mai desăvârşite. Cuviosul Eftimie era cunoscut şi cinstit 
chiar şi de cei trei mari îndrumători ai vieţii pustniceşti din vremea lui: Simeon 
Stâlpnicul, Sava cel sfințit şi Teodosie din Palestina; şi toţi patru apărau dreapta 
credinţă statornicită la Sinodul din Calcedon (451), vorbind împotriva ereticilor 
din vremea aceea, mai ales împotriva monofiziților.lar fericitul Eftimie a întors 
la dreapta credinţă chiar şi pe împărăteasa Evdochia (460), care căzuse şi ea în 
rătăcirea lui Eutihie. N-a căutat niciodată vreo mărire omenească, ci toată viaţa a 
rămas un simplu iubitor de străini şi un îndrumător de sihaştri. Astfel a adormit 
în Domnul la 20 ianuarie, în anul 473, fiind cinstit de atunci în toată Biserica 
Ortodoxă la aceeași dată. Astăzi, părți importante din moaştele sale se găsesc la 
Mănăstirile Marea Lavră şi Iviron din Muntele Athos, dar şi în alte locaşuri ale 
lumii creştine. 

In această lună (ianuarie), ziua a douăzecea - Prea cuviosul părintele 
nostru Eftimie cel mare (Minei) 





La Vecernia cea mică 


Stihirile pe 4, glas 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 
nădejdile noastre, după Dumnezeu, întru tine le-am pus, Născătoare de Dumne- 
zeu. 


Peste sferele cereşti, zburând prin dumnezeiasca faptă bună prea fericite părinte, 
ai intrat în nor cuvioase, prin care cu adevărat nu în vorbe întunecate, ci în darul 
lui Dumnezeu te-ai arătat, strălucire luând. (de două ori) 


Cu bunătăţile luminându-ţi sufletul şi mintea, la Cer te-ai mutat, la Împărăţia lui 
Hristos, Eftimie de trei ori fericite, aducându-i Lui mănunchile ostenelilor tale, 
şi între sihaştri arătându-te ca un luminător, cu hrana cea nemuritoare te desfă- 
tezi. 


Treimea, Cea de o Fiinţă cu adevărat şi fără început, lăcaş Duhului întru tine 
punând, luminător prea luminat te-ai arătat de Dumnezeu purtătorule Eftimie, şi 
trecând toate cele pământeşti, în ceruri lăcaş ţi-ai aflat. 


Slavă..., glas 2 


Cuvioase părinte, din pruncie cu osârdie spre fapta bună nevoindu-te, te-ai făcut 
organ Sfântului Duh, şi de la Dânsul luând lucrarea minunilor, ai îndemnat pe 

oameni să urască dulceţile. Şi acum cu dumnezeiască lumină m-ai luminat fiind 
strălucit, luminează şi cugetele noastre părinte Eftimie. 


Și acum..., a Născătoarei 


Pe tine te mărim Născătoare de Dumnezeu, strigând: Bucură-te, uşă încuiată, 
prin care s-a deschis oamenilor Raiul cel de demult. 


La Stihoavnă 
Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


Amăgirile viclenilor draci, biruindu-le cu puterea Crucii, luminat ai arătat slava 
lui Hristos, părinte Eftimie. 


Stih: Scumpă este înaintea Domnului, moartea cuviosului Lui. 


Ridicatu-te-ai ca Ilie în car de foc, şi ai mers fericite fără mijlocire la Treime, 
Eftimie prea cuvioase. 


Stih: Fericit bărbatul care se teme de Domnul, întru poruncile Lui va voi foarte. 


Purtând în mâinile tale, Crucea Domnului, părinte, nălucirile dracilor, până în 
sfârşit, Eftimie le-ai pierdut. 


Slavă..., Şi acum... 


Bucură-te, ceea ce ai luat bucuria lumii, pe Hristos, Dătătorul de viaţă, şi ai oprit 
întristarea strămoaşei. 


Tropar, glas 4: Veseleşte-te pustie ceea ce nu năşteai; bucură-te, ceea ce nu 
aveai durere, că ţi-a înmulţit ţie fii, bărbatul doririlor celor duhovniceşti, cu bună 
credinţă sădindu-i, cu înfrânarea hrănindu-i, spre săvârşirea bunătăţilor. Cu ale 
căruia rugăciuni Hristoase Dumnezeule, mântuieşte sufletele noastre. 


Slavă..., Şi acum..., a Născătoarei, învierii 


Taina cea din veac ascunsă şi de îngeri neştiută, prin tine, Născătoare de 
Dumnezeu, celor de pe pământ s-a arătat, Dumnezeu întrupându-Se întru unire 

neamestecată şi Crucea de bunăvoie pentru noi primind; prin care, înviind pe cel 
dintâi zidit, a mântuit din moarte sufletele noastre. 


La Vecernia cea mare 


După obişnuitul Psalm, cântăm: Fericit bărbatul... Slava dintâi. La Doamne 
strigat-am..., Stihirile pe 8, glas 1: 


Podobie: Prea lăudaţilor mucenici... 


Părinte Eftimie, naşterea ta mai înainte o a vestit îngerul ceresc cel trimis, ca şi a 
lui loan, celui ce a odrăslit din pântece sterp, că aceluia râvnitor te-ai arătat şi 
asemenea cu obiceiul, neagonisitor, fără de casă ca Botezătorul şi în munţi hră- 
nindu-te, ai strălucit cu nemăsurate minuni. (de două ori) 


Părinte Eftimie, rod din cea stearpă ai odrăslit, dar te-ai arătat cu adevărat mult 
roditor. Că din sămânţa cea duhovnicească, de monahi s-au umplut pustiul, care 
mai înainte era neumblat. Şi acum te roagă, să dăruiască sufletelor noastre pace 
şi mare milă. 


Părinte Eftimie, viaţa ta este prea aleasă şi credinţa cu adevărat ortodoxă. Că din 
cele lucrătoare la privirea cea prea înaltă ai ajuns, făcându-te lăcaş înţelepciunii, 
pe Unul din Treime, Hristos, în două firi cinstind, pe care roagă-L pentru sufle- 
tele noastre. 


Alte Stihiri, glas 4: 
Podobie: Cela ce de sus eşti chemat... 


Cela ce din pântecele maicii tale ai fost sfințit, când ochiul Cel ce vede toate, 
mai înainte a văzut bun gândul şi voinţa ta, care te-a dus fără de întoarcere la 
cele mai bune, atuncea prea fericite, pe tine dar de Dumnezeu dat cu numele 
mângâierii numit mai înainte vestindu-te, a dezlegat întristarea părinților. Pentru 
aceasta din pruncie făgăduindu-te, lui Dumnezeu făcătorului de bine, ai plăcut, 
pe care roagă-L să mântuiască şi să lumineze sufletele noastre. 


Cela ce ai fost plin de daruri dumnezeieşti, pe tine ca pe o oglindă neîntinată a 
dumnezeieştilor arătări, părinte aflându-te Hristos, razele luminii Sale cele stră- 
lucitoare ţie ți-au luminat, de unde izvor îndestulat de tămăduiri te-au arătat, 
hrănitor flămânzilor şi setoşilor prin ploaie adăpându-le pofta. Şi sufleteştile 
voințe văzând, cu cuvântul înţelepţeşte mai bune le-ai făcut lui Dumnezeu. Pe 
care roagă-L, să mântuiască şi să lumineze sufletele noastre. 


Ar Ar Ar dr dr dr Ar Ar dr Ar Ar Ar dr dr dr dr dr dr Ar Ar A A 


Xp XP IP IP 3 Ie E E 3 IE 2 E IP 3 E IP 3 E 30 E E E E XX 


Die De De De dr De De fe de dr de de De Dr De Dr Dr Dr dr dr de Dr Ar A A 


XP XP XP 3 DP 30 E 2 2 7 30 3 2 e IP 37 E 2 IP 30 2 2 30 IE IE 2 E 0 E XXX 


Cela ce cu privirea la cele de sus şi cu lucrarea ai strălucit, viaţa asemenea cu a 
îngerilor ţi-a fost, îndreptătoare de faptă bună şi pildă prea adevărată, celor ce 
vor să slujească lui Dumnezeu întru săvârşire. lar cuvântul tău de Dumnezeu 
înţelepţite Eftimie, Treimea a o cinsti a învăţat şi pe Hristos unul a fi cunoscut în 
două firi, şi soboarele cele întocmai numărate cu patru Evanghelii ale lui Hri- 
stos. Pe care roagă-L, să mântuiască şi să lumineze sufletele noastre. 


Slavă..., glas 3 


Sfinţit fiind lui Dumnezeu din pântecele maicii tale, ca alt Samuil părinte Efti- 
mie, după numirea ta te-ai făcut mângâiere credincioşilor, călugărilor toiag şi 
întărire, al Duhului Sfânt curat lăcaş, cere nouă, celor ce te cinstim, mare milă. 


Și acum..., a Născătoarei 


Cum să nu ne mirăm de naşterea ta cea cu bărbăţie dumnezeiască, cu totul 
cinstită ? Că ispită de bărbat neluând, ceea ce eşti cu totul fără prihană, ai născut 
fără de tată pe Fiul cu trup, pe Cel născut din Tatăl mai înainte de veci fără 
mamă, care nicicum n-a răbdat schimbare, sau amestecare, sau despărţire, ci a 
păzit întreagă osebirea amândurora firilor. Pentru aceasta Maică Fecioară Stă- 
până, pe Acela roagă-L, să mântuiască sufletele, celor ce cu dreaptă credinţă, de 
Dumnezeu Născătoare te mărturisesc pe tine. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei şi citirile. 


De la înţelepciunea lui Solomon, citire: 
Cap. 5, Vers 16. 


Drepţii în veci vor fi vii şi întru Domnul plata lor, şi purtarea de grijă pentru 
dânşii de la Cel Preaînalt. Pentru aceasta vor lua împărăţia podoabei şi stema 
frumuseţii din mâna Domnului, că cu Dreapta Sa va acoperi pe ei, şi cu braţul 
Său îi va apăra. Lua-va toată arma dragostea Lui, şi va întrarma făptura spre 
izbânda vrăjmaşilor. Îmbrăcase-va în zaua dreptăţii şi-şi va pune luişi coif 
judecata cea nefăţarnică. Lua-va pavăză nebiruită sfinţenia, şi va ascuţi cumplită 
mânie întru sabie şi va da război împreună cu Dânsul lumea asupra celor fără de 
minte. Merge-vor drept nimeritoare săgețile fulgerelor şi ca dintr-un arc bine 
încordat al norilor, la ţintă vor lovi. Şi din mânia cea zvârlitoare de pietre, pline, 

se vor arunca grindine. Întărise-va asupra lor apa mării şi râurile îi vor îneca de 
năprasnă. Sta-va împotriva lor Duhul puterii şi ca un vifor va vântura pe ei. Şi va 
pustii tot pământul fărădelegea şi răutatea va răsturna scaunele puternicilor. 
Auziţi dar împărați şi înţelegeţi, învăţaţi-vă judecătorii marginilor pământului. 
Luaţi în urechi cei ce stăpâniți mulțimi şi cei ce vă trufiți întru popoarele 
neamurilor. Că de la Domnul s-a dat vouă stăpânirea şi putere de la Cel 
Preaînalt. 


De la înţelepciunea lui Solomon, citire: 
Cap. 3, Vers]. 


Sufletele drepţilor sunt în mâna lui Dumnezeu, şi nu se va atinge de dânsele 
munca. Părutu-s-a întru ochii celor nepricepuţi a muri şi s-a socotit pedepsire 
ieşirea lor şi mergerea de la noi sfărâmare, iar ei sunt în pace. Că înaintea feţei 
oamenilor de vor, lua şi muncă, nădejdea lor este plină de nemurire. Şi puţin 
fiind pedepsiţi, cu mari faceri de bine se vor dărui, că Dumnezeu i-a ispitit pe 
dânşii şi i-a aflat luişi vrednici. Ca aurul în topitoare i-a lămurit pe ei şi ca o 
jertfă de ardere întreagă i-a primit. Şi în vremea cercetării sale vor străluci, şi ca 
scânteile pe paie vor fugi. Judeca-vor limbi şi vor stăpâni popoare şi va împărăţii 
într-înşii Domnul în veci. Cei ce nădăjduiesc spre dânsul vor înţelege adevărul, 
şi credincioşii în dragoste vor petrece cu Dânsul! Că dar şi milă este întru 
cuvioşii Lui şi cercetare întru aleşii Lui. 


De la înţelepciunea lui Solomon, citire: 
Cap. 4, Vers 7. 


Dreptul de va ajunge să se sfârşească, întru odihnă va fi. Că bătrâneţile sunt 
cinstite, nu cele de mulţi ani, nici cele ce se numără cu numărul anilor. Şi 
căruntețile sunt înţelepciunea oamenilor şi vârsta bătrâneţilor viaţă nespurcată. 
Plăcut lui Dumnezeu făcându-se, la iubit şi vieţuind între păcătoşi, s-a mutat. 
Răpitu-s-a, ca să nu schimbe răutatea mintea lui, sau înşelăciunea să înşele 
sufletul lui. Că râvna răutăţii întunecă cele bune şi neînfrânarea poftei schimbă 
gândul cel fără de răutate. Sfârşindu-se peste puţin, a plinit ani îndelungaţi. Că 
plăcut era Domnului sufletul lui. Pentru aceea S-a grăbit a-l scoate pe dânsul din 
mijlocul răutăţii. Şi popoarele văzând şi necunoscând, nici punând în gând una 
ca aceasta. Că dar şi milă este întru cuvioşii Lui, şi cercetare întru aleşii Lui. 


La Litie 


Stihirile, glas 2, singur glasul a lui Ghermano: 

Veseliţi-vă a zis părinţilor îngerul Domnului, că prunc se va naşte vouă, numit 
cu numele veseliei. Şi te-ai zămislit în pântece, aducându-le lor făgăduinţa, şi 
din scutece cu rugăciunea te-ai hrănit, părinte Eftimie. 


A lui Studit: Întărindu-ţi mintea cu dumnezeiască cunoştinţă, părinte Eftimie, 
cele trecătoare le-ai trecut, nimica mirându-te de cele pământeşti. Şi în necazuri 
cu inimă îndrăzneață arătându-te prea viteaz; şi în pusnicie şi întru sufleteasca 
linişte smerit şi blând. Şi, noianul cel nestătător al acestei vieţi de acum arătat 
trecându-l, la limanul cel cu bună linişte ai ajuns. Pe Hristos roagă-L, să mi- 
luiască sufletele noastre. 


A aceluiași. Lucrurile cele dintru această viaţă le-ai defăimat, părinte Eftimie, că 
de petrecerea cea de sus dorind, bogăția cea vremelnică întru nimica o ai socotit; 
şi îmbrăcându-te în smerenie, desfătarea ai urât şi ai iubit înfrânarea, nedreptatea 
ai lepădat şi ai urmat dreptăţii; pentru aceasta Părinte cuvioase, pomeneşte-ne şi 
pe noi întru cuvioase rugăciunile tale cele către Domnul. 


Slavă..., glas, 4 


Strălucit-au faptele tale cele bune ca soarele, pe pământ şi în Cer, sluga lui 
Hristos, Eftimie. Că cu dreapta credinţă ne-ai propovăduit nouă credinţa lui Hri- 
stos cea adevărată şi fără prihană. Pentru aceasta roagă-te cuvioase părinte, întru 
pomenirea ta de Dumnezeu purtătorule, să ne dăruiască nouă mare milă. 


Și acum..., a Născătoarei 


Caută spre rugăciunile robilor tăi, ceea ce eşti cu totul fără prihană, potolind 
pornirile asupra noastră cele rele, şi din tot necazul izbăvindu-ne pe noi. Că pe 
tine una te avem anghiră tare şi nemişcată, şi a ta folosință am dobândit, să nu ne 
ruşinăm Stăpână, cei ce te chemăm pe tine. Grăbeşte spre rugăciunea celor ce 
strigă către tine cu credință: Bucură-te, Stăpână ajutătoarea tuturor, bucuria şi 
acoperământul, şi mântuirea sufletelor noastre. 


La Stihoavnă 
Stihirile, glas 5: 
Podobie: Bucură-te, cămara... 
Bucură-te, cela ce ai fost ca o începătură de mângâiere Bisericii, părinte cu- 
vioase, că prin naşterea ta toate pornirile ereticilor din dumnezeiască rânduială s- 


au izgonit. Pentru aceasta pe tine cu numele bucuriei te-a numit Eftimie. Că 
cetele fiinţelor celor cereşti le-ai umplut de bucurie prin strălucirea vieţii. Cu 


Ar Ar Ar dr dr dr Ar Ar dr Ar Ar Ar dr dr dr dr dr dr Ar Ar A A A 


Xp XP IP IP IE e IP E 3 IE 2 E IP 3 E IP 30 E 3 IE IE E XX 


Die De De De dr De De fe de de de de De Dr De Dr Dr Dr dr dr De de Ar A A 


XP XP XP 3 DP 30 E 2 2 7 30 3 2 E IP 3 E IP 30 2 2 30 IE IE 2 E 0 E XX 


care împreună sălăşluindu-te, şi de lumină umplându-te, şi cu strălucirea cea 
prea fericită şi dumnezeiască desfătându-te acum, pe Hristos roagă-L, să dă- 
ruiască sufletelor noastre mare milă. 


Stih: Scumpă este înaintea Domnului, moartea cuviosului Lui. 


Cu toiagul Crucii întărindu-te, pâraiele fărădelegii le-ai uscat, şi din râul dumne- 
zeieştii desfătări, şi din izvorul raiului duhovniceşte prea fericite adăpându-te, 
izvoare de mântuire în pustie ai arătat. Şi cu apele Dumnezeiescului Duh, 
cuvioase hrănit fiind, ca un finic te-ai suit la cereasca înălțime, şi stâlp în chipul 
focului te-ai arătat de Dumnezeu înţelepțite, şi plin de lumina cea mult stră- 
lucitoare a lui Hristos. Pe care roagă-L să dea sufletelor noastre mare milă. 


Stih: Fericit bărbatul care se teme de Domnul... 


Cu adevărat până la cortul cel minunat, până la casa lui Dumnezeu, prea fericite, 
ai trecut întru bucuria şi veselia sufletului, unde glasul cel frumos al celor ce 
prăznuiesc, părinte ai auzit, şi întru împărtăşirea cântării celei dulci şi a negrăitei 
veselii şi frumuseți eşti Eftimie. De care singur dorind, trupul ţi-ai omorât, care 
ai şi dobândit, cu dumnezeiasca dreptate fiind împodobit. Roagă pe Hristos, cel 
ce dă lumii mare milă. 


Slavă..., glasul al 5-lea 


Cuvioase părinte, nu ai dat somn ochilor tăi, nici genelor tale dormitare, până ce 
sufletul şi trupul de patimi ţi-ai curăţit, şi pe tine însuţi te-ai gătit lăcaş Duhului. 
Că viind Hristos cu Tatăl, sălăşluire întru tine au făcut, şi Treimii Celei de o 
Fiinţă slugă făcându-te, de lucruri mari vestitorule Eftimie; roagă-te pentru su- 
fletele noastre. 


Și acum..., a Născătoarei 


Fericimu-te Născătoare de Dumnezeu Fecioară, şi te mărim credincioşii după 
datorie, pe tine cetatea cea nemişcată, şi zidul cel nesurpat, şi folositoarea cea 
tare, şi scăparea sufletelor noastre. 


Tropar, glas 4: Veseleşte-te pustie ceea ce nu năşteai, bucură-te ceea ce nu 
aveai durere, că ţi-a înmulţit ţie fii, bărbatul doririlor celor duhovniceşti, cu bună 
credință sădindu-i, cu înfrânarea hrănindu-i, spre săvârşirea bunătăţilor. Cu ale 
căruia rugăciuni Hristoase Dumnezeule, mântuieşte sufletele noastre. 


Slavă..., Şi acum..., a Născătoarei, învierii 

Taina cea din veac ascunsă şi de îngeri neştiută, prin tine, Născătoare de 
Dumnezeu, celor de pe pământ s-a arătat, Dumnezeu întrupându-Se întru unire 
neamestecată şi crucea de bunăvoie pentru noi primind; prin care, înviind pe cel 
dintâi zidit, a mântuit din moarte sufletele noastre. 


La Utrenie 


La Dumnezeu este Domnul... Troparul Sfântului de 2 ori. Slavă..., Şi acum... al 
Născătoarel. 


După întâia Catismă, Sedealna, glas 4: 
Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea ne- 


apropiată. 


Cu lumina cea neapropiată luminat fiind, ca o stea ai strălucit în pustietăți, cu 
învățăturile luminând Eftimie, pe cei ce veneau la tine cu suflet neîndoit. 


Slavă..., alta asemenea 


În Egipt ai strălucit ca un luceafăr, şi lumea ai luminat cu strălucitele tale bună- 
tăi Eftimie, strălucind tuturor lumina sihăstriei. 


Și acum..., a Născătoarei 


Rugăciune primind de la noi, cei ce alergăm la acoperământul tău, prea curată 
Fecioară, nu înceta rugându-te lubitorului de oameni, să mântuiască pe robii tăi. 


După a doua Catismă, Sedealna glas 5: 

Podobie: Cuvântul cel împreună... 

De grijile lumeşti lepădându-te, şi primind viaţa cea îngerească, cu înfrânarea 
sufletul ţi-ai împodobit, şi dar de minuni de la Dumnezeu ai luat din destul, 
Eftimie de Dumnezeu purtătorule, roagă-te pentru noi, cei ce te lăudăm pe tine 
cu bună credinţă. (de două ori) 


Slavă..., Şi acum..., a Născătoarei 


Preasfântă Fecioară miluieşte-ne pe noi, cei ce scăpăm cu credinţă la tine cea 
milostivă, şi cerem acum a ta caldă folosinţă; că poţi cu adevărat a mântui pe 

toţi, ca ceea ce eşti Maica Dumnezeului Celui Preaînalt, cu rugăciunile tale cele 
de Maică pururea îmblânzindu-L, ceea ce eşti de Dumnezeu dăruită. 


După Poleleu, Sedealna, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Sărăcia Celui ce S-a născut din Fecioară pentru noi cu adevărat luând, ai socotit 
cele trecătoare ca iarba, fericite. Că din pomul cunoştinţei gustând cuvioase, 
călugărilor te-ai arătat dumnezeiesc învăţător. Pentru aceasta şi spre râvna vieţii 
îngereşti ai ridicat pe toţi, şi spre cunoştinţa credinţei, purtătorule de semne 
Eftimie. Roagă pe Hristos Dumnezeu, iertare de greşeli să dăruiască, celor ce 
prăznuiesc cu dragoste sfântă pomenirea ta. (De două ori) 


Slavă..., Şi acum..., a Născătoarei 


Pe tine Fecioară, ca pe ceea ce numai tu între femei fără sămânță ai născut pe 
Dumnezeu cu trup, toate neamurile omeneşti te fericim; că Focul Dumnezeirii 
întru tine S-a sălăşluit; şi ca pe un Prunc cu lapte ai hrănit pe Făcătorul şi 
Domnul. Pentru aceasta neamul îngeresc şi omenesc, după vrednicie mărim prea 
sfântă naşterea ta, şi cu un glas strigăm către tine: Roagă pe Fiul tău şi 
Dumnezeu, iertare de greşeli să dăruiască celor ce cu credinţă se închină naşterii 
tale. 


Apoi Antifonul dintâi al glasului al patrulea. 
Prochimen, glas 4: Scumpă este înaintea Domnului, moartea cuviosului Lui. 
Stih: Ce voi răsplăti Domnului pentru toate, care mi-a dat mie? 


Evanghelia de la Matei: Zis-a Domnul ucenicilor Săi: Toate îmi sunt date Mie 
de la Tatăl... 


Şi după Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă... glas 2 


Pentru rugăciunile cuviosului Tău, Eftimie, Milostive, curăţeşte mulțimea 
păcatelor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
păcatelor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Apoi Stihira, glas 6: Cuvioase părinte, în tot pământul a ieşit vestea isprăvilor 
tale. Pentru aceasta în ceruri ai aflat plata ostenelilor tale; taberele drăceşti ai 

pierdut, cetele îngereşti ai ajuns, a cărora viaţă fără prihană ai urmat; îndrăznire 
având către Dumnezeu, cere pace sufletelor noastre. 


Canoanele al Născătoarei de Dumnezeu cu Irmosul pe 6. Caută-l înainte în 27 de 
zile ale acestei luni. Şi ale cuviosului două canoane pe 8. 


Canonul cel întâi al cuviosului 
facerea lui loan Damaschin 
Cântarea 1-a, glas 4 
Irmos: Nu este asemenea ţie... 


Dezlegat-ai întristarea celor ce te-au născut, prea mărite, de la Dumnezeu făgă- 
duit fiind, şi mai înainte de naşterea ta, dar numit cu numele bucuriei. 


Strigă cu mulţumire Biserica, cuvioase, primindu-te pe tine de la Dumnezeu 
odraslă mai înainte veselitoare de paşnică veselie. 


Alt Canon, al cuviosului 

facerea lui Teofan 
Cântarea 1-a, glas 
Irmos: Pe gonaciul Faraon... 
Cu rugăciunile şi cu cererile tale îmblânzind pe Dumnezeu, întunecatul nor al 
întristării mele, prea fericite, risipeşte-l, cela ce eşti plin de veselie şi de mân- 
gâiere, înaintea Împăratului tuturor stând. 
Ca alt Samuil de Dumnezeu dat, şi mai înainte de zămislire făgăduit fiind 
părinte, tuturor bisericilor te-ai arătat cuvioase chemare după numire, după 
amândouă adus fiind prin strălucirea bucuriei. 
Rugăciuni şi cereri făcând părinţii tăi către Dumnezeu, dar dumnezeiesc pe tine 
te-a luat, şi odrăslire purtătoare de lumină, care prin naştere ai vestit strălucirea 


bunei credinţe şi vădirea eresurilor. 


Slavă... 

Tu din pruncie te-ai sfinţit, cuvioase, lui Dumnezeu Celui ce te-a dat; şi spre 
Dânsul privind, şi îndreptat fiind cu poruncile Lui cele făcătoare de viaţă, de 
Dumnezeu purtătorule, la înălțimea cea prea înaltă a faptelor bune te-ai ridicat 
prin credinţă. 


Și acum..., a Născătoarei 


Pe tine Maica lui Dumnezeu folositoare avându-te, nu ne vom teme de tabăra 
vrăjmaşilor, care se luptă împotriva celor ce slăvesc cu bună credinţă, pe Cel ce 
S-a născut din tine, Dumnezeu şi Domnul tuturor, pe care roagă-L pentru noi. 


Catavasie: Pământul cel roditor de adâncime, uscat l-a trecut oarecând soarele; 
căci ca un zid s-a închegat apa de amândouă părțile, trecând poporul marea 
pedestru şi lui Dumnezeu cu plăcere cântăm: să cântăm Domnului, căci cu Slavă 
S-a prea slăvit. 


Canonul cel întâi al cuviosului 
Cântarea a 3-a 


Irmos: Nu întru înţelepciune şi în putere şi în bogăţie ne lăudăm, ci întru Tine, 
Inţelepciunea Tatălui cea Ipostatică, Hristoase. Că nu este sfânt afară de Tine, 
Iubitorule de oameni. 


Pe tine ceea ce te-a născut râvnind Anei, ca pe cuviosul Samuil cel de demult, 
jertfă vie te-ai adus lui Dumnezeu, Celui ce te-a prea mărit şi mai înainte de 
zămislire. 


Cu îndestulată dragoste spre Dumnezeu fiind aprins, cu gând prea bine cre- 
dincios ţi-ai înfrânat patimile, prea cuvioase. Pentru aceasta dumnezeiescul dar 
întru tine S-a odihnit. 


Alt Canon, al cuviosului 
Cântarea a 3-a 
Irmos: Cel ce ai întărit dintru început cerurile cu înţelepciune şi ai întemeiat 
pământul pe ape, întăreşte-mă pe piatra poruncilor Tale, Hristoase; că nu este 
sfânt afară de Tine, Unule lubitorule de oameni. 
Din cea stearpă născându-te, lucrător mult roditor de bună rodire duhovnicească 


te-ai arătat, tăind spinii păgânătăţii, cuvioase, şi dumnezeiască sămânţa bunei 
credinţe aruncând. 

Sfinţit slujitor vedeniilor celor mai presus de fire şi de taină, de Dumnezeu 
purtătorule făcându-te, pe cei necredincioşi i-ai adus lui Hristos, care cu 
dumnezeiască cuviinţă crezând, cu învăţăturile tale părinte s-au învăţat cele mai 
bune. 


Cu gând prea curat şi bine credincios fiind cuprins, decât cele trecătoare şi 
stricăcioase, îndată şi mai mult ţi-ai ales viaţa şi desfătarea cea veşnică, prin 
înfrânarea cea multă omorându-ți trupul tău Eftimie. 


Slavă... 


Cu suflet arzător şi cu dragoste umilită, de pândirile vrăjmaşilor draci cele ca 
focul arzătoare scăpând, cu darul cel răcoritor te-ai luminat părinte, purtător de 
minuni făcându-te. 


Și acum..., a Născătoarei 


Graiurile dumnezeieştilor prooroci şi proorociile lor le-ai pecetluit, născând pe 
Cuvântul cel ce a grăit printr-înşii; şi au plinit ale lor grăiri de Dumnezeu, ceea 
ce singură eşti binecuvântată, Preacurată. 


Catavasie: Intărirea celor ce nădăjduiesc spre Tine, întăreşte Doamne Biserica 
Ta, care o ai câştigat cu scump sângele Tău. 


Sedealna, glas 8: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară curată, 
atunci să-mi dăruieşti ajutorul tău, că pe tine te am nădejde eu, robul tău. 


Cu untuldelemn al înfrânării ţi-ai umplut candela sufletului duhovniceşte, şi 
dorind de venirea cea pururea luminoasă a Mirelui tău, cu rugăciuni neadormite 
o ai aşteptat cuvioase, şi în cămara Lui te veseleşti, fericite. Pentru aceasta după 
vrednicie desfătarea cea pururea vie ai luat şi lucrarea minunilor, de Dumnezeu 
purtătorule Eftimie. Roagă-te lui Hristos Dumnezeu, iertare de greşeli să dăru- 
iască, celor ce prăznuiesc cu dragoste sfântă pomenirea ta. (de două ori) 


Slavă... Și acum..., a Născătoarei 

Laudă de mulţumire după datorie aduc ţie, Stăpână, ca văduva acei doi bani 
pentru toate darurile tale; că tu te-ai arătat acoperământ împreună şi ajutor, 
ferindu-mă pururea de supărări şi de nevoi. Pentru aceasta izbăvindu-mă de cei 
ce mă necăjesc, ca din mijlocul unui cuptor cu văpaie, din inimă strig ţie; 
Născătoare de Dumnezeu ajută-mi mie, rugând pe Fiul tău şi Dumnezeu, ca să- 
mi dea iertare de greşeli, că pe tine te am nădejde, eu nevrednicul robul tău. 


Canonul cel întâi al cuviosului 
Cântarea a 4-a 
Irmos: Plecat-ai cu pogorârea Ta, Hristoase... 


Păzindu-ţi mintea neschimbată din scutece, viaţa ta suire la Dumnezeu o ai 
arătat, de care apropiindu-te, te-ai înălțat părinte, din putere în putere. 


Iubit-ai smerenia lui Hristos, şi nemernic de aici spre cetatea cea de Dumnezeu 
primită făcându-te, împreună te-ai răstignit prin minte, cu Cela ce a pătimit pe 
Cruce pentru tine. 


După lege a pătimi voind, te-ai dezbrăcat de lume, şi gol luptându-te cu luptă- 
torul împotrivă, după asemănarea lui Hristos, în pustie biruinţă ai ridicat. 


Alt Canon, al cuviosului 
Cântarea a 4-a 


Irmos: Tu eşti Tăria mea, Doamne, Tu Dumnezeul meu, Tu Bucuria mea, Cel 
ce nu ai lăsat Sânurile Părinteşti şi a noastră sărăcie ai cercetat-o. Pentru aceasta 
cu proorocul Avacum strig către Tine: Slavă puterii Tale, lubitorule de oameni. 


Pe tine tot părinte te-ai sfințit lui Dumnezeu, dorind de slava cea nemuritoare, şi 
la Dânsul ai alergat cu căldură prin vieţuire curată, prin postnicie şi prin viaţă 
prea luminată, neîncetat strigând: Slavă puterii Tale, lubitorule de oameni. 


Tu izvorul bunătăţii cuvioase iubindu-l din toată puterea, pustnicilor te-ai făcut 
izvor de dumnezeieşti daruri, pe ei, însetoşaţi fiind, vindecându-i. Că izvoare, 
precum şi Moise de demult în pustie, cu strălucire, prea fericite, ai izvorât. 


Arătând din cele de taină ale Duhului, pe fiii robiei i-ai slobozit, fii lui Dumne- 
zeu pe aceia cu dumnezeiască cuviinţă înnoindu-i, prin Botezul facerii de fii. Că 
urmând vieţii dumnezeiescului Mergător înainte, botezător te-ai arătat Eftimie. 

Slavă... 


De la Dumnezeu cu darul fiind luminat, celor ce nu te ştiau, te-ai cunoscut Efti- 
mie, că nu era cu cuviinţă adevărat, fapta ta cea bună în pustie să se tăinuiască şi 
să se acopere. Pentru aceasta pe tine ca pe un sfeşnic purtător de lumină, Stă- 
pânul a toate te-a arătat tuturor. 


Și acum..., a Născătoarei 


Bucură-te, cinstită; bucură-te, Fecioară prea curată. Bucură-te, munte umbrit cu 
darul; bucură-te, cort; bucură-te, sicriu. Bucură-te, sfeşnice, care ai purtat dum- 
nezeiasca lumină. Că solitoare de bucuria cea negrăită şi de veselia sufletelor 
credincioşilor te-ai făcut. 


Catavasie: Acoperit-au cerurile bunătatea Ta, Hristoase, că ieşind din Chivotul 
sfințirii Tale, din nestricata Maică, în Biserica slavei Tale, Te-ai arătat ca un 
Prunc în braţe purtat, şi s-au umplut toate de a Ta laudă. 

Canonul cel întâi al cuviosului 
Cântarea a 5-a 
Irmos: Necredincioşii nu vor vedea.,. 
Pe tine însuţi te-ai plecat legii lui Dumnezeu, că trupul tău purtătorule de Dum- 
nezeu, ca pe un organ al sufletului ţi-ai robit, zburdarea trupului supu-nându-o 
duhului. 
Veselindu-te ţi-ai săvârşit cărarea vieţii, şi frica lui Dumnezeu întru tine ză- 
mislind ai născut mântuirea celor rătăciţi, strălucindu-le ca un soare în pustie 
acoperit. 

Alt Canon, al cuviosului 

Cântarea a 5-a 
Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul! Ci, Te rog întoarce-mă şi la 
lumina poruncilor Tale îndreptează căile mele. 
Pe postnici la cereasca cărare a bunei credinţe, Eftimie părinte i-ai povăţuit, şi la 


moştenirea cea nemuritoare întru cele de sus i-ai adus, stâlp de foc şi nor 
arătându-te prin raza Duhului. 


Ar Ar Ar dr dr dr Ar Ar dr Ar Ar Ar dr dr dr dr dr dr Ar Ar A A A 


Xp XP IP E E PI e E E 3 E 2 E IP 3 E IP 3 E 3 E E E XX 


Die De De De dr De De fr dr de de de De De De dr Dr Dr Dr dr De e Ar A A 


XP XP XP 3 2 30 3 2 2 7 30 3 2 E IP 3 E 2 IE 30 2 2 30 IE IE 2 E 0 E XX 


Doctor foarte milostiv spre cei neputincioşi pe tine părinte lumii te-a dăruit 
Hristos, şi hrănitor flămânzilor prea slăvit, învăţător celor nepricepuţi, înţele- 
pţitor celor necunoscători, celor rămaşi de părinţi şi săracilor sprijinitor. 


Îndurat, milostiv şi purtător de curată cunoştinţă ai fost, tăind pricinile patimilor 
cu dumnezeieşti învățături, şi înţelepţind părinte şi învățând pe ucenicii tăi, şi 
neputinţele sufletelor tămăduind. 


Slavă... 


Pretutindenea răspândind razele minunilor tale, pe toţi i-ai luminat, şi ca mag- 
netul i-ai atras la învăţăturile tale, înnoindu-le obişnuinţele, şi voinţele sufle- 
telor îndreptându-le cu curăția sufletului. 


Și acum..., a Născătoarei 


Adevărată Născătoare de Dumnezeu, toţi pe tine te mărturisim, ceea ce eşti de 
Dumnezeu dăruită, noi care prin naşterea ta ne-am mântuit de naşterea cea 
stricăcioasă, şi la viaţa cea mai bună iarăşi ne-am chemat, pentru milostivirea 
milei Dumnezeului nostru. 


Catavasie: Când a văzut Isaia, în vedenie pe Dumnezeu pe Scaun Preaînalt, de 

Ingerii Slavei înconjurat, a strigat: vai mie, ticălosul. Că am văzut mai înainte pe 

Dumnezeu Intrupat, pe Cel ce stăpâneşte pacea şi lumina cea neînserată. 
Canonul cel întâi al cuviosului 

Cântarea a 6-a 

Irmos: Venit-am întru adâncurile... 

Precum de demult pe fiii cei din roabă prin baia naşterii celei de a doua, fii i-ai 

făcut, Şi acum cu rugăciunile tale de Dumnezeu purtătorule, sfărâmă jugul robiei 

noastre. 

Pusu-te-a pe tine ispravnic înţelept şi învăţător celor nepricepuţi, şi izgonitor 

duhurilor celor viclene, de Dumnezeu purtătorule, darul lui Dumnezeu, cel ce S- 


a sălăşluit cu lucrarea întru tine. 


Alt Canon, al cuviosului 
Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților. Căci către Tine, am strigat şi mai auzit, Dumne- 
zeul mântuirii mele. 


Putere prea mare de la Dumnezeu luând, mulțimile vrăjmaşilor draci le-ai gonit, 
tămăduind de necăjirea lor pe toţi cei ce aleargă la tine cu credinţă. 


Fericit ai fost cu adevărat părinte Eftimie, sărăcie de bogăţie făcătoare şi 
plângere de bucurie agonisindu-ţi cuvioase, prin care Impărăția Cerurilor ai mo- 
ştenit. 


Slavă... 


Lepădat-ai cinstea cea de pe pământ şi slava cea lesne veştejitoare, şi viaţa cea 
pururea veşnică şi moştenirea cea nestricăcioasă, prea fericite ai luat, în lăca- 
şurile cereşti sălăşluindu-te prea adevărat. 


Și acum..., a Născătoarei 


Doamnă a toate şi Stăpână pe tine te numim, că adevărat pe Cela ce este Dumne- 
zeu, L-ai născut negrăit, pe Cel ce a făcut toate şi le ţine şi le cuprinde, ceea ce 
eşti cu totul fără prihană. 


Catavasie: Strigat-a ţie, văzând bătrânul, cu ochii mântuirea, care a venit po- 
poarelor de la Dumnezeu, Hristoase, Tu eşti Dumnezeul meu. 


Condac, glas 8: 
Podobie: Ca nişte pârgă a firii... 


Intru cinstită naşterea ta, bucurie făptura a aflat, şi întru dumnezeiască pome- 
nirea ta, cuvioase, veselie a luat pentru multe minunile tale, din care dă sufle- 
telor noastre din destul şi ne curăţeşte de spurcăciunea păcatelor, ca să cântăm: 
Aliluia. 


Icos: Din inimă leneşă, laudă cum voi aduce eu ticălosul? Mă spăimântez! Şi voi 
lăuda pe marele Eftimie. Dar nădăjduindu-mă spre rugăciunile lui, cu bucurie şi 
cu multă osârdie voi începe cântare, şi tuturor voi spune viaţa şi naşterea lui, şi 
cum părinţii acestuia au cântat: Aliluia. 


Sinaxar 

In această lună, în ziua a douăzecea, pomenirea prea cuviosului părintelui 
nostru, Eftimie cel mare. 


Stih: Ce obştesc este ţie Eftimie şi vieţii de pe pământ, 
Ridică-te spre îngerii cei ce înstrăinaţi de viaţă sunt. 

În această lună, în a douăzecea zi, 

Eftimie de a vieţui conteni. 


Acest prea cuvios părintele nostru şi marele Eftimie, a fost pe vremea împă- 
răției lui Graţian, născându-se în Melitina, mitropolia ce este în Armenia, din 
părinţi de bun neam, anume: Pavel şi Dionisia, ca marele loan, din pântece sterp 
şi neroditor. 


Pentru aceasta şi-a avut şi numele după făgăduinţă, viind glas de sus la părinții 
lui să se bucure şi să se afle în voie bună, când se rugau ca să le dea fii. 


Pe acesta după moartea tatălui său, l-a dus maica sa la Eutropiu marele episcop 
al Melitinei, şi a fost rânduit de dânsul la ceata clericilor. 


Deci făcându-se iscusit spre adunarea sfintelor învățături şi întrecând pe toţi cei 
de potriva lui cu nevoinţa faptelor celor bune, fost-a silit să se hirotonisească 
preot, şi să primească grija sfintelor mânăstiri şi a schiturilor. 


Deci fiind de douăzeci şi nouă de ani, s-a dus la Ierusalim şi s-a sălăşluit într-una 
din peşterile muntelui, împreună cu prea cuviosul Teoctist în care a vindecat pe 
mulți din grele boli, şi zic că şi acesta cu numele Domnului din foarte puţine, 
pâini a hrănit patru sute de oameni călători ce nimerise la mânăstirea lui. 


Și nu numai el dezlegând sterpiciunea cu puterea lui Dumnezeu s-a născut, ci şi 
pe alte femei care nu năşteau, prin ruga sa le-a făcut bine roditoare de prunci. 


Şi acesta ca marele Ilie a deschis porțile Cerului şi a tămăduit pământul care era 
bolnav de nerodire, şi a vădit strălucirea cea dinlăuntru a sufletului prea 
cuviosului, stâlpul cel de foc, pe care când slujea jertfa cea fără de sânge, l-au 
văzut cei ce stau împrejur; se pogora de la Cer şi sta lângă sfântul până săvârşea 
sfânta Jertfă. 


Încă şi aceasta, că vedea cu gândul gândurile şi aşezarea celor ce mergeau să se 
împărtăşească cu dumnezeiasca împărtăşire, care dintr-înşii mergeau cu curată 
cunoştinţă şi care era întinat. Cu adevărat grăiesc că acesta era un semn al celei 
desăvârşit curăţeniei sale. 

Acest fericit ajungând la nouăzeci şi şapte de ani, a răposat întru Domnul, în 
zilele împăratului Leon cel mare. 


Însă era la chip cuvios şi la fire fără de răutate, la faţă albineţ, la stat om de 
cinste, cărunt la păr, barba lăsată în jos până la brâu. 


Și zic pentru dânsul şi aceasta, că vrând să moară un monah care se părea 
multora a fi întreg înţelept şi ţinut de pofte, iar n-a fost aşa, ci mai vârtos 
dimpotrivă neastâmpărat şi neînfrânat. Că a văzut fericitul un înger trăgându-i 
sufletul dintr-însul cu o ostie, auzind împreună şi glas, care vădea ascunsele 
ruşini ale monahului. 


ŞI se face pomenirea lui în sfânta biserică cea mare. 
Tot în această zi, Sfinţii mucenici Vas, Evsevie, Eutihie şi Vasilid. 


Stih: Mâinile lui Vas, de mâinile gelatului s-au tăiat. 
Mâinile sfinţite de ale celui spurcat. 

Toate mădularele lui Evsevie, cu securea le-a tăiat. 

Însă el întru dreapta credinţă a rămas netăiat. 

Pe Eutihie in trei părți l-a despărțit. 

Pe cel ce dumnezeieştile trei feţe a cinstit. 

Vasilid nevoind a se despica, 

Spre plăcerea nevoitorilor altoit peste pântece a se spinteca. 


Aceştia erau pe vremea lui Dioclețian împăratul, plini de bogăţie şi senatori. Au 
crezut în Hristos şi au primit Botezul, şi văzând pe episcopul Teopemt că rabdă 
întru munci şi că minuni lucrează cu puterea lui Hristos, aduşi fiind şi ei înaintea 
împăratului, mai întâi li s-au luat brâiele, apoi au primit feluri de chipuri de 
moarte. 


Căci Sfântul Vas fiind băgat într-o groapă până la mijloc şi tăindu-i-se mâinile şi 
tot trupul măcelărindu-i-se, şi-a dat duhul. 


lar Sfântul Evsevie fiind spânzurat cu capul în jos, a fost tăiat în bucăţi cu 
securi. 


Iar Sfântul Euuihie, fund întins cu sila la patru stâlpi, s-a spintecat în trei. 


Iar Sfântului Vasilid cu cuțitul i-au spintecat pântecele; şi aşa au primit cununa 
muceniciei. 


Tot în această zi, Sfinţii mucenici Inna, Pinna şi Rima. 

Stih: Căldură primească, pe nevoitorii gerului arătat, 
Inna, Pinna, Rima cei ce au îngheţat. 


Aceşti trei mucenici erau de la un loc despre miazănoapte. Deci fiind prinşi de 
barbarii închinători de idoli, au fost duşi la stăpânitorul lor, care auzind pe 
mucenici că mărturisesc pe Hristos, i-au osândit pe ei ca să-şi săvârşească viaţa 
prin ger. 


Şi dar au fost legaţi mai întâi sfinţii de stâlpi drepţi, care erau înfipţi în mijlocul 
răului pe vremea iernii. Când şi această apă fireşte mişcătoare şi curgătoare, nu 
se osebea de trupurile cele nemişcătoare şi grele, fiindcă era cu totul îngheţată. 
Deci prin aşa muncă, şi-au dat fericiții sufletele în mâinile lui Dumnezeu, şi au 
luat cununa muceniciei. 


Tot în această zi, pomenirea fericitului Petru vameşul. 


Stih: Hristos pe tine Petre, de la vamă te cheamă. 
Mai întâi la bunătate, iar acum spre cerească desfătătoare hrană. 


Acesta era pe vremea împăratului lustinian, încredinţându-i-se toată ocârmuirea 
Africii, a stătut patriciu. Dar cu totul crud fiind şi nemilostiv, era cunoscut de 
toți şi numit fidolas (adică scump); deci odată unul din săraci spre cercare 
apropiindu-se de el, cerea milostenie, iar el apucând o pâine (căci atuncea se 
întâmplase să-i aducă brutarul pâinile ce i le gătise), cu mânie asupra săracului, 
ca cu o piatră a aruncat cu acea pâine. 


Deci n-au trecut două zile, şi patriciul a căzut în boală, şi vedea că are să dea 
răspuns de cele ce a făcut. Apoi i se părea că vede o cumpănă şi că despre partea 
stângă a ei, se adunau oarecari negri şi puneau faptele lui cele rele, iar despre 
partea dreaptă vedea oarecari bărbaţi, cu haine albe îmbrăcaţi şi minunaţi la faţă, 
care nu aflau ce alt bun să pună ca să vină cumpăna dreaptă deopotrivă cu 
cealaltă, decât numai pâinea aceea ce o aruncase cu mânie asupra săracului. 


Acestea văzându-le Petru, şi-a venit întru since, şi îndată ce s-a ridicat din boală, 
a împărțit la săraci nu numai averea sa toată, ci şi hainele ce purta le-a dat unui 
sărac. 


Și fundcă a văzut în visul său pe Hristos purtând acele haine, pentru aceasta 
fericitul s-a vândut şi pe sine la un argintar, şi preţul l-a dat săracilor. 


Deci fiindcă vedea fericitul că în urmă are să se cunoască cine este, pentru 
aceasta vrând să fugă din casa stăpânului său, a zis către portarul care era surd şi 
mut: întru numele lui Hristos auzi-mă şi-mi deschide poarta. ȘI, o minune! 

Surdul şi mutul auzea şi vorbea; deci deschizându-i-se, a ieşit şi s-a dus la 
Ierusalim. 


De acolo ducându-se, a mers la Constantinopol. Unde a şi adormit în Domnul, şi 
s-a îngropat la locul numit al boului în însăşi casa sa. 


Tot în această zi, pomenirea Sfinţilor mucenici Tirs şi Agni. 


Stih: Tirs şi Agni, pentru că pe Hristos au iubit, 
ŞI moartea pentru el, foarte cu bucurie o au primit. 


Tot în această zi, pomenirea prea evlaviosului împărat Leon cel mare, din 
Tracia cel numit Marcel. 


Stih: Pe credinciosul Leon, pe marele împărat, 
Impăratul Hristos, stăpânitorul Cerului l-a încununat. 


Tot în această zi, pomenirea Sfintei muceniţe Anna. 


Stih: Anna, pe gânditorul Mire dorind. 
Prin mucenicie aproape de el se află stând. 


Tot în această zi, Sfântul noul mucenic Zaharia, care a mărturisit în Palea- 
patra a Peloponesului, la anul o mie şapte sute optzeci şi doi, despărțindu-se 


în două, S-a săvârşit. 


Stih: Prin lăţimea părţilor tale întru lăţimea Cerului ai locuit, 
Şi de acolo şi răsplătirile o Zaharie ai dobândit! 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul cel întâi al cuviosului 

Cântarea a 7-a 

Irmos: Coconii cei tineri în Babilon... 

Văzutu-te-ai în mijlocul norului, părinte, cu focul cel mai presus de fire acoperit, 


ca un dumnezeiesc de cele cereşti tăinuitor, strigând: Bine eşti cuvântat, 
Doamne Dumnezeul părinților noştri. 

Datu-ţi-a ţie cele mai presus de fire din destul, părinte, Făcătorul firii, arătându- 
ți voinţele sufletului cuvioase, celor ce voiau să se cuminece cu trupul Domnului 
tău. 


Pe Unul care şi după dumnezeiasca întrupare, este Unul-Născut în două firi 
cinstindu-L ai strigat: Bine eşti cuvântat, Doamne Dumnezeul părinţilor noştri. 


Alt Canon, al cuviosului 
Cântarea a 7-a 
Irmos: De pogorârea lui Dumnezeu focul s-a ruşinat în Babilon, oarecând. 
Pentru aceasta tinerii în cuptor cu picioare vesele, ca într-o grădină verde, 
săltând au cântat: Binecuvântat eşti Dumnezeul părinţilor noştri. 
Privelişte postniciei şi învăţătoare de sfinţenie părinte viaţa ta s-a arătat, prin 
înfrânarea cea desăvârşită, cu cei fără de trupuri unindu-te, şi strigând Eftimie: 
Bine eşti cuvântat, Dumnezeul părinţilor noştri. 
Sabie de amândouă părțile ascuţită, Hristos pe tine te-a arătat, care inimile vrăj- 
maşilor şi taberele drăceşti ai junghiat, şi ai veselit sufletele celor ce cântă: Bine 
eşti cuvântat Dumnezeul părinților noştri. 
Slavă... 
De Lumina cea întreit strălucitoare umplându-te părinte, a doua lumină cu 
împărtăşirea închipuindu-te, Celei dintâi te-ai arătat Eftimie, raze răspândind 
celor ce cântă: Bine eşti cuvântat, Dumnezeul părinților noştri. 
Și acum..., a Născătoarei 
Ca luceafărul de dimineaţă ai răsărit, pe Soarele dreptăţii având, care din întu- 
nericul necunoştinţei lumea ai curățit cu razele cunoștinței de Dumnezeu, căruia 
cântăm: Bine eşti cuvântat, Dumnezeul părinților noştri. 
Catavasie: Pe Tine, Cel ce ai răcorit în foc pe tinerii cei ce Dumnezeu Te-a nu- 
mit, şi în Fecioară nestricată Te-ai sălăşluit, lăudăm pe Dumnezeu Cuvântul, 
cântând cu bună credinţă: Bine este cuvântat, Dumnezeul părinţilor noştri. 


Canonul cel întâi al cuviosului 


Cântarea a 8-a 

Irmos: Pe tinerii cei bine... 


Lui Dumnezeu pe tine sfințindu-te, şi aprinzându-ţi cuptorul cunoștinței inimii, 
Eftimie bucurându-te, ţi-ai întors toată viaţa ta ca o jertfă fără prihană, cântând 
lui Hristos: Pe Domnul lăudaţi lucrurile, şi-L prea înălțaţi întru toţi vecii. 


Fiu făcându-te prin dumnezeiescul dar, ca o moştenire ai luat ştiinţa celor ce vor 
să fie, că firea înfrânându-ţi, firea ai covârşit, prin mai înainte cunoştinţă, spre 
săvârşire sârguindu-te Eftimie; pe Domnul lăudaţi lucrurile, şi-L prea înălțați 
întru toţi vecii. 


Alt Canon, al cuviosului 
Cântarea a 8-a 


Irmos: De şapte ori a ars cuptorul chinuitorul caldeilor pentru cinstitorii de 
Dumnezeu. Dar, văzându-i pe aceştia mântuiţi de o Putere mai mare, Făcătorului 
şi Mântuitorului a strigat: tineri binecuvântaţi-L, preoți lăudaţi-L, popoare prea 
înălţaţi-L întru toţi vecii. 


Înfrânare prea tare agonisindu-ţi prea fericite, la viaţa cea prea înaltă ai ajuns, 
făcându-te lăcaş de încăpere Duhului Celui de viaţă Făcător, şi darurilor celor ce 
izvorăsc de acolo din destul, cântând neîncetat: Noroade prea înălțaţi-L pe EI 
întru toți vecii. 


Mutându-te ai ajuns la Sion, cetatea cea prea înaltă şi la lăcaşurile cele veşnice 
ai venit, moştenirea cerească din ostenelile tale aflând, cu cetele îngereşti cânţi: 
Tineri binecuvântaţi, preoţi lăudaţi, noroade prea înălţaţi pe Hristos în veci. 


Cu totul strălucit fiind ca soarele, pustietățile ai luminat şi pe dracii cei cu 
chipuri întunecate i-ai gonit, şi stâlp cu totul luminos până la Cer înalt te-ai 
făcut, cu raze făcătoare de minuni strălucind, şi neîncetat strigând: Preoţi lăudaţi, 
noroade prea înălţaţi pe Hristos în veci. 


Binecuvântăm pe Tatăl, şi pe Fiul şi pe Sfântul Duh, Domnul. 

Cu prea sfințite fapte prin viaţă fiind împodobit, bunătatea cea prea înaltă ai 
plinit, prin îndreptarea învățăturilor luminos făcându-te, şi tâlcuitor teologiei 
celei adevărate, neîncetat strigând: Preoţi binecuvântaţi, noroade prea înălțaţi pe 


Hristos în veci. 


Și acum..., a Născătoarei 

Mireasă dumnezeiască, cu totul fără prihană, pe cei ce scapă la tine, scoate-i din 
robia patimilor, şi neatârnare singură stăpânitoare dă Stăpână Bisericii ortodo- 
cşilor, celor ce cântă cu credință: Preoţi binecuvântaţi, noroade prea înălțaţi pe 
Hristos în veci. 


Catavasie: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L. pe Dânsul întru toţi vecii. 


In focul cel mistuitor uniți fiind tinerii, cei ce au fost cei dintâi în cinstirea de 
Dumnezeu, dar de văpaie nefiind vătămaţi, cântare dumnezeiască au cântat: 
binecuvântaţi toate lucrurile Domnului pe Domnul şi prea înălțaţi-L întru toţi 
Vecil. 


Canonul cel întâi al cuviosului 
Cântarea a 9-a 
Irmos: După naştere, Curată... 


Izvor de tămăduiri şi mai înainte de moarte şi în sicriu cuvioase adormit întreg 
aflându-te, ca pe un viteaz purtător de biruinţă te fericim. 


Împăratului pământesc pe tine cel din înălţime, ajutor te-a făcut asupra vrăj- 
maşilor şi turmei tale, împotrivă a multor feluri de ispite, părinte cuvioase. 


Alt Canon, al cuviosului 
Cântarea a 9-a 


Irmos: Înfricoşatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor Trupeşte; şi pântecele tău s-a făcut mai desfătat 
decât cerurile. Pentru aceea pe tine, Născătoare de Dumnezeu, voievozii cetelor 
îngereşti şi omeneşti te măresc. 


Arătatu-ţi-a ţie Hristos dezlegarea ta spre Dânsul cea mult rodită, părinte, ca şi 
de demult lui Moise văzătorului de Dumnezeu, căruia următor prin fapta bună 
făcându-te, ai despărțit marea patimilor şi ai trecut neoprit la pământul făgă- 
duinţei, pe cei potrivnici biruindu-i. 


Ar Ar Ar dr dr dr Ar Ar dr Ar Ar dr dr dr dr dr dr dr Ar A A A A 


Xp XP IP IP 3 e IP E 3 IE 2 E IP 3 E IP 3 E 30 e E E XX 


Die De De De Dr De De fe de de de de De Dr De Dr dr Dr Dr dr De dr Ar A A 


XP XP XP 3 IP 30 E 2 2 7 30 3 2 E IP 3 E 2 IE 30 2 2 30 IE IE 2 E 0 E XX 


Pornitu-s-a în pustie apă, şi în pământul cel însetat baltă s-a făcut, cu rugăciunile 
tale părinte, prefăcându-se, că cetele sihaştrilor într-însa au locuit ca nişte izvoa- 
re. Latura Iordanului a înflorit ca crinul, adăpat fund cu lacrimile. 


Mutatu-te-ai ca şi Ilie râvnitorul, cu căruţa faptelor bune suindu-te la Cer, unde 
viaţa ta arătat s-a scris cuvioase, şi acum înaintea Stăpânului stând, pomeneşte 
pe cei ce săvârşesc cu credință pomenirea ta cea de lumină purtătoare şi sfințită. 


Viaţa ta prea fericite îngerească a fost, şi petrecerea ta prea strălucită, de 
Dumnezeu înţelepțite, şi sufletul tău prea luminat de Dumnezeu văzător şi cre- 
dința ta cea bună. Că dumnezeieştilor dogme tâlcuitor ai fost, de Dumnezeu 
văzătorule, şi propovăduitor învăţăturii ortodoxe te-ai arătat. 


Slavă... 


Rugător şi îmblânzitor către Dumnezeu pe tine părinte te pun înainte cu osârdie, 
ca să te rogi şi să-mi ceri iertare de păcate şi de greşeli şi tăiere datoriilor mele, 
dumnezeieştilor îndurări urmând, cu nădejdea rugăciunii tale de Dumnezeu 
înţelepţite fiind întărit. 


Și acum..., a Născătoarei 

Turn de mântuire fii mie, Curată, oprind taberele dracilor şi mulțimea ispitelor şi 
a nevoilor gonind, şi năvălirea patimilor departe împrăştiind şi curată slobozenie 
dându-mi, şi îndestularea dumnezeieştilor daruri dăruindu-mi. 

Catavasie: În lege, în umbră şi în Scriptură, închipuire vedem noi credincioşii, 
toată partea bărbătească ce deschide pântecele, sfânt lui Dumnezeu este. Deci pe 
Cuvântul cel mai înainte născut, Fiul Tatălui Celui fără de început, Cel Intâi- 
Născut din Maică fără ispită bărbătească, II slăvim. 

Luminânda: 

Podobie: Femei auziţi glas... 

Din pântece te-a sfințit Dumnezeu părinte cuvioase, ca şi pe Ieremia de demult 
şi pe Samuil, de Dumnezeu purtătorule, prooroc dumnezeiesc arătându-te de 
minuni făcătorule Eftimie, locuitorule împreună cu îngerii. Cu care pomeneşte 
pe toţi cei ce te laudă pe tine cu credinţă. 


Slavă..., 


Altă Luminândă, asemenea: 

Dumnezeiescul înger a vestit naşterea ta din pântece sterp, precum odinioară a 
vestit odrăslirea Mergătorului înainte. Pentru aceasta te-ai şi făcut asemenea lui, 
Eftimie, botezător crescut în pustie, fără avere, fără casă, strălucind cu toate da- 
rurile. 


Și acum..., a Născătoarei 


În două voi şi în două firi, ceea ce eşti cu totul fără prihană şi într-un Ipostas ai 
născut pe Dumnezeu negrăit, care pentru noi a sărăcit de bunăvoie până la 
răstignire, şi nouă ne-a dăruit bogăţia Dumnezeirii, de Dumnezeu Născătoare 
Fecioară. 


La Laude 
Stihirile pe 4, glas 8: 


Podobie: O, prea slăvită minune! Izvorul vieţii în mormânt se pune, şi scară 
către Cer mormântul se face; veseleşte-te Ghetsimani, a Născătoarei de Dumne- 
zeu sfântă casă. Să strigăm credincioşii, pe Gavriil având începător cetelor: cea 
plină de dar bucură-te, cu tine este Domnul, Cel ce dă lumii prin tine mare milă. 


Cuvioase părinte Eftimie, lăsând cele de pe pământ, lui Hristos ai urmat, slă- 
vite, nesocotind mai mult cele stricăcioase decât cele ce vor să fie. ŞI în pustie 
ca într-o cetate locuind, taberele drăceşti ai pierdut. O, cine ar putea să spună 
pururea slăvite, după adevăr, căldura sufletului tău cea către Domnul. (de două 
Ori) 


Cuvioase părinte Eftimie, tu te-ai arătat îndreptarea călugărilor şi lauda şi în- 
dulcirea ortodocșilor şi luminos luminător lumii. Că de înfricoşările vicleanului 
vrăjmaş nu te-ai spăimântat, în peşteră locuind. O, darul ce este întru tine, 


S As 


fericite, prin care arătat ai călcat toată înălțimea dracilor. 


Cuvioase părinte Eftimie, tu cu adevărat sufletul ţi-ai înălțat către Dumnezeu şi 
cu pustnicia sfinte, simţirile ţi-ai curăţit, şi cu neîncetate rugăciuni, prea fericite, 
vieţii celei nemuritoare te-ai învrednicit, podoaba postnicilor pururea slăvite! De 
tine Hristos bucurându-se, te-a primit în lăcaşurile cele fără materie. 


Slavă..., glas 8 
Mulţimile călugărilor pe tine îndreptătorul te cinstim, Eftimie părintele nostru, 


că prin tine pe cărarea cea dreaptă cu adevărat a umbla am cunoscut. Fericit eşti 
că lui Hristos ai slujit şi ai biruit puterea vrăjmaşului. Cela ce eşti cu îngerii 

împreună vorbitor, cu drepţii şi cu cuvioşii împreună locuitor. Cu care roagă-te 
Domnului, să miluiască sufletele noastre. 


Și acum..., a Născătoarei 


Stăpână primeşte rugăciunile robilor tăi, şi ne mântuieşte pe noi de toată nevoia 
şi necazul. 


Slavoslovia cea mare. Ecteniile şi Otpustul. Ceasul întâi şi cel desăvârşit otpust. 
La Liturghie 


Fericirile din Canonul cel dintâi al Sfântului, Cântarea a 3-a pe 4, şi din Canonul 
cel de-al doilea, Cântarea a 6-a pe 4. Prochimen, glasul al 7-lea: Scumpă este 
înaintea Domnului, moartea cuvioşilor Lui... Stih: Ce voi răsplăti Domnului... 
Apostol, către Evrei: Fraţilor, ascultați pe învățătorii voştri... Aliluia, glasul al 6- 
lea: Fericit bărbatul care se teme de Domnul. Stih: Puternică pre pământ va fi 
sămânţa lui... Evanghelia de la Luca: În vremea aceea, stătut-a lisus la loc şes... 
Chinonicul: Întru pomenire veşnică va fi... 

Canon de rugăciune către Sfântul cuvios Eftimie cel mare (1) 





Troparul Sfântului cuvios Eftimie cel mare, glasul al 4-lea: Veseleşte-te pustiu 
care nu rodeai, bucură-te ceea ce nu aveai durere; că bărbatul doririlor Duhului 
ţi-a înmulțit ţie fii, sădindu-i cu dreapta cinstire de Dumnezeu şi hrănindu-i cu 
înfrânarea, spre împlinirea faptelor bune. Cu ale cărui rugăciuni, Hristoase Dum- 
nezeule, mântuieşte sufletele noastre. 

Cântarea |], glasul al 4-lea 

Irmos: Nu este asemenea Ţic... 


Stih: Sfinte cuvioase părinte Eftimie, roagă-te lui Dumnezeu pentru noi. 


Dezlegat-ai întristarea celor ce te-au născut în chip minunat, făgăduit fund de 
Dumnezeu mai înainte de naşterea ta ca un dar, numit cu numele bucuriei. 


Stih: Sfinte cuvioase părinte Eftimie, roagă-te lui Dumnezeu pentru noi. 


Glas de mulţumire, cuvioase, înalță acum Biserica, primindu-te pe tine ca pe un 
vlăstar prevestitor de paşnică bucurie, de la Dumnezeu. 


Cântarea a 3-a 
Irmos: Nu întru înţelepciune şi în putere şi în bogăție ne lăudăm, ci întru Tine, 
Inţelepciunea Tatălui cea Ipostatică, Hristoase. Că nu este sfânt afară de Tine, 


lubitorule de oameni. 


Stih: Sfinte cuvioase părinte Eftimie, roagă-te lui Dumnezeu pentru noi. 

Ceea ce te-a născut pe tine, râvnind la cuvioşia Anei, te-a adus ca şi pe Samuel 
cel de demult jertfă vie lui Dumnezeu, celui ce şi mai înainte de zămislire te-a 
mărit. 

Stih: Sfinte cuvioase părinte Eftimie, roagă-te lui Dumnezeu pentru noi. 

De prisosul dragostei celei către Dumnezeu fiind aprins, cu cuget prea cucernic 
ţi-ai înfrânt patimile, cuvioase. Pentru aceasta dumnezeiescul har s-a odihnit 
întru tine. 

Cântarea a 4-a 

Irmos: Plecat-ai cu pogorârea Ta, Hristoase... 


Stih: Sfinte cuvioase părinte Eftimie, roagă-te lui Dumnezeu pentru noi. 


Păzindu-ţi mintea neschimbată, din scutece ai arătat viaţa ta suire la Dumnezeu; 
de care apropiindu-te, părinte, te-ai înălţat din putere în putere. 


Stih: Sfinte cuvioase părinte Eftimie, roagă-te lui Dumnezeu pentru noi. 
Iubit-ai smerenia lui Hristos şi de aceea pribeag spre Cetatea cea primitoare de 
Dumnezeu făcându-te, împreună te-ai răstignit, în gând, cu Cel ce a pătimit pe 
Cruce pentru tine. 


Stih: Sfinte cuvioase părinte Eftimie, roagă-te lui Dumnezeu pentru noi. 


După Lege voind a lupta te-ai dezbrăcat de lume; şi gol luptându-te cu potri- 
vnicul, după asemănarea lui Hristos ai ridicat în pustiu semn de biruinţă. 


Cântarea a 5-a 
Irmos: Nelegiuiţii nu vor vedea... 
Stih: Sfinte cuvioase părinte Eftimie, roagă-te lui Dumnezeu pentru noi. 


Plecatu-te-ai Legii lui Dumnezeu; că ţi-ai robit trupul, purtătorule de Dumnezeu, 
ca pe un organ al sufletului, supunând duhului cugetul trupului. 


Stih: Sfinte cuvioase părinte Eftimie, roagă-te lui Dumnezeu pentru noi. 

Veselindu-te ai străbătut cărarea vieţii; şi frica lui Dumnezeu zămislind, ai năs- 
cut mântuire celor rătăciți, strălucindu-le ca un soare, în pustiu ascuns. 


Cântarea a 6-a 

Irmos: Venit-am întru adâncurile... 

Stih: Sfinte cuvioase părinte Eftimie, roagă-te lui Dumnezeu pentru noi. 
Precum de demult pe fiii roabei cu naşterea din nou prin baia botezului i-ai înfiat 
şi acum, cu rugăciunile tale, de Dumnezeu purtătorule, sfărâmă jugul robiei 
noastre. 

Stih: Sfinte cuvioase părinte Eftimie, roagă-te lui Dumnezeu pentru noi. 

Harul lui Dumnezeu cel ce S-a Sălăşluit în chip lămurit întru tine, te-a pus pe 
tine iconom înţelept, învăţător al celor nepricepuţi şi izgonitor al duhurilor celor 
viclene, de Dumnezeu purtătorule, prea cuvioase părinte Eftimie. 

Condac, glasul al 8-lea: 

Podobie: Ca nişte pârgă a firii... 

Întru cinstita naşterea ta, făptura a aflat veselie; şi întru dumnezeiasca pomenirea 
ta, cuvioase, bucurie a primit de pe urma multelor tale minuni; din care dai 
destul şi sufletelor noastre şi ne curăţeşte de spurcăciunea păcatelor, ca să cân- 
tăm: Aliluia. 

Cântarea a 7-a 

Irmos: Tinerii în Babilon... 

Stih: Sfinte cuvioase părinte Eftimie, roagă-te lui Dumnezeu pentru noi. 
Văzut ai fost înăuntrul norului, părinte, acoperit de Focul cel mai presus de fire, 
ca un dumnezeiesc cunoscător al Tainelor, strigând: bine eşti cuvântat Doamne, 


Dumnezeul părinţilor noştri. 


Stih: Sfinte cuvioase părinte Eftimie, roagă-te lui Dumnezeu pentru noi. 

Datu-ţi-a ţie, părinte, din destul, cele mai presus de fire, Făcătorul firii, văzând 
de mai înainte înclinările sufletelor celor ce voiau să se împărtăşească cu trupul 
Domnului tău, cuvioase. 

Stih: Sfinte cuvioase părinte Eftimie, roagă-te lui Dumnezeu pentru noi. 

Pe Unul, care şi după Dumnezeiasca Întrupare este Unul-Născut în două firi, 
cinstindu-L, Sfinte Eftimie, ai strigat: bine eşti cuvântat Doamne, Dumnezeul 
părinților noştri. 

Cântarea a 8-a 

Irmos: Pe tinerii cei bine credincioşi... 

Stih: Sfinte cuvioase părinte Eftimie, roagă-te lui Dumnezeu pentru noi. 

Lui Dumnezeu pe tine hărăzindu-te şi aprinzându-ţi căminul cugetului, părinte 
Eftimie, bucurându-te, ţi-ai jertfit toată viaţa ca pe o jertfă fără prihană, cântând 
lui Hristos: pe Domnul lucrurile lăudaţi-L şi prea înălţaţi-L întru toți vecii. 

Stih: Sfinte cuvioase părinte Eftimie, roagă-te lui Dumnezeu pentru noi. 

Înfiat fiind prin dumnezeiesc har, ca o moştenire ai primit cunoaşterea celor 
viitoare; că firea înfrânându-ţi, ai covârşit-o prin mai înainte cunoaştere, spre 
sfârşit sârguindu-te, Sfinte părinte Eftimie. Pe Domnul lucrurile lăudaţi-L şi prea 
înălţaţi-L întru toţi vecii. 

Cântarea a 9-a 

Irmos: După naştere, Curată... 


Stih: Sfinte cuvioase părinte Eftimie, roagă-te lui Dumnezeu pentru noi. 


Izvor de tămăduiri fiind şi mai înainte de moarte şi după ce ai fost pus în sicriu, 
cuvioase, te fericim, ca pe un viteaz purtător de biruinţă. 


Stih: Sfinte cuvioase părinte Eftimie, roagă-te lui Dumnezeu pentru noi. 


Pe Cel dintru înălțime fă-L Ajutător ocârmuitorilor celor de pe pământ, împo- 
triva celor potrivnici şi turmei tale, împotriva feluritelor ispite, părinte cuvioase. 


Sedealna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 

ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Cu untdelemnul înfrânării ţi-ai umplut duhovniceşte candela sufletului şi dorind 
după venirea cea pururea luminoasă a Mirelui tău, cu rugăciuni neadormite ai 
aşteptat-o, cuvioase; şi în Cămara Lui te veseleşti, fericite. Pentru aceasta, după 
vrednicie, ai primit desfătarea cea pururea vie şi săvârşirea de minuni, de 
Dumnezeu purtătorule părinte Eftimie. Roagă-te lui Hristos Dumnezeu să 
dăruiască iertare de greşeli celor ce prăznuiesc cu dragoste, sfântă pomenirea ta. 


Sedealna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale ai 
avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 
să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Sufletului meu celui umilit, Fecioară, care se arată fără de cârmă, înecându-se 
acum în tulburarea greutăților vieţii, sub povara păcatelor, prea curată, grăbeşte 
Născătoare de Dumnezeu, cu liniştea ta cea caldă şi dobândeşte-i iertare, căci se 
primejduieşte a ajunge în adâncul iadului. La limanul tău am alergat, Născătoare 
de Dumnezeu, ajută-mi, rugându-te Fiului tău şi Dumnezeu, să mi se dea iertare 
de păcate. Că pe tine nădejde te am, eu, robul tău. 

Canon de rugăciune către Sfântul cuvios Eftimie cel mare (2) 





Troparul Sfântului cuvios Eftimie cel mare, glasul al 4-lea: Veseleşte-te pustiu 
care nu rodeai, bucură-te ceea ce nu aveai durere; că bărbatul doririlor Duhului 
ţi-a înmulțit ţie fii, sădindu-i cu dreapta cinstire de Dumnezeu şi hrănindu-i cu 
înfrânarea, spre împlinirea faptelor bune. Cu ale cărui rugăciuni, Hristoase Dum- 
nezeule, mântuieşte sufletele noastre. 


Cântarea |, glasul al 8-lea 

Irmos: Pe prigonitorul Faraon... 

Stih: Sfinte cuvioase părinte Eftimie, roagă-te lui Dumnezeu pentru noi. 

Cu rugăciunile şi cu cererile tale rugând cu umilință pe Dumnezeu, risipeşte 
întunecatul nor al întristării mele, prea fericite, cel ce eşti plin de veselie şi de 
bucurie şi te găseşti înaintea Impăratului tuturor. 

Stih: Sfinte cuvioase părinte Eftimie, roagă-te lui Dumnezeu pentru noi. 

Ca un alt Samuel, dat de Dumnezeu şi făgăduit mai înainte de zămislire, părinte, 
te-ai arătat tuturor Bisericilor, cuvioase, potrivit cu chemarea ta, aducându-le la 
tine, precum se cuvine, cu lumina bucuriei. 

Stih: Sfinte cuvioase părinte Eftimie, roagă-te lui Dumnezeu pentru noi. 
Părinţii tăi, făcând rugăciuni şi cereri către Dumnezeu, dar dumnezeiesc te-au 


primit pe tine şi vlăstar purtător de lumină, care ai vestit cu naşterea ta stră- 
lucirea dreptei cinstiri de Dumnezeu şi înfruntarea eresurilor. 

Slavă Tatălui şi Fiului şi Sfântului Duh. 


Tu din pruncie te-ai afierosit, cuvioase, Dăruitorului Dumnezeu; şi spre Dânsul 
privind şi povăţuit fiind cu poruncile Lui cele făcătoare de viaţă, de Dumnezeu 
purtătorule, la înălțimea cea prea înaltă a faptelor bune te-ai ridicat, prin cre- 
dinţă. 


Şi acum şi pururea şi în vecii vecilor. Amin (a Născătoarei). 


Pe tine, Maica lui Dumnezeu, ocrotitoare avându-te, nu ne vom înspăimânta de 
mulțimea vrăjmaşilor, care se luptă împotriva celor ce slăvesc cu evlavie pe Cel 
ce S-a născut din tine, pe Dumnezeul tuturor şi Domnul; pe Acela roagă-L 
pentru noi, să mântuiască sufletele noastre. 


Catavasie: Pământul cel roditor de adâncime, uscat l-a trecut oarecând soarele; 
căci ca un zid s-a închegat apa de amândouă părțile, trecând poporul marea 
pedestru şi lui Dumnezeu cu plăcere cântăm: să cântăm Domnului, căci cu Slavă 
S-a prea slăvit. 


Cântarea a 3-a 


Irmos: Cel ce ai întărit dintru început cerurile cu înţelepciune şi ai întemeiat 
pământul pe ape, întăreşte-mă pe piatra poruncilor Tale, Hristoase; că nu este 
sfânt afară de Tine, Unule lubitorule de oameni. 


Stih: Sfinte cuvioase părinte Eftimie, roagă-te lui Dumnezeu pentru noi. 


Din cea stearpă născându-te, ca un lucrător de multă bună rodire te-ai arătat, 
tăind spinii păgânătăţii, cuvioase şi semănând dumnezeiasca sămânță a dreptei 
cinsuiri de Dumnezeu. 


Stih: Sfinte cuvioase părinte Eftimie, roagă-te lui Dumnezeu pentru noi. 


Slujitor sfințit al lucrurilor celor mai presus de fire şi tainice făcându-te, de 
Dumnezeu purtătorule, pe cei necredincioşi i-ai adus la Hristos; aceia cu 
dumnezeiască cuviinţă crezând învățăturilor tale, prea cuvioase părinte Eftimie, 
au învăţat lucrurile cele mai bune. 


Stih: Sfinte cuvioase părinte Eftimie, roagă-te lui Dumnezeu pentru noi. 
Folosindu-te de gândirea cea înţeleaptă şi cucernică, ai ales îndată, în locul celor 


trecătoare şi stricăcioase, viaţa şi desfătarea cea veşnică, ucigându-ţi trupul cu 
cea mai aspră înfrânare, părinte Eftimie. 

Slavă Tatălui şi Fiului şi Sfântului Duh. 


Cu sufletul aprins şi rănit de dorirea lui Hristos fugind de cursele demonilor cele 
arzătoare ca focul, te-ai luminat, părinte, cu harul cel răcoritor, biruitor făcându- 
te. 


Şi acum şi pururea şi în vecii vecilor. Amin (a Născătoarei). 


Graiurile dumnezeieştilor prooroci şi proorociile lor le-ai pecetluit, născând pe 
Cuvântul, cel ce a grăit printr-înşii şi a împlinit ale lor dumnezeieşti grăiri, ceea 
ce singură eşti binecuvântată, prea lăudată Maică. 


Catavasie: Intărirea celor ce nădăjduiesc spre Tine, întăreşte Doamne Biserica 
Ta, care o ai câştigat cu scump sângele Tău. 


Cântarea a 4-a 


Irmos: Tu eşti Tăria mea, Doamne, Tu Dumnezeul meu, Tu Bucuria mea, Cel 
ce nu ai lăsat Sânurile Părinteşti şi a noastră sărăcie ai cercetat-o. Pentru aceasta 
cu proorocul Avacum strig către Tine: Slavă puterii Tale, lubitorule de oameni. 


Stih: Sfinte cuvioase părinte Eftimie, roagă-te lui Dumnezeu pentru noi. 


Pe tine, părinte, cu totul te-ai afierosit lui Dumnezeu, tinzând către mărirea cea 
nemuritoare; şi la Dânsul ai alergat cu căldură prin trăire curată, prin pustnicie şi 
prin viaţă prea luminată, neîncetat strigând: Slavă puterii Tale, lubitorule de 
oameni. 


Stih: Sfinte cuvioase părinte Eftimie, roagă-te lui Dumnezeu pentru noi. 
Iubind Izvorul bunătăţii, cuvioase, din toată puterea, pustnicilor te-ai făcut izvor 
de dumnezeieşti daruri, vindecând pe cei însetați. Că izvoare ai izvorât în chip 
minunat, întocmai ca şi Moise de demult în pustiu, prea fericite. 

Stih: Sfinte cuvioase părinte Eftimie, roagă-te lui Dumnezeu pentru noi. 
Arătându-te din cele nepătrunse ale Duhului, ai slobozit pe fiii roabei, zidindu-i 
din nou fii ai lui Dumnezeu, cu dumnezeiască cuviinţă, prin botezul înfierii. Că 
urmând vieţii dumnezeiescului Inaintemergător, botezător te-ai arătat, părinte 


Eftimie. 


Slavă Tatălui şi Fiului şi Sfântului Duh. 

De la Dumnezeu cu har fiind luminat, te-ai făcut cunoscut Sfinte Eftimie, celor 
ce nu te ştiau; căci cu adevărat nu se cuvenea ca fapta ta cea bună să se 
tăinuiască în pustiu şi să se acopere. Pentru aceasta Stăpânul a toate te-a arătat 
tuturor ca pe un Luceafăr purtător de lumină. 


Şi acum şi pururea şi în vecii vecilor. Amin (a Născătoarei). 


Bucură-te, prea cinstită; Bucură-te, Fecioară prea curată; Bucură-te, munte um- 
brit cu har; Bucură-te, cort; Bucură-te, chivot; Bucură-te, sfeşnic, care porţi 
dumnezeiasca Lumină; că te-ai făcut solitoare de bucurie negrăită şi de veselie 
sufletelor credincioşilor. 


Catavasie: Acoperit-au cerurile bunătatea Ta, Hristoase, că ieşind din Chivotul 
sfințirii Tale, din nestricata Maică, în Biserica slavei Tale, Te-ai arătat ca un 
Prunc în braţe purtat, şi s-au umplut toate de a Ta laudă. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul! Ci, Te rog întoarce-mă şi la 
lumina poruncilor Tale îndreptează căile mele. 

Stih: Sfinte cuvioase părinte Eftimie, roagă-te lui Dumnezeu pentru noi. 
Mers-ai înaintea pustnicilor pe cărarea cerească a evlaviei, Sfinte părinte Efti- 
mie; şi la moştenirea cea nepieritoare, întru cele de sus i-ai adus, stâlp de foc şi 
nor arătându-te, prin strălucirea Duhului. 

Stih: Sfinte cuvioase părinte Eftimie, roagă-te lui Dumnezeu pentru noi. 
Doctor prea îndurat al celor neputincioşi, părinte, te-a dăruit lumii Hristos; 
minunat hrănitor al flămânzilor, învăţător al celor nepricepuţi, înţelepțitor al 
celor nerecunoscători şi sprijinitor al celor orfani şi al săracilor. 

Stih: Sfinte cuvioase părinte Eftimie, roagă-te lui Dumnezeu pentru noi. 
Îndurător, milostiv şi purtător de cuget smerit ai fost; pricinile patimilor cu 
dumnezeieşti învățături ai tăiat şi ai înţelepţit, părinte şi ai învăţat pe ucenicii tăi 


şi neputinţele sufletelor ai tămăduit. 


Slavă Tatălui şi Fiului şi Sfântului Duh. 

Pretutindenea răspândind razele luminoase ale minunilor tale, pe toţi i-ai lumi- 
nat; şi 1-ai atras la învăţăturile tale, zidindu-le deprinderi bune şi îndreptându-le 
înclinările sufletelor cu curăţia cugetului. 


Şi acum şi pururea şi în vecii vecilor. Amin (a Născătoarei). 


Adevărată Născătoare de Dumnezeu te mărturisim pe tine, ceea ce eşti de 
Dumnezeu cu har dăruită, noi toţi, cei ce prin Naşterea ta ne-am mântuit din 
naşterea cea stricăcioasă şi la viaţa cea mai bună iarăşi am fost chemaţi pentru 
milostivirea milei Dumnezeului nostru. 


Catavasie: Când a văzut Isaia, în vedenie pe Dumnezeu pe Scaun Preaînalt, de 
Ingerii Slavei înconjurat, a strigat: vai mie, ticălosul. Că am văzut mai înainte pe 
Dumnezeu Intrupat, pe Cel ce stăpâneşte pacea şi lumina cea neînserată. 
Cântarea a 6-a 

Irmos: Curăţeşte-mă, Mântuitorule, că multe sunt fărădelegile mele şi Te rog 
ridică-mă din adâncul răutăților. Căci către Tine, am strigat şi mai auzit, Dumne- 
zeul mântuirii mele. 


Stih: Sfinte cuvioase părinte Eftimie, roagă-te lui Dumnezeu pentru noi. 


Putere foarte mare luând de la Dumnezeu, ai alungat mulțimile vrăjmaşilor de- 
moni, vindecând de chinuirea lor pe toţi cei ce aleargă la tine cu credinţă. 


Stih: Sfinte cuvioase părinte Eftimie, roagă-te lui Dumnezeu pentru noi. 
Fericit cu adevărat ai ajuns, părinte Eftimie, dobândind sărăcia cea aducătoare 
de bogăţie şi tristeţea cea aducătoare de bucurie, cuvioase; prin care ai moştenit 
Impărăia Cerurilor. 

Slavă Tatălui şi Fiului şi Sfântului Duh. 

Lepădat-ai cinstea cea de pe pământ şi mărirea cea lesne pieritoare şi ai primit 
viaţa cea pururea veşnică şi moştenirea cea nestricăcioasă, prea fericite, sălă- 
şluindu-te cu toată hotărârea în Corturile cele cereşti. 

Şi acum şi pururea şi în vecii vecilor. Amin (a Născătoarei). 

Doamnă a toate şi Stăpână pe tine te numim; că ai născut în chip de negrăit pe 


Cel ce este cu adevărat Dumnezeu; pe Cel ce toate le-a făcut şi pe toate le ţine şi 
le cuprinde, ceea ce eşti cu totul fără prihană. 

Catavasie: Strigat-a ţie, văzând bătrânul, cu ochii mântuirea, care a venit po- 
poarelor de la Dumnezeu, Hristoase, Tu eşti Dumnezeul meu. 


Condac, glasul al 8-lea: 

Podobie: Ca nişte pârgă a firii... 

Întru cinstita naşterea ta, făptura a aflat veselie; şi întru dumnezeiasca pomenirea 
ta, cuvioase, bucurie a primit de pe urma multelor tale minuni; din care dai 
destul şi sufletelor noastre şi ne curăţeşte de spurcăciunea păcatelor, ca să cân- 
tăm: Aliluia. 

Cântarea a 7-a 

Irmos: De pogorârea lui Dumnezeu focul s-a ruşinat în Babilon, oarecând. 
Pentru aceasta tinerii în cuptor cu picioare vesele, ca într-o grădină verde, săl- 
tând au cântat: Binecuvântat eşti Dumnezeul părinţilor noştri. 

Stih: Sfinte cuvioase părinte Eftimie, roagă-te lui Dumnezeu pentru noi. 

Sălaş de nevoinţă pustnicească şi şcoală de sfinţenie s-a arătat, părinte, viaţa ta, 
unindu-te prin înfrânarea cea desăvârşită cu cei fără de trup şi strigând, Sfinte 
Eftimie: bine eşti cuvântat, Dumnezeul părinților noştri. 

Stih: Sfinte cuvioase părinte Eftimie, roagă-te lui Dumnezeu pentru noi. 

Sabie cu două tăişuri te-a arătat Hristos pe tine, care a înţepat inimile vrăjmaşilor 
şi a veselit sufletele celor ce cântă: bine eşti cuvântat, Dumnezeul părinţilor 
noştri. 

Slavă Tatălui şi Fiului şi Sfântului Duh. 

Umplându-te de Lumina cea întreit strălucitoare, părinte, a doua lumină prin 
împărtăşire te-ai arătat, Sfinte Eftimie, închipuind pe cea dintâi şi raze lumi- 
noase răspândind celor ce cântă: bine eşti, cuvântat, Dumnezeul părinţilor noştri. 
Şi acum şi pururea şi în vecii vecilor. Amin (a Născătoarei). 

Ca un revărsat de zori de răsărit, având pe Soarele dreptăţii, care cu razele 


cunoaşterii de Dumnezeu a curățit lumea din întunericul necunoştinţei. Căruia 
cântăm: bine eşti cuvântat, Dumnezeul părinților noştri. 

Catavasie: Pe Tine, Cel ce ai răcorit în foc pe tinerii cei ce Dumnezeu Te-a 
numit, şi în Fecioară nestricată Te-ai sălăşluit, lăudăm pe Dumnezeu Cuvântul, 
cântând cu bună credinţă: Bine este cuvântat, Dumnezeul părinţilor noştri. 


Cântarea a 8-a 


Irmos: De şapte ori a ars cuptorul chinuitorul caldeilor pentru cinstitorii de 
Dumnezeu. Dar, văzându-i pe aceştia mântuiţi de o Putere mai mare, Făcătorului 
şi Mântuitorului a strigat: tineri binecuvântaţi-L, preoți lăudaţi-L, popoare prea 
înălţați-L întru toţi vecii. 


Stih: Sfinte cuvioase părinte Eftimie, roagă-te lui Dumnezeu pentru noi. 


Ducând viaţă cu totul încordată, prea fericite, la Cugetarea cea prea înaltă ai 
ajuns; şi vas care cuprinde în sine pe Duhul cel Făcător de viaţă făcându-te, ai 
împărtăşit darurile cele ce izvorăsc de acolo din destul, cântând neîncetat: 
popoare, prea înălţaţi pe Hristos întru toţi vecii. 


Stih: Sfinte cuvioase părinte Eftimie, roagă-te lui Dumnezeu pentru noi. 


Mutându-te din viaţă, ai ajuns în Cetatea cea înaltă a Sionului; şi în Locaşurile 
cele veşnice poposind şi moştenirea cerească din ostenelile tale aflând, împreună 
cu Cetele îngereşti ai cântat: tineri binecuvântaţi, preoți lăudaţi, popoare prea 
înălțaţi pe Hristos în veci. 


Stih: Sfinte cuvioase părinte Eftimie, roagă-te lui Dumnezeu pentru noi. 


Soare cu totul strălucitor fiind, ai luminat pustiurile; pe demonii cei cu chipuri 
întunecate i-ai alungat şi stâlp cu totul luminos şi înalt până la cer te-ai făcut, 
strălucind cu raze făcătoare de minuni şi neîncetat strigând: preoți lăudaţi, 
popoare prea înălţaţi pe Hristos în veci. 


Binecuvântăm pe Tatăl şi pe Fiul şi pe Sfântul Duh, Domnul. 

Cu prea sfințite fapte împodobit fiind în viaţă, la fapta bună cea dintru început ai 
ajuns şi strălucind cu învăţăturile cele drepte şi tâlcuitor al teologiei celei 
adevărate făcându-te, strigi neîncetat: preoți binecuvântaţi, popoare prea înălţaţi 
pe Hristos în veci. 


Şi acum şi pururea şi în vecii vecilor. Amin (a Născătoarei). 


Mireasă dumnezeiască, cu totul fără prihană, scoate din robia patimilor pe cei ce 
scapă la tine, Stăpână; şi libertate de sine stăpânitoare dă Bisericii creştinilor, 

care cântă cu credinţă: preoţi binecuvântaţi, popoare prea înălțați pe Hristos în 
veci. 


Catavasie: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


In focul cel mistuitor uniţi fiind tinerii, cei ce au fost cei dintâi în cinstirea de 
Dumnezeu, dar de văpaie nefiind vătămaţi, cântare dumnezeiască au cântat: 
binecuvântaţi toate lucrurile Domnului pe Domnul şi prea înălțaţi-L întru toţi 
Vecil. 


Cântarea a 9-a 


Irmos: Înfricoşatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor Trupeşte; şi pântecele tău s-a făcut mai desfătat 
decât cerurile. Pentru aceea pe tine, Născătoare de Dumnezeu, voievozii cetelor 
îngereşti şi omeneşti te măresc. 


Stih: Sfinte cuvioase părinte Eftimie, roagă-te lui Dumnezeu pentru noi. 


Arătatu-ţi-a Hristos trecerea ta către Dânsul, cea mult dorită, părinte, ca şi 
odinioară lui Moise, văzătorului de Dumnezeu; căruia următor prin faptă bună 
făcându-te, ai despărțit marea patimilor şi ai trecut neîmpiedicat la pământul 
făgăduinţei, biruind pe cei potrivnic. 


Stih: Sfinte cuvioase părinte Eftimie, roagă-te lui Dumnezeu pentru noi. 
Izbucnit-a apă în pustiu şi pământul cel însetat ca un lac s-a făcut, schimbându- 
se prin rugăciunile tale, părinte. Că cetele sihaştrilor au locuit în pustiu, întocmai 
ca nişte râuri; ţinutul lordanului a înflorit ca şi crinul, udat cu lacrimile tale. 
Stih: Sfinte cuvioase părinte Eftimie, roagă-te lui Dumnezeu pentru noi. 
Mutatu-te-ai ca şi râvnitorul Ilie, purtat fiind la cer de carul faptelor bune, acolo 
unde viaţa ta s-a înscris, în chip vădit, cuvioase; şi acum înaintea Stăpânului 
stând, pomeneşte pe cei ce săvârşesc cu credință pomenirea ta cea de lumină 


purtătoare şi prea sfinţită. 


Stih: Sfinte cuvioase părinte Eftimie, roagă-te lui Dumnezeu pentru noi. 

Viaţa ta îngerească a fost, preafericite şi petrecerea ta prea strălucită, de Dumne- 
zeu înţelepțite; iar sufletul tău dumnezeiesc şi plin de lumină şi credinţa ta 
evlavioasă. Că ai fost tâlcuitor al dumnezeieştilor dogme, purtătorule de Dumne- 
zeu şi propovăduitor al învăţăturii creştine te-ai arătat. 


Slavă Tatălui şi Fiului şi Sfântului Duh. 


Rugător şi mijlocitor către Dumnezeu, care îmi mijloceşti iertare de păcate şi de 
greşeli; ca pe cel ce eşti următor milostivirilor dumnezeieşti, te pun cu osârdie 
înainte, nădăjduind în mijlocirea ta, înţelepţitule de Dumnezeu. 


Şi acum şi pururea şi în vecii vecilor. Amin (a Născătoarei). 


Turn de mântuire fii mie, Curată, nimicind taberele demonilor şi mulţimea 
ispitelor şi a nevoilor şi năvălirea patimilor departe alungând şi curată eliberare 
dăruindu-mi revarsă dumnezeieştile daruri din destul asupra mea. 


Catavasie: În lege, în umbră şi în Scriptură, închipuire vedem noi credincioşii, 
toată partea bărbătească ce deschide pântecele, sfânt lui Dumnezeu este. Deci pe 
Cuvântul cel mai înainte născut, Fiul Tatălui Celui fără de început, Cel Întâi- 
Născut din Maică fără ispită bărbătească, Îl slăvim. 


Sedealna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Cu untdelemnul înfrânării ţi-ai umplut duhovniceşte candela sufletului şi dorind 
după venirea cea pururea luminoasă a Mirelui tău, cu rugăciuni neadormite ai 
aşteptat-o, cuvioase; şi în Cămara Lui te veseleşti, fericite. Pentru aceasta, după 
vrednicie, ai primit desfătarea cea pururea vie şi săvârşirea de minuni, de 
Dumnezeu purtătorule părinte Eftimie. Roagă-te lui Hristos Dumnezeu să dăru- 
iască iertare de greşeli celor ce prăznuiesc cu dragoste, sfântă pomenirea ta. 


Sedealna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale ai 
avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 

să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Sufletului meu celui umilit, Fecioară, care se arată fără de cârmă, înecându-se 
acum în tulburarea greutăților vieţii, sub povara păcatelor, prea curată, grăbeşte 
Născătoare de Dumnezeu, cu liniştea ta cea caldă şi dobândeşte-i iertare, căci se 
primejduieşte a ajunge în adâncul iadului. La limanul tău am alergat, Născătoare 
de Dumnezeu, ajută-mi, rugându-te Fiului tău şi Dumnezeu, să mi se dea iertare 
de păcate. Că pe tine nădejde te am, eu, robul tău. 

Acatistul Sfântului Eftimie cel mare 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi Slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Prea cuviosului şi de Dumnezeu purtătorului părintelui nostru celui minunat 
întru fapte vrednice de fericire, cântări de laudă să-i împletim noi, fii săi. 
Luminătorului pustiei şi povăţuitorului călugărilor cu fapta şi cu cuvântul, ca 
celui ce are îndrăzneală către Domnul, să-i strigăm: Bucură-te, Sfinte prea 
cuvioase părinte Eftimie! 


Icosul 1 

Înger între oameni pe pământ ai petrecut, părinte Eftimie, înălțându-te în sus cu 
aripile smereniei, prea cuvioase, pentru care de la toţi auzi unele ca acestea: 
Bucură-te, înger pământesc; 

Bucură-te, omule ceresc; 

Bucură-te, înălțimea faptelor bune; 

Bucură-te, a smereniei înălțime; 

Bucură-te, al monahilor îndreptătorule; 

Bucură-te, al tuturor povăţuitorule; 

Bucură-te, că înfrânare ai săvârșit, 

Bucură-te, că poftele le-ai biruit; 

Bucură-te, părinte al părinţilor; 

Bucură-te, părtaşule al pustnicilor; 

Bucură-te, că de tine s-au bucurat îngerii; 

Bucură-te, că de tine s-au veselit cetele drepţilor; 

Bucură-te, Sfinte prea cuvioase părinte Eftimie! 


Condacul al 2-lea 

Cu lumina cea neapropiată luminat fiind tu, cum vom începe a lăuda minunatele 
tale fapte de care şi îngerii s-au mirat, noi, cei din ţărână şi supuşii tuturor pati- 
milor? Ci biruiţi de dragostea cea către tine, prea cuvioase părinte, te lăudăm, 
cântându-l lui Dumnezeu: Aliluia! 


Icosul al 2-lea 

Ca un soare ai strălucit în pustietăţi, părinte Eftimie, cu învăţăturile luminând pe 
cei ce veneau la tine cu suflet neîndoit; pentru aceasta auzi de la toți aşa: 
Bucură-te, cel plin de darul Preasfântului Duh; 

Bucură-te, cel ce cu lumina cea neapropiată ai fost strălucit; 

Bucură-te, precum un soare ai luminat; 

Bucură-te, că izvoare de mântuire în pustie ai arătat; 

Bucură-te, că prin tine mulți s-au mântuit; 

Bucură-te, că stâlp cu chipul focului te-ai arătat; 

Bucură-te, că negura patimilor cu lumina cunoștinței ai gonit; 

Bucură-te, că Domnului cu suflet arzător ai slujit; 

Bucură-te, cel ce mult te-ai nevoit; 

Bucură-te, că tuturor pildă de fapte bune ai devenit; 

Bucură-te, că mai înţelept decât toţi înţelepţii lumii acesteia te-ai dovedit, 
Bucură-te, Sfinte prea cuvioase părinte Eftimie! 


Condacul al 3-lea 

Afierosit lui Dumnezeu din pântecele maicii tale ca un alt Samuil, părinte 
Eftimie, după numele tău te-ai făcut mângâiere credincioşilor, călugărilor toiag 
de întărire, ajutor celor ce cântă: Aliluia! 


Icosul al 3-lea 

Veseliţi-vă! A zis părinţilor tăi îngerul Domnului - că prunc se va naşte vouă, 
numit cu numele “veselie” - şi apoi te-ai zămislit în pântece, aducându-le lor 
făgăduinţa şi din pruncie cu rugăciunea te-ai hrănit. Pentru care auzi de la noi 
unele ca acestea: 

Bucură-te, că mai înainte de a te naşte Domnului ai fost afierosit; 

Bucură-te, că prin rugăciunea părinților tăi ai fost dăruit; 

Bucură-te, că şi îngerul în vedenie le-a zis lor: “veseliţi-vă”; 

Bucură-te, ramură bine crescută; 

Bucură-te, cel numit cu numele veselie; 

Bucură-te, păzitorule al curăţiei,; 

Bucură-te, că, prin tine, veselie sfintele biserici au luat; 

Bucură-te, că născându-te maica ta de nerodire şi întristare s-a izbăvit; 
Bucură-te, că şi ea, după moartea tatălui tău, Domnului a slujit; 

Bucură-te, că diaconiţă a fi s-a învrednicit; 

Bucură-te, Sfinte prea cuvioase părinte Eftimie! 


Condacul al 4-lea 

Din cea stearpă născându-te, lucrător mult roditor de bună rodire duhovnicească 
te-ai arătat, tăind spinii păgânătăţii, prea cuvioase şi dumnezeiasca sămânță a 
bunei credinţe aruncând, cântai: Aliluia! 


Icosul al 4-lea 

Naşterea ta, prea cuvioase părinte Eftimie, a fost vestită mai înainte de vreme de 
îngerul cel trimis, ca odinioară la Zaharia, care din pântecele sterp al Elisabetei a 
odrăslit pe loan, căruia următor te-ai arătat; pentru aceasta îţi strigăm: 

Bucură-te, că la obicei cu marele loan Botezătorul te-ai asemănat; 

Bucură-te, că iubitor de linişte ca marele Arsenie te-ai arătat; 

Bucură-te, că în munţi nenumărate minuni ai săvârşit; 

Bucură-te, că din boală pe mulţi ai vindecat; 

Bucură-te, că îndrăciţi ai tămăduit; 


Ar Ar Ar dr dr dr dr Ar dr Ar Ar Ar dr dr dr dr dr dr Ar A A AA 


XP IP 3 PI e IP XE 3 IE 2 E IE 3 E IP 30 E 3 E E E XX 


Die De De De dr De De de dr de de de De De De Dr dr Dr dr Dr De e Ar A A 


XP XP XP 3 IP 30 E 2 2 7 30 3 2 E IP 37 E 2 IP 30 2 2 30 IE 3 2 E 0 E XXX 


Bucură-te, că multe suflete ai tămăduit; 

Bucură-te, că pe aceştia la Cerească Împărăţie i-ai povăţuit; 
Bucură-te, cel mult strălucit; 

Bucură-te, mare luminătorule; 

Bucură-te, cald folositorule; 

Bucură-te, Sfinte prea cuvioase părinte Eftimie! 


Condacul al 5-lea 

De grijile lumeşti lepădându-te şi primind viaţa cea îngerească, cu înfrânarea 
sufletului te-ai împodobit şi dar de minuni de la Dumnezeu ai luat din destul 
cântând: Aliluia! 


Icosul al 5-lea 

Prea cuvioase părinte, din pruncie cu osârdie spre fapta bună nevoindu-te, ai 
părăsit lumea şi toate cele din lume, părinţii şi bogăţiile, iubind viaţa cu sărăcie 
şi smerenie, pentru care auzi acestea: 

Bucură-te, că cetatea Melitina ai părăsit; 

Bucură-te, că în cetatea Domnului ai intrat; 

Bucură-te, că din pruncie pe monahi ai iubit; 

Bucură-te, că în ceata lor ai intrat; 

Bucură-te, că prieten iubit pe cuviosul Teoctist cel minunat ai aflat; 

Bucură-te, că împreună cu dânsul până la sfârşit ai petrecut; 

Bucură-te, că într-un gând Domnului aţi slujit; 

Bucură-te, că vieţuire înaltă aţi dobândit; 

Bucură-te, că locaş de încăpere Sfântului Duh te-ai făcut; 

Bucură-te, că firea înfrânându-ţi ca firea îngerească a ajuns; 

Bucură-te, luceafăr mult strălucit; 

Bucură-te, că la Ceruri pe mulţi ai suit; 

Bucură-te, Sfinte prea cuvioase părinte Eftimie! 


Condacul al 6-lea 

Strălucit-au faptele tale cele bune ca soarele, pe pământ şi în cer, bună slugă a 
lui Hristos, Eftimie căci ne-ai propovăduit nouă credinţa în Hristos cea adevărată 
şi fără de prihană; pentru aceasta cântăm: Aliluia! 


Icosul al 6-lea 

Cu toiagul crucii întărindu-te, prea cuvioase părinte pâraiele fărădelegilor le-ai 
uscat, şi din râul desfătării celei dumnezeieşti, şi din izvorul Raiului prea fericite 
adăpându-te, izvoare de mântuire în pustie ai arătat; pentru aceasta îţi strigăm: 
Bucură-te, că ai fost începător de mângâiere Bisericii; 

Bucură-te, că prin naşterea ta toate pornirile eretice le-ai izgonit; 

Bucură-te, că prin cuvinte cu ereticii te-ai luptat şi i-ai dovedit; 

Bucură-te, că tare înaintea lor ai stat; 

Bucură-te, că pe Arie şi pe Nestorie i-ai lepădat; 

Bucură-te, că pe mulţi din înşelăciunea lor i-ai scăpat; 

Bucură-te, că mare luminător te-ai arătat; 

Bucură-te, că pe mulți scăpându-i de chinurile iadului la dreapta credinţă i-ai 
adus; 

Bucură-te, că pe mulţi prin baia Botezului ai curăţit; 

Bucură-te, că pe ei curaţi lui Hristos i-ai adus; 

Bucură-te, că lumea ai luminat; 

Bucură-te, că la cereasca înălțime ca un finic te-ai suit; 

Bucură-te, Sfinte prea cuvioase părinte Eftimie! 


Condacul al 7-lea 

Vrând pe tine a te sfinți tot lui Dumnezeu, părinte, şi dorind slava cea nemu- 
ritoare, la EI ai alergat cu căldură, prin vieţuire curată, prin pustinicie şi prin 
viaţa prea luminată, strigând: Aliluia! 


Icosul al 7-lea 

Sărăcia Celui ce S-a născut din Fecioară cu adevărat luând, ai socotit cele tre- 
cătoare ca iarba, fericite părinte; pentru aceasta spre râvna vieţii îngereşti ai 
ridicat pe toţi cei ce-ţi strigăm ţie cu dragoste: 

Bucură-te, mult nevoitorule; 

Bucură-te, grabnic sprijinitorule; 

Bucură-te, al tuturor ajutătorule; 

Bucură-te, vieţuitorule cel mare al pustiului; 

Bucură-te, vlăstar neveştejit al Meletinei şi al Armeniei; 

Bucură-te, că din tinereţe lui Hristos ai urmat; 

Bucură-te, că de trupul cel firesc te-ai lepădat; 

Bucură-te, izbăvitorul multora din înşelăciune; 

Bucură-te, dătătorul a râuri de tămăduiri; 

Bucură-te, cel prin care Dumnezeu S-a prea mărit; 

Bucură-te, cel prin care satana s-a ruşinat; 

Bucură-te, că la ceruri cu învăţăturile tale ne-ai ridicat; 

Bucură-te, Sfinte prea cuvioase părinte Eftimie! 


Condacul al 8-lea 

Păstorind cu vrednicie pe monahii cei din sfânta ta Lavră, îi învăţai zicând: 
Privegheaţi şi vă rugaţi ca să nu cădeţi în ispită; iar aceasta să ştiţi, că mai 
înainte de orice, se cade ca cei ce s-au lepădat de lume să nu aibă voia lor, ci să 
țină smerita cugetare şi ascultare, grijindu-se de ceasul morţii şi pururea cântând 
lui Dumnezeu: Aliluia! 


Icosul al 8-lea 

Aprig dorind slava Împărăției Cerurilor, te-ai nevoit a-i aduce pe toţi la Hristos 
Mirele cel Veşnic, lămuriţi prin fapte bune, pentru care auzi unele ca acestea: 
Bucură-te, cel ce prin pildele tale pe mulţi ai îndreptat; 

Bucură-te, al dumnezeieştii Stăpâniri cea în Trei Sori tăinuitorule; 

Bucură-te, al dumnezeieştii petreceri povăţuitorule; 

Bucură-te, al celor căzuţi din păcate ridicare; 

Bucură-te, al multora mântuire; 

Bucură-te, că şi pe noi ne povăţuieşti a urma ţie; 

Bucură-te, că poveţelor tale urmându-le adunăm sufletelor noastre bogăţie; 
Bucură-te, cel prin care cuvioşii se îmbogăţesc; 

Bucură-te, cel prin care oamenii se mântuiesc; 

Bucură-te, dumnezeiasca mângâiere a tuturor; 

Bucură-te, lumina minţii călugărilor; 

Bucură-te, Sfinte prea cuvioase părinte Eftimie! 


Condacul al 9-lea 

Covârşeşti, cuvioase părinte, pe toţi cu blândeţea chipului şi cu smerita cugetare 
a inimii, pentru că darul Preasfântului Duh ai primit, după cum dumnezeiescul 
cuvânt ai zis: spre cine voi căuta, decât numai spre cel blând şi smerit cu inima, 
care ascultă de cuvintele Mele cântând: Aliluia! 


Icosul al 9-lea 

În carul faptelor bune şezând, ca Ilie cel râvnitor te-ai mutat la cer unde viaţa ta 
arătat s-a scris, şi acum înaintea Stăpânului stând, pomeneşte-ne şi pe noi cei 
care îţi cântăm: 

Bucură-te, că sfintele 40 de zile în pustie afară de lavră le-ai petrecut; 

Bucură-te, că acolo mai mult te nevoiai; 

Bucură-te, că marelui loan Botezătorul următor te-ai arătat; 

Bucură-te, că precum Moise prin Marea Roşie, aşa peste patimi ai trecut; 
Bucură-te, că pe veliar l-ai biruit; 

Bucură-te, că în arşiţa zilei şi în frigul nopţii mult te-ai trudit; 

Bucură-te, că sufletului tău hrana cea dumnezeiască i-ai câştigat; 

Bucură-te, că Mântuitorului Hristos ai urmat; 

Bucură-te, că taberele diavoleşti le-ai pierdut; 

Bucură-te, că de nălucirile lor nu te-ai temut; 

Bucură-te, că viaţa veşnică ai câştigat; 

Bucură-te, ajutorul meu acum şi în ceasul morţii mele; 

Bucură-te, Sfinte prea cuvioase părinte Eftimie! 


Condacul al 10-lea 

Venind în sfântă Lavra ta, din dumnezeiasca ta rânduială, ca la 400 de bărbaţi 
armeni, ai poruncit fraţilor să-i ospeteze pe ei, căci milostiv şi primitor de străini 
ai fost; pentru aceasta te lăudăm cântând lui Dumnezeu: Aliluia! 

Icosul al 10-lea 

Vrând Dumnezeu să te proslăvească pe pământ, ai înmulțit pâinile, pentru că, 
nefiind pâine decât pentru 10 bărbaţi, ai săturat atâta mulțime, zicând ucenicului 
tău Domeţian: Mergi, precum ţi-am zis că acestea zice Duhul Sfânt: vor mânca 
şi le va prisosi!” Pentru care auzi acestea: 

Bucură-te, că Dumnezeu pe pământ te-a proslăvit; 

Bucură-te, că prin cuvântul tău pâinile s-au înmulţit; 

Bucură-te, că precum Mântuitorul în pustie 5000, aşa şi tu mulțime de 400 de 
bărbaţi ai săturat; 

Bucură-te, că toţi de acestea s-au minunat; 

Bucură-te, că până la 3 luni, uşa chelăriei nu s-a închis de mulțimea pâinilor; 
Bucură-te, că binecuvântarea pentru vin şi untdelemn s-a făcut; 

Bucură-te, de străini primitorule; 

Bucură-te, al tuturor de cele cereşti ospătătorule; 

Bucură-te, că multe minuni ai făcut; 

Bucură-te, căci alergarea spre izbăvire bine o ai săvârşit; 

Bucură-te, că după lege bine te-ai nevoit şi astfel ai luat cununa dreptăţii; 
Bucură-te, că acum în cer cu îngerii locuieşti; 

Bucură-te, că Împărăţia Cerească ai dobândit; 

Bucură-te, Sfinte prea cuvioase părinte Eftimie! 


Condacul al 11-lea 

Secetă pe pământ fiind multă vreme şi toţi strâmtorându-se, veneau la tine 
căzând ca să îmblânzeşti pe Dumnezeu spre a da ploaie; iar tu le ziceai: Vrea 
Dumnezeu, fulor, prin această pedeapsă să ne înţeleptească pe noi desăvârşit 
spre a-l cânta: Aliluia! 


Icosul al 11-lea 

Aducând lui Dumnezeu, Jertfa cea fără de sânge cu multă vrednicie şi cu lumina 
din cer strălucindu-te, a acoperit împreună cu tine şi pe Domeţian, ucenicul tău; 
şi a rămas acea lumină de la începutul Slavosloveniei întreit sfinte până la împli- 
nirea ei; pentru aceasta strigăm ţie: 

Bucură-te, căci cu vrednicie ai fost preot lui Dumnezeu; 

Bucură-te, că şi pe ucenicul tău asemenea ţie l-ai făcut; 

Bucură-te, că daruri mari ai primit de la Dumnezeu; 

Bucură-te, că aducând dumnezeieştile daruri, vedeai de multe ori pe îngeri îm- 
preună cu tine slujind; 

Bucură-te, că dând fraţilor dumnezeieştile Taine, cunoşteai pe cei vrednici şi pe 
cei nevrednici; 

Bucură-te, cunoscătorul celor ascunse; 

Bucură-te, că aceste daruri, pentru a ta vrednicie, le-ai primit de la Dumnezeu; 
Bucură-te, că şi pe pământ şi în cer te-ai proslăvit,; 

Bucură-te, că alergarea bine o ai săvârşit; 

Bucură-te, părtaşule al cetăţenilor cereşti; 

Bucură-te, că cerul l-ai descuiat cu rugăciunea ca şi măritul Ilie, proorocul; 
Bucură-te, ajutorul celor ce se roagă ţie; 

Bucură-te, Sfinte prea cuvioase părinte Eftimie! 


Condacul al 12-lea 

Mai înainte ţi-a arătat Mântuitorul Hristos mutarea ta cea mult dorită către 
Dânsul prea cuvioase părinte, ca odinioară lui Moise, văzătorul de Dumnezeu, 
căruia următor prin fapte bune făcându-te ai despărțit marea patimilor şi ai tre- 
cut neoprit la pământul făgăduinţei, cântând lui Dumnezeu: Aliluia! 


Icosul al 12-lea 

Izvor de tămăduiri, şi mai înainte, şi după moarte, prea cuvioase, pe tine dobân- 
dindu-te ca pe un părinte şi doctor al sufletelor şi al trupurilor noastre, îţi cân- 
tăm şi noi, fii tăi, zicând: 

Bucură-te, mare făcătorule de minuni; 

Bucură-te, izvor nesecat de tămăduiri; 

Bucură-te, că ai încuiat pe demonul cel rău întru adânc; 

Bucură-te, locuitorul cel ceresc; 

Bucură-te, că asemenea lui Ilie, în carul faptelor bune la cer te-ai mutat; 
Bucură-te, că şi pe ucenicul tău după şapte zile acolo I-ai chemat; 

Bucură-te, că în viaţa şi după moartea ta Lavra nu o ai părăsit; 

Bucură-te, că tuturor ne mijloceşti mântuirea înaintea Sfintei Treimi; 

Bucură-te, trandafirul grădinii Raiului; 

Bucură-te, primitorul multor daruri; 

Bucură-te, că de acum cu îngerii dănţuieşti; 

Bucură-te, că împreună cu toţi sfinţii şi cuvioşii te veseleşti; 

Bucură-te, Sfinte prea cuvioase părinte Eftimie! 


Condacul al 13-lea (de 3 ori) 

O, prea cuvioase părinte primind de la noi, fiii tăi, această puţină cântare de 
laudă, ca pe o alcătuire de prunci, însă din dragoste fierbinte adusă, mijloceşte la 
Preasfânta Treime pentru noi, să ne învrednicim bucuriei celei veşnice, măcar de 
suntem şi nevrednici, ca să cântăm împreună cu tine lui Dumnezeu: Aliluia! 


Apoi se zice: 


Icosul 1 

Înger între oameni pe pământ ai petrecut, părinte Eftimie, înălțându-te în sus cu 
aripile smereniei, prea cuvioase, pentru care de la toţi auzi unele ca acestea: 
Bucură-te, înger pământesc; 

Bucură-te, omule ceresc; 

Bucură-te, înălțimea faptelor bune; 

Bucură-te, a smereniei înălțime; 

Bucură-te, al monahilor îndreptătorule; 
Bucură-te, al tuturor povăţuitorule; 

Bucură-te, că înfrânare ai săvârșit; 

Bucură-te, că poftele le-ai biruit; 

Bucură-te, părinte al părinţilor; 

Bucură-te, părtaşule al pustnicilor; 

Bucură-te, că de tine s-au bucurat îngerii; 
Bucură-te, că de tine s-au veselit cetele drepţilor; 
Bucură-te, Sfinte prea cuvioase părinte Eftimie! 


Condacul 1 

Prea cuviosului şi de Dumnezeu purtătorului părintelui nostru celui minunat 
întru fapte vrednice de fericire, cântări de laudă să-i împletim noi, fu săi. Lumi- 
nătorului pustiei şi povăţuitorului călugărilor cu fapta şi cu cuvântul, ca celui ce 
are îndrăzneală către Domnul, să-i strigăm: Bucură-te, Sfinte prea cuvioase 
părinte Eftimie! 


După aceea se citeşte această rugăciune: 


Rugăciune către Sfântul Eftimie 





O, Sfinte prea cuvioase părinte Eftimie, mare nevoitorule şi cald folositorule, 
apucă înainte cu sfintele tale rugăciuni cele către milostivul Dumnezeu, roagă-te, 
îmblânzeşte-L, fă-L milostiv nouă celor ce cădem cu umilinţă la tine, cela ce din 
pruncie te-ai dat pe tine Domnului, rănindu-te de focul dragostei Lui, ai părăsit 
toate deşertăciunile lumeşti ca pe nişte gunoaie, Lui ai urmat cu toată dragostea, 
iubindu-L mai mult decât pe toate bunătăţile cele trecătoare ale lumii acesteia. 

Pentru că luminându-ţi ochii sufletului tău, cu toată inima ai slujit ca un înger în 
trup Lui, care te-a şi prea mărit după multele tale trude şi osteneli cu darul minu- 
nilor Sale în viaţă şi după moarte, căci aşa prea măreşte Dumnezeu pe cei ce-L 
măresc cu laudă şi fapte bune. 


Aşadar, Sfinte prea cuvioase părinte Eftimie, ca cel ce în cer fiind neîncetat te 
rogi cu prea curata Maică a lui Dumnezeu şi cu toţi sfinții pentru întărirea 
sfintelor lui Dumnezeu, Biserici, a bunilor conducători şi a supuşilor lor, ca să 
asculte de legile ţării, pentru întărirea fraților şi a tot clerul ortodox şi cinul 
călugăresc şi pentru mântuirea tuturor drepteredincioşilor creştini din toată 
lumea, roagă-te şi pentru noi ca să fim apăraţi de vrăjmaşii văzuţi şi nevăzuţi, fu 
solitor şi rugător pentru noi către Domnul Dumnezeu. Izbăveşte-ne de toată 
ispita neașteptată şi de muncile cele veşnice, ca să aflăm milă în ziua Înfricoşatei 
Judecăţi şi să ne învrednicim acelor nespuse bunătăţi, privind şi prea mărind 
lumina cea prea dulce şi desfătată a feţei prea milostivului Dumnezeu: a Tatălui 
şi a Fiului şi a Sfântului Duh în veci. Amin. 

Imnografie 





Condacul Sfântului cuvios Eftimie cel mare: Întru cinstită naşterea ta, făptura a 
aflat veselie; şi întru dumnezeiască pomenirea ta, cuvioase, bucurie a primit de 
pe urma multelor tale minuni; din care dai destul şi sufletelor noastre şi ne cură- 
țeşte de spurcăciunea păcatelor, ca să cântăm: Aliluia. 


Troparul Sfântului cuvios Eftimie cel mare: Veseleşte-te pustiu care nu rodeai, 
bucură-te ceea ce nu aveai durere; că bărbatul doririlor Duhului ţi-a înmulțit ţie 
fii, sădindu-i cu dreapta cinstire de Dumnezeu şi hrănindu-i cu înfrânarea, spre 
împlinirea faptelor bune. Cu ale cărui rugăciuni, Hristoase Dumnezeule, mân- 
tuieşte sufletele noastre. 

Vieţile Sfinţilor - Viaţa cuviosului părintelui nostru Eftimie cel mare 





(scrisă de Chiril, monahul) 


Eftimie, cetăţeanul cel ceresc, era fiu al împăraţilor care se numeau Pavel şi 
Dionisia, care erau oameni de bun neam şi împodobiţi cu toată faptă bună cea 
după Dumnezeu; având ca patrie şi locuinţa Melitine, Mitropolia cea vestită a 
armenilor. 


Deşi, fericita Dionisia a trăit destui ani împreună cu bărbatul ei, dar fiind 
stearpă, nu năştea. Pentru aceea, în mare mâhnire petrecând amândoi, multă 
vreme s-au nevoit, rugându-se lui Dumnezeu să li se dăruiască fiu. Deci, 
mergând în apropiere de cetate, la biserica cea sfințită de acolo a sfântului, 
slăvitului şi bunului biruitor mucenic Polieuct, a stăruit zile multe în rugăciune, 
după cum spune cuvântul de la cei vechi. Şi într-una din nopți rugându-se ei 
singuri, li s-a arătat oarecare vedenie, zicându-le: "Veseliţi-vă, veseliți-vă, 
pentru că iată v-a dăruit Dumnezeu fiu, numit cu numele veseliei, căci prin 
naşterea lui, dăruieşte Dumnezeu veselie Bisericilor Sale”. lar ei însemnând 
vremea vedeniei, s-au întors la casa lor; şi din vremea zămislirii, cunoscând că 
adevărate cele ale vedeniei, cum s-a născut copilul, l-au numit Eftimie, care se 
tălmăceşte veselie, făgăduind a-l afierosi lui Dumnezeu. 


EI s-a născut, precum am aflat, în luna august, în anul al patrulea al stăpânirii lui 
Graţian (367-383). 


lată că vedenia este adevărată, cei ce citesc să înţeleagă. Pentru că sfintele 
Biserici 40 de ani fiind întru mâhnire şi apărătorii drepteredincioşi prigonindu- 
se, iar arienii, pe vremea lui Constantiu (337-361), luptând împotriva drept- 
credincioşilor, ca şi pe vremea lui lulian (361-363) şi a lui Valens (364-378), 

care a împărățit după aceea în Răsărit, atunci Eftimie, cel cu numele veselie, 
toate supărările sfintelor Biserici le schimbă întru veselie. 

Neîmplinindu-se a cincea lună, s-a ridicat luptătorul de Dumnezeu Valens şi, 
prădând barbarii Tracia, el s-a oştit asupră-le. Dar în puţină vreme făcând 
bătălia, Valens a pătimit pedeapsa de la Dumnezeu, pentru că în oarecare sat 
lângă Adrianopol din Tracia, desăvârşit fiind biruit şi el fugind, barbarii l-au ars 
împreună cu satul unde era, neîmplinindu-se încă întâiul an de la naşterea lui 
Eftimie. 


După trei ani, tatăl său Pavel şi-a sfârşit viaţa, iar fericita Dionisia avea un frate 
bun cuvântător, care se numea Eudoxiu. Acesta fiind sfetnic şi mijlocitor la 
marele Otreie, care întru acea vreme îndrepta Sfânta Biserică din Melitine, şi 
care a strălucit la sfântul Sinod din Constantinopol, a adus pe copil la el, 
împlinind făgăduinţa şi ca o jertfă bine primită, afierosindu-l lui Dumnezeu, 
după cum mult vestita Ana a adus pe Samuil. 


lar prea sfinţitul episcop Otreie, văzând pe copil şi auzind de la scolasticul 
Eudoxiu vedenia cea arătată părinţilor şi cum că mai înainte de naştere maica sa 
l-a făgăduit lui Dumnezeu, şi apoi s-a făcut zămislirea prin rugăciune, 
minunându-se, a zis: "Într-adevăr, s-a odihnit Duhul lui Dumnezeu peste tânărul 
acesta”. 


Deci, primindu-l pe copil, botezându-l şi tunzându-l anagnost al bisericii celei de 
sub dânsul, l-a luat în episcopie, şi-l creştea, făcându-l ca un fiu al său. lar pe 
fericita Dionisia, ca una ce se afla în slujba lui Dumnezeu, a hirotonisit-o 
diaconiţă a prea sfintei Biserici. Deci, Eftimie numărându-se în bisericescul 
catalog, şi Teodosie cel mare (379-395) luând sceptrul împărăției grecilor, 
printr-însul a dăruit Dumnezeu grecilor şi sfintelor biserici dumnezeiesc dar, 
plin de toată veselia; căci se cădea a se împlini vedenia arătată părinţilor pentru 
dânsul. 


Trecând puţină vreme, şi înțelegând episcopul că a trecut de vârsta copiilor şi că 
trebuie a se îndeletnici cu învăţătura, l-a dat dascălilor, pentru a învăţa Sfintele 
Scripturi. Şi erau atunci între anagnoşti doi tineri de bun neam, cu întreaga 
înţelepciune împodobiţi şi cu toată priceperea încuviinţaţi, apoi iscusiți în 
dumnezeiasca Scriptură şi la învăţătura cea din afară, care se numeau Acachie şi 
Sinodie; şi care, după multe pustniceşti nevoinţe, au primit arhieria sfintei 
biserici din Melitine, la vremea lor. 


Aceştia, primind din mâna episcopului pe Eftimie, l-au învăţat desăvârşita 
cucernicie şi în puţină vreme pe mulţi din cei de o vârstă cu el i-a întrecut cu 
iubirea de învăţătură. Pentru că osârdia lui era mai presus de vârstă, încât se 
minuna Acachie de socoteala minţii lui cea luminată. Deci, sfințitul acesta 

tinerel primea învăţătura cea bună şi curată, pe care cuvântătorul de Dumnezeu 
Grigorie o numeşte învăţătură de ziuă - cum a zis dumnezeiescul David - opusă 
celei de noapte. 


Apoi, învățând dumnezeieştile Scripturi, dorea a fi următor al dumnezeieştilor şi 
îmbunătăţiților bărbaţi, dar se întrista când unii cântau deşertăciuni şi se 
depărtau de la dumnezeieştile cuvinte. lar pildele lui Acachie, dascălul, 
urmându-le, nicidecum nu făcea pomenire de hrană de multe feluri. 


Dar nu dorea nici slava deşartă, nici nu lipsea gura lui de la doxologia lui 
Dumnezeu, ci săvârşea slujba pravilei cu frică şi cu umilinţă la vremea rânduită, 
aducându-și aminte că se cuvine a sluji lui Dumnezeu cu frică şi cutremur, iar nu 
cu râs şi cu şoptire, făcând sfânta biserică loc de asmodie; căci se cuvine cu 
cucernicie a intra în biserică cel ce voieşte a vorbi cu Dumnezeu prin rugăciune. 


Iar în vremea liberă se îndeletnicea acasă în rugăciune şi în cântare de psalmi şi 
în citirea dumnezeieştilor cuvinte, petrecând toată ziua şi toată noaptea; ştiind că 
cel ce cugetă în legea Domnului ziua şi noaptea va fi ca pomul cel răsădit lângă 
izvoarele apelor, care rodul său va da la vremea sa. 


Deci, da lui Dumnezeu rodul cel potrivit al fiecărei vremi, pentru că în vreme de 
ispită slujea lui Dumnezeu cu dragoste şi răbdare, iar în vreme de îndestulare, 
rodul lui era înfrânarea; apoi venind gânduri asupra lui de dezmierdare 
trupească, iarăşi odrăslea într-însul întreaga înţelepciune. Pentru că de înţele- 
pciune purtând multă grijă, a păzit nestinsă făclia fecioriei, împodobită cu 
untdelemnul milosteniei. 


Eftimie astfel nevoindu-se multă vreme, a ajuns la desăvârşirea faptelor bune; 
iar iconomia lui Dumnezeu astfel înţeleptindu-l şi prin multe din acestea 
făcându-l cunoscut, s-a făcut vestit din început. Fiind crescut precum s-a zis, 
apoi trecând prin toate treptele bisericeşti, episcopul din vremea aceea îl 
hirotoniseşte fără de voie preot al prea sfintei biserici din Melitine. După aceea, i 
se încredinţează a purta grijă şi a fi proestos al mânăstirilor celor dimprejurul 
cetății. Această grijă 1 s-a dat lui, fiindcă din copilărie era iubitor de monahi; şi 
fiindcă dorea liniştea la Mânăstirea Sfântul Polieuct şi la a sfinţilor 33 de 
mucenici, acolo a petrecut vremea cea multă. 


În zilele Sfântului şi marelui Post se ducea în muntele ce era pustiu atunci, iar 
acum s-a zidit într-însul o mânăstire minunată, aproape de cetate, care de cei ce 
locuiesc aproape se numeşte a "Înălţării". Această pustie o iubea din ziua 
dumnezeieştilor arătări (Boboteaza), până la sărbătoarea Paştilor, urmând 
filosofia lui Ilie şi a lui loan. Pentru aceasta, precum s-a zis, i s-a dat în mână 
grija şi cârmuirea monahilor celor de acolo, iar această grijă socotind-o 

împiedicare a faptei bune, urâtorul de slavă şi iubitorul de Dumnezeu Eftimie a 
ieşit din cetate şi s-a dus spre Ierusalim, poftind a locui în pustia de acolo. 


Acest mare părinte Eftimie, povăţuindu-l Sfântul Duh, a venit în Ierusalim la 29 
de ani ai vârstei sale, închinându-se Sfintei Cruci şi Sfintei Învieri, cum şi la 
celelalte cinstite locuri; apoi, mergând la purtătorii de Dumnezeu părinţi, cei de 
prin pustie, şi învățând fapta bună şi petrecerea fiecăruia şi într-al său suflet 
pecetluind-o, a venit la lavra Fara, - ce se afla de şase stadii de la sfânta cetate; 
iubitor de linişte, a rămas într-o chilie pustnicească, afară din lavră, neavând 
nimic de ale acestui veac, pentru că a învăţat a lucra împletituri, ca să nu 
îngreuneze pe cineva, ci mai vârtos dintr-ale sale osteneli să dea celui ce are 
trebuinţă. Şi el lăsând toată grija pământească, o singură grijă avea, cum să placă 
lui Dumnezeu întru rugăciune şi în posturi. 


Insă de toată faptă bună purtând grijă, ca un bun lucrător de pământ, tăia spinii 
patimilor din rădăcină, curățind gândurile şi toată înălţarea ce se ridică împotriva 
cunoştinţei lui Dumnezeu, împlinind acel glas proorocesc, care zice: Innoiţi-vă 


ogorul şi nu semănaţi peste spini. 


El avea vecin pe un purtător de Dumnezeu ce se numea Teoctist, pe care 
iubindu-l atât de mult, s-a unit cu dânsul prin dragostea părintească, încât 
amândoi s-au făcut de o cugetare şi de un obicei, ca şi cum ar fi fost un suflet în 
două trupuri. Şi vestind unul altuia scopul cel după Dumnezeu, ieşeau în fiecare 
an după a şaptea zi a sfintelor dumnezeiești arătări (Boboteaza), spre pustia lui 
Cutila, ferindu-se de orice întâlnire omenească şi dorind în linişte a vorbi cu 
Dumnezeu prin rugăciune. 


Şi acolo petreceau până la sărbătoarea Stâlpărilor, necurmat trudindu-şi trupul şi 
robindu-l, spre a aduce sufletului hrana cea duhovnicească. În aceasta covârşea 
marele Eftimie pe toți cu răbdarea, cu blândeţea şi cu smerita cugetare a inimii. 
Pentru că a primit şi darul Sfântului Duh, după cum dumnezeiescul cuvânt a zis: 
Spre cine voi căuta? Fără numai spre cel blând şi liniştit şi care tremură de 
cuvintele Mele. 


De aici îndrăzneala lui cea către Dumnezeu îi creştea în fiecare zi. Şi făcând 
cinci ani în Fara, a ieşit dimpreună cu fericitul Teoctist în vremea în care s-a 
obişnuit, spre Cutila; şi trecând prin pustie, a venit la un pârâu înfricoşat, foarte 
adânc şi anevoie de trecut. Aici văzând locul şi înconjurând râpele ce se aflau în 
munte, ca povăţuit de Dumnezeu, a găsit o peşteră minunată în râpa cea dinspre 
miazănoapte a pârâului şi suindu-se cu osteneala ca pe perete, de abia a putut a 
se urcă la dânsa. 

Apoi, bucurându-se ca de un loc pregătit lor de Dumnezeu, au locuit într-însa, 
hrănindu-se cu buruienile ce se găseau pe acolo. lar peştera aceea fiind mai 
înainte locuinţă de fiare, apoi, domesticindu-se prin dumnezeieştile laude şi prin 
neîncetatele rugăciuni ale cuvioşilor bărbaţi, a primit sfințire de biserică a lui 
Dumnezeu. Deci, când a binevoit Dumnezeu a-i arăta pe aceştia, a trimis nişte 
păstori ai unuia care se numea Lazariul, spre a-şi aduce turmele sale lângă acel 
pârâu. 


Acei păstori văzând pe părinți arătându-se sus, în peşteră, atât de mult s-au 
spăimântat, încât s-au înfricoşat şi au fugit. Părinţii simțind temerea acelora, cu 
glas blând şi liniştit chemând pe aceştia, le ziceau: "Nu vă temeţi, fraţilor, 
suntem oameni ca şi voi, dar pentru păcatele noastre locuim acest loc”. Atunci 
păstorii îndrăznind, s-au suit la dânşii în peşteră şi neaflând nimic de-ale acestui 
veac lângă dânşii, s-au dus la ale lor, minunându-se şi vestind la ai lor; iar de 
atunci slugile Lazariului le slujeau lor. Apoi şi părinţii cei de la Fara căutându-i, 
să vadă unde sunt, adeseori veneau la dânşii. 


Deci, mai întâi s-au lepădat de lume şi au venit la dânşii doi fraţi, numiţi Marin 
şi Luca. Aceştia au fost învăţaţi de marele Eftimie monahiceşte spre a fi 
sârguincioşi ai petrecerii celei pustniceşti; după aceea, în vremurile cele din 
urmă, au strălucit la cei dimprejur şi au înfiinţat mănăstire. 


Ei au adus pe cuviosul 'Teodosie, care s-a făcut mare începător al vieţii de obşte 
a acestei pustii şi arhimandrit. Dar în puţină vreme, străbătând vestea despre 
Eftimie, mulți se adunau la dânsul şi auzind cuvântul lui Dumnezeu, pofteau a 
locui lângă dânsul. 


Însă Eftimie fiind urâtor de slavă şi iubitor de Dumnezeu şi sârguindu-se a 
dobândi fericirea dintii, împreună cu ceilalți, se depărta de acest lucru, ca de 
ceva străin şi trimitea pe fiecare din cei care se lepădau de lume la fericitul 
Teoctist, rugându-l foarte mult să aibă grijă de ei; iar el ascultând aceasta, a 
primit şi făcea toate după dorinţa marelui Eftimie. Deci, la început nu voia a face 
în locul acela viaţa de obşte, ci lavră, după chipul celor de la Fara. 


Dar fiindcă a văzut că nimeni nu poate veni noaptea la biserică, pentru că era 
precum mai înainte s-a zis, anevoie de umblat prin locul acesta, după suire, a 
făcut acolo viaţă de obşte, având peştera ca biserică, în care liniştindu-se marele 
Efimie, era doctor de suflete, vindecând şi mângâind pe fiecare. Şi nici unul din 
frați nu tăinuia gândirea minţii, dar şi el având iscusire multă, îi învățase să se 
împotrivească oricărui gând străin, zicând: 

Și zicea iarăşi că monahii se cuvine a se osteni trupeşte, şi mai ales cei tineri, 
pentru păzirea celor dinăuntru, aducându-şi aminte de apostolul, care zice: 
Noaptea şi ziua lucrez, ca să nu îngreunez pe cineva şi mâinile acestea mi-au 
slujit mie, cum şi celor ce erau împreună cu mine. 


Este greu celor din lume ca, ostenindu-se în locul lor, să hrănească copii şi 
femei, apoi să aducă şi pârga lui Dumnezeu şi să facă bine după putere, apoi, pe 
lângă aceasta, li se cer şi biruri; iar noi nici cele de nevoie trupului nu căutăm a 
le avea din lucrul mâinilor noastre, ci a culege osteneli străine, când mai ales 
porunceşte apostolul: Cel ce nu lucrează, nici să nu mănânce. 


Acestea învățând părintele nostru Eftimie, lumina pe fraţi. Şi a poruncit să nu 
vorbească nimeni în biserică, în vremea pravilei, ba încă nici în trapeză, când 
mâncau fraţii; şi nu-i plăcea când vedea pe vreun frate în chinovie, mai ales pe 
unul tânăr, vrând a se înfrâna mai mult decât obştea; pentru că zicea că 
înfrânarea cea bună cere a se împărtăşi cineva de hrană cât de puţină în 
vremea mâncării, însă inima a o păzi şi a da război în taină patimilor celor 
ascunse; căci arma monahului este cugetarea, dreapta judecată, Ssmerita 
cugetare şi ascultarea cea după Dumnezeu. Cu nişte învățături ca acestea 
hrănindu-se fraţii, adunau roduri, după vrednicia chemării. 


SR o 


Cele despre Terevon cel bătrân, într-un glas mi-au povestit toți părinții cei vechi, 
dar mai cu de-amănuntul mi-a spus nepotul lui şi cel de un nume cu el, vestitul 
în latura aceasta, adică începătorul saracinilor. Deci, acest bătrân Terevon, 
moşul celui tânăr, pe când era copilaş, fiind cuprins de boală, i-a paralizat toată 
partea cea dreaptă, de la cap până la picioare, şi mulți bani cheltuind tatăl 
acestuia, care se numea Aspevet, nu i-au folosit nimic. 


Acest Aspevet fiind elin, şi aflându-se sub persi, s-a făcut prieten grecilor, într- 
un chip ca acesta: la începutul prigoanei ce se făcuse atunci în Persia, pe la 
sfârşitul împărăției lui lezdegerd I, împăratul perşilor (399-421), vrând vrăjitorii 
a vâna pe toţi creştinii, pe căpeteniile saracinilor cei de sub dânşii i-au pus 
pretutindeni în cale ca să nu scape la greci nimeni din creştinii cei din Persia. 
Aspevet fiind atunci căpetenie şi văzând cruzimea şi neomenia făcută creştinilor 
de către vrăjitorii din cetăţi, n-a împiedicat să fugă pe unii din creştini; iar mai 
vârtos făcea împotrivă, fiind pornit de milostivire, măcar că avea credinţa 
elinească de la strămoşi. Deci, fiind clevetit la împăratul lezdegerd, a luat pe fiul 

său Terevon, care era jumătate paralitic, pe toate rudeniile şi avuţia sa, şi a fugit 
la greci; apoi primindu-i Anatolie, voievodul de atunci al Răsăritului, i-au făcut 
prieteni grecilor, iar lui Aspevet i-a dat pe mână conducerea saracinilor din 
Arabia, care erau supuşi grecilor. 


Deci, cum s-a sălăşluit în Arabia tânărul, având o vedenie în vis, a vestit pe tatăl 
său, iar acesta nelenevindu-se, a luat pe copil cu mulțime de barbari şi cu multe 
slugi; apoi, purtându-se de credinţă, a venit la locul cel înştiinţat în vis, unde 
locuiau cuvioşii bărbați Eftimie şi Teoctist. 


Fraţii văzând mulțimea barbarilor, s-au temut; iar fericitul Teoctist văzând teme- 
rea ucenicilor, s-a pogorât către barbari şi a zis: "Cine sunteţi şi ce căutaţi?”. 
Ei au zis: "Căutăm pe Eftimie, robul lui Dumnezeu". 


Cuviosul Teoctist le-a zis: "Până sâmbătă nu se întâlneşte cu nimeni, căci se 
linişteşte”. 


Atunci Aspevet luând mâna marelui Teoctist, 1-a arătat pe copil chinuindu-se; iar 
copilul arătând spre tatăl său, a zis: "Eu de mai înainte primind boala aceasta în 
Persia, dar trecând prin toată ştiinţa doftoricească şi iscodirea vrăjitorească, şi 
nicidecum folosindu-mă, ci dimpotrivă, crescând durerea, am venit în cetatea 
aceasta, prin dumnezeiasca umilință. Apoi într-o noapte mâhnindu-mă, gândind 
la această boală, îmi ziceam: "O! Tereve, unde este deşertăciunea vieţii şi tot 
meşteşugul doctoricesc? Unde este nălucirea vrăjitorilor noştri şi puterea 
cinstirilor noastre? Unde sunt chemările şi facerile de basme ale astronomilor şi 
astrologilor? Unde sunt descântecele, farmecele şi bârfirile? lată nici una dintr- 
acestea n-are tărie, de nu-şi va arăta Dumnezeu puterea". 


Și acestea gândind, m-am îndreptat la rugăciune şi cu lacrimi rugam pe 
Dumnezeu, zicând: "Dumnezeule cel mare şi înfricoşat, cel ce ai făcut cerul şi 
pământul, cu toată podoaba lor, dacă vei milui neputinţa mea şi mă vei izbăvi 
din această patimă amară, mă fac creştin, lepădându-mă de toată fărădelegea şi 
credinţa elinească. Și cum am pus acestea în mintea mea, m-am cuprins de somn 
şi am văzut un monah cu barba până la mijloc, zicându-mi: "De ce pătimeşti?" 


Iar eu arătându-mi patima, el a zis: "Implineşte cele ce ai făgăduit lui Dumne- 
zeu, şi te vei vindeca pe tine”. 


Apoi, zicând: "Câte i-am făgăduit lui Dumnezeu, le împlinesc, dacă mă voi 
vindeca de această patimă". 


După aceea, mi-a spus: "Eu sunt Eftimie, care petrec în pustia Răsăritului de la 
Ierusalim, la zece mile de pârâul cel dinspre apus al căii lerihonitenilor; deci, de 


Ar Ar Ar dr dr dr Ar Ar dr Ar Ar Ar dr dr dr dr dr dr Ar Ar A A A 


Xp XP IP E PI e IP E 3 IE 2 E IE 3 E IP 3 E 3 E E E XX 


Die De De De dr De De fe de dr de de De Dr De dr Dr Dr dr dr De e Ar A A 


XP XP XP 3 2 30 3 2 2 7 20 3 2 E IP 3 E 2 IE 30 2 2 30 IE IE 2 E 0 E XX 


vrei a te vindeca fără zăbavă, vino la mine şi te va vindeca Dumnezeu, prin 
mine". 


Sculându-mă, am povestit tatălui meu, şi atunci lăsând toate, am venit la dânsul. 
Şi vă rog, să nu ascundeţi pe doctorul cel arătat mie de Dumnezeu”. 


Toate acestea le-a spus fericitul Teoctist marelui Eftimie, care se liniştea acolo şi 
care socotind că este necuvios a se împotrivi dumnezeieştilor vedenii, s-a 
pogorât la dânşii şi rugându-se mult şi pecetluind cu semnul Sfintei Cruci pe 
Terevon, l-a făcut sănătos. 


Iar bărbaţii spăimântându-se de a sa grabnica şi prea slăvită facere de minune, au 
crezut în Hristos, şi căzând toţi la pământ, se rugau a primi pecetea cea întru 
Hristos. 


Iar purtătorul de semne Eftimie, înțelegând că ei din suflet au crezut lui Hristos, 
a poruncit a se face o mică scăldătoare într-un unghi al peşterii, care şi până 
acum se vede, şi chemându-i, i-a botezat în numele Tatălui, al Fiului, şi al 
Sfântului Duh. 


Iar lui Aspevet i-a schimbat numele în Petru, căci pe el l-a botezat întâi şi după 
el pe unul Marin, frate al femeii lui, amândoi fiind împodobiţi cu pricepere şi 
îndestulaţi cu bogăția. Şi astfel luminând şi întărind pe Terevon, cum şi pe 
ceilalți, pe care ţinându-i la sine 40 de zile, a liberat pe aceşti nepoți ai Sarei, pe 
care i-a făcut moştenitori ai făgăduinţei, prin Botez. 


Dar Marin, unchiul lui 'Terevon, nu s-a mai depărtat de mânăstire, ci lepădându- 
se de lume, a rămas acolo toată vremea vieţii sale şi a bineplăcut lui Dumnezeu 
mult. Și având mulţi bani, i-a dat spre a se zidi şi a se îmbogăţi mânăstirea. 
Astfel, în puțină vreme a strălucit în locul acela, încât s-a auzit numele lui în 
toată Palestina şi în eparhiile cele dimprejur. 


&&& 


lar părintele nostru Eftimie, văzând pe mulţi că-l supără pentru tămăduire, şi 
aducându-și aminte de liniştea cea mai dinainte, pe care o avea, când pustnicea 
deosebi, se întrista foarte mult şi greu suferea; pentru că astfel mulți îl supărau şi 
îl slăveau. Fiind în mâhnire cel numit cu numele veseliei, căuta să fugă pe furiş 
spre Ruva. 


Cunoscând aceasta fericitul Teoctist a pregătit pe frați să-l roage ca să nu-i 
părăsească; deci, vrând a-i mângâia, a făgăduit de astă dată că nu se va depărta. 

Dar trecând puţine zile şi luând împreună cu sine pe unul mai tânăr, numit 
Dometian, fiind cu neamul melitinean, dar îmbunătățit cu viaţa, a ieşit din 
chinovie şi s-a pogorât la Ruva; apoi trecând pustia cea dinspre miazăzi, pe 
lângă Marea Moartă, a venit la un munte înalt, despărțit de ceilalţi munţi, ce se 
chema al lui Marda, şi găsind în el un puț cu apă, a zidit chilii; apoi a rămas 
acolo, hrănindu-se din buruienile ce se vedeau prin munte. 


Zidind aici mai întâi biserica, ce se păstrează până acum şi aşezând într-însa 
jertfelnic, a ieşit de acolo. Apoi a venit în pustia Zifilor, voind a vedea peşterile 
în care a scăpat David din faţa lui Saul şi într-acele locuri s-a alcătuit de dânsul o 
mânăstire; iar pricina alcătuirii acelei mănăstiri se zice că a fost aceasta: 
toti 

Un fiu al unui sătean, cap al satului, numit Aristovuliad, având duh rău, chema 
pe Sfântul Eftimie. Tatăl copilului auzind că sfântul este în ţinuturile lor şi ale 
Carpavarihenilor, căutându-l, au venit la dânsul. Cum a văzut tânărul pe sfântul, 
fiind tulburat de diavol, s-a vindecat; iar diavolul ieşind dintr-însul şi vestindu-se 
minunea, au venit mulți din Aristovuliad şi de prin satele dimprejur, care i-au 
zidit mânăstire. 


Și adunându-se oarecare frați cucernici, au rămas lângă dânsul, dându-le 
Dumnezeu cele de trebuinţă trupului; iar unii din Zifei primind mai înainte 
eresul cel cu numele nebuniei, prin îndumnezeita lui învăţătură, depărtându-se 
de necuratul eres, au anatematizat pe Manent, născătorul acestuia, şi învățând 
apostoleasca şi soborniceasca credinţă, s-au luminat. 


Pe lângă celelalte daruri ce a câştigat dumnezeiescul acesta Eftimie, a primit 
şi aceasta de la Dumnezeu: căci întâlnindu-se cu fiare mâncătoare de sânge şi 
veninoase, nu se vătăma; iar de aceasta nimeni Să nu se îndoiască, ştiind cu 
siguranță că Dumnezeu odihnindu-Se şi odihnind în vreun om, toate i se 
supun lui, ca şi lui Adam mai înainte de a călca porunca lui Dumnezeu. 


Dar nu numai fiarele, ci şi cele care sunt ale firii se supun unuia că acestuia; apoi 
adeveresc cuvântul acesta cei ce au despărțit marea şi au înfrânt Iordanul, 
soarele l-au făcut să stea şi focul în rouă l-au prefăcut, cum şi alte mii de 
dumnezeieşti minuni ce s-au făcut. Deci, Dumnezeu care le-a făcut acestea cu 
minune, tot El a supus purtătorului de Dumnezeu Eftimie nu numai pe cele 
simţite, ci şi pe cele gândite (adică duhurile răutăţii). Pentru că unele ca 
acestea sunt din dumnezeieştile daruri. 


Deci, marele Eftimie văzându-se de mulţi supărat (pentru că era locuinţa aproa- 
pe de sate), a zis lui Domeţian, ucenicul său: 

ŞI ieşind din mânăstirea cea de lângă Capartariheni, a venit la sfântul loc în care 
în numele lui Dumnezeu s-a zidit sfântul locaş, ca de trei semne departe de al lui 
Teoctist, de trei ori fericitul. 


Şi a iubit locul acesta foarte mult, pentru că era neted, liniştit şi îmbunătăţit, mai 
ales că fusese pustiu mai înainte de a se zidi în partea dinspre miazăzi atâtea 
mânăstiri; pentru că acum toată pustia este făcută de ucenicii lui ca o cetate. 
Deci, în acest loc a şezut în mare linişte, împreună cu ucenicul lui, într-o peşteră 
mică, în care acum este racla cinstitelor lui moaşte. 


Iar cuviosul Teoctist cunoscând că s-a sălăşluit aici marele Eftimie, s-a suit cu 
sârguinţă să-l sărute; apoi îl ruga să se pogoare la locul lui. 


Dar el, de dorul liniştii celei de acolo, n-a primit, ci numai în fiecare duminică 
săvârşeau slujba împreună. 


Auzind Aspevet, care s-a numit Petru, că a sosit în părţile acelea marele Eftimie, 
a venit la dânsul cu mulți saracini, bărbaţi, femei şi copii, şi-l rugau să le spună 
cuvânt de mântuire. 


Iar bătrânul sfânt pe toţi (către Botez) făcându-i "chemaţi", 1-a luat la mânăstirea 
de jos şi botezându-i, a rămas împreună cu ei şapte zile; apoi s-a suit cu ei la 
locul său. 


Iar Petru aducând meşteri, au făcut o groapă mare cu două guri, care se păstrează 
în grădină şi au zidit schit; apoi bătrânului sfânt i-au făcut trei chilii şi paraclis, 
adică biserică în mijlocul chiliilor. Şi-l rugau cei ce odată erau ca nişte lupi ai 
Arabiei, iar după aceasta s-au făcut oile păstoriei lui Hristos celei cuvântătoare, a 
rămânea lângă dânsul. 


Iar iubitorul de pustie Eftimie, n-a primit aceasta, pentru că foarte mult iubea 
liniştea; deci, luându-i la un loc potrivit, le-a zis: 


Și este locul acela între amândouă mânăstirile; deci, însemnând biserica şi 
locaşurile împrejur, le-a dat voie a zidi biserica şi a rămânea acolo. Apoi îi 
cerceta adeseori, până ce le-a aşezat preoţi şi diaconi. După aceea, au venit şi cei 
ce s-au botezat mai înainte, şi au rămas acolo, cum şi alţii din apropiere venind 
se botezau la dânsul. 


Şi aşa înmulţindu-se ei foarte mult, şi în multe cete întinzându-se, a rugat marele 
părinte Eftimie pe luvenalie, patriarhul Ierusalimului (422-458), să le hiroto- 
nisească episcop; iar patriarhul făgăduind acestea, l-a trimis pe Petru, tatăl lui 

Terevon, ca unul ce se făcuse vrednic a povăţui suflete către mântuire; şi aşa s-a 
hirotonisit în Palestina Petru ca episcop al celor două schituri. 


Și se vedeau mulțime de barbari venind la marele Eftimie, botezându-se şi 
învăţându-i a se închina lui Dumnezeu. Acestea toate le-am spus despre saracini. 


Dar marele Eftimie nu voia să fie viaţă de obşte în locul său, nici lavră, ci când 
venea cineva la dânsul, spre a se lepăda de lume, se trimitea de dânsul la locaşul 
cel de jos, către fericitul Teoctist; asemenea făcea şi cu cei ce voiau a aduce 
ceva. Deci, când a binevoit Dumnezeu a se locui schitul lui, a trimis întâi trei 
frați trupeşti, din latura Capadochilor, anume Cosma, Hrisip şi Gavriil, crescuţi 
în Siria, care erau împodobiţi cu toată priceperea duhovnicească; aceştia 
rugându-l a fi cu dânsul împreună, nu 1-a primit, pentru că trei lucruri erau cele 
ce-l opreau: dorul liniştii lui, tinereţea vârstei lor, şi al treilea că Gavriil era 
famen din naştere. 


Apoi, a văzut în noaptea aceea pe cineva zicându-i: "Primeşte pe fraţii aceştia, 
căci Dumnezeu i-a trimis, şi să nu mai întorci pe cineva care voieşte a se 


mântui". 


Atunci sfântul primindu-i, a zis celui mai mare al lor, adică lui Cosma: 





După aceştia a primit pe un oarecare, care se numea Domnos, care era nepot al 
lui Iulian, arhiepiscopul Antiohiei. lar în acele zile a primit şi pe alţi frați 
melitineni, nepoți ai lui Sinodie, care împreună cu Acachie a crescut pe marele 
Eftimie, adică pe Ştefan, Andrei şi Gaian; apoi, şi pe alţi trei din Rait i-a primit, 
pe loan preotul, pe Talasie, şi pe Anatolie. După aceea, a primit şi pe un 
oarecare Chirion, care venise de la Tiberiada, şi a fost preot al cinstitei biserici 
din Scitopolis, a Sfântului mucenic Vasile. Pe aceşti unsprezece primindu-i, a 
dat voie lui Petru episcopul să le zidească mici chilii şi să împodobească 
biserica; şi astfel a aşezat lavra, după modelul Farilor. 


Apoi, pogorându-se luvenalie arhiepiscopul în lavra, având cu sine pe Pasarion, 
care era atunci arhimandrit al monahilor şi pe luminatul Isihie, preotul şi 
dascălul bisericii, a sfinţit biserica lavrei, întru a şaptea zi a lunii mai, în al 
unsprezecelea indiction, la 52 de ani ai vârstei marelui Eftimie. Deci, sfinţindu- 
se lavra şi având preoţi pe loan şi pe Chirion, arhiepiscopul a hirotonisit diacon 
pe Domeţian şi Domnos, iar marele Eftimie s-a veselit cu duhul, mai ales văzând 

împreună cu patriarhul pe Pasarion şi pe Isihie, cuvântătorul de Dumnezeu, care 
erau vestiți luminători şi în toată lumea străluceau. Dar cel între Sfinţi Pasarion, 
încă neîmplinindu-se vremea de şapte luni, a răposat. 


SR o 


Părintele nostru Eftimie începând a alcătui lavra, şi frații cei 12 împreună cu 
dânsul fiind în multă strâmtorare de cele trupeşti, iar Domeţian din anul întâi 
punându-se econom al lor - s-a întâmplat că au venit mulțime de bărbaţi armeni, 
în număr ca la patru sute, abătându-se din cale de la sfânta cetate, spre Iordan, şi 
au venit la lavră; aceasta economisind-o Dumnezeu, ca să se arate fapta bună a 
lui Eftimie şi darul cel dat lui. Pe aceia văzându-i bătrânul, a chemat pe 
Domeţian şi a zis: 


Iar el a zis: "Nu avem cinstite părinte mâncare ca să se sature zece oameni; deci, 
de unde am să dau pâini la atâta mulțime". 


Iar cuviosul Eftimie fiind plin de proorocescul dar, a zis: A 


Deci, ducându-se Domeţian în chelaria cea mică, care de către unii se chema 
cămara de pâine - unde erau puţine pâini - n-au mai putut a deschide uşa. Pentru 
că dumnezeiasca binecuvântare a umplut chelăria cu pâine până sus. 


Deci, chemând pe oarecare din părinţi, a scos uşa din ţâţâni şi au ieşit pâinile 
afară din chelarie; asemenea şi pentru vin şi unt-delemn aceeaşi binecuvântare s- 
a făcut; deci, au mâncat şi s-au săturat, apoi trei luni n-au putut să aşeze uşa 
chelăriei. Pentru că, precum a izvorât vadra cu făină şi ulciorul de untdelemn al 
văduvei celei iubitoare de străini, - cum a zis Dumnezeu prin glasul proorocului, 
- în acelaşi chip şi pe dumnezeiescul acesta bătrân, prin osârdia iubirii de străini, 
l-a învrednicit întocmai. 


lar Domeţian minunându-se, s-a aruncat la picioarele învățătorului, rugându-se a 
lua iertăciune, ca unul care a pătimit multe ca om. 


Și bătrânul ascultându-l pe dânsul, i-a zis: 

De la minunea cea amintită, a început a se binecuvânta lavra în intrări şi ieşiri şi 
în multe feluri; pentru că înmulţindu-se fraţii, prin conlucrarea lui Dumnezeu şi 
ajungând până la 50, zidind şi chilii şi săvârşind Sfânta Liturghie în biserică, 
economul era nevoit a câştiga şi cele de trebuinţă; deci, a câştigat şi dobitoace 
pentru slujirea părinților. 


SR ok e 


Atunci era în lavră un oarecare asian de neam, cu numele Auxenţiu, care fiind 
rugat de econom să ia slujba dobitoacelor, n-a primit, fiind dat pentru acea 
slujbă; deci, neascultînd, economul a făcut pe preoţii loan şi Chirion să roage pe 
Auxenţiu să primească slujba; dar el n-a primit nici după rugămintea acestora. 
Sosind sâmbăta, economul a spus marelui egumen cele despre Auxenţiu, după 
care trimițând să-l cheme, i-a zis marele Eftimie: 


lar el a răspuns: "Nu pot, cinstite părinte, pentru că sunt trei lucruri care mă 
opresc a săvârşi această: întâi, neobişnuinţa şi neştiinţa limbii de aici, al doilea, 
frica desfrânării, şi al treilea, ca nu cumva prin o slujire ca aceasta să nu mai pot 
şedea în chilie liniştit”. 


Marele Eftimie a zis: 





Acestea zicând, iar Auxenţiu încăpăţânându-se, n-a ascultat. 


Atunci, răstindu-se prea blândul Eftimie, a zis: 





Deci, îndată, Auxenţiu fiind cuprins de un cutremur, a căzut la pământ şi părinții 
cei de faţă rugau pe marele Eftimie pentru dânsul. 


lar bătrânul a zis către dânşii: 





Dar fund mult rugat de părinți, prea milostivul bătrân, apucând de mână pe 
Auxențţiu, l-a ridicat; apoi pecetluindu-l cu semnul Crucii, l-a făcut sănătos. 

Atunci Auxenţiu se ruga de iertăciunea greşelilor trecute şi pentru întărirea celor 
ce vor să fie. Şi îi zise sfântul: "Mare este plata supunerii, de vreme ce 
Dumnezeu voieşte mai bine ascultarea decât jertfa; iar neascultarea moarte 
lucrează". 


Și făcând rugăciunea pentru dânsul, l-a binecuvântat; şi aşa Auxenţiu a primit 
slujba cu bucurie şi cu osârdie. 

Cuviosul Chiriac sihastrul, cel ce strălucea în lavra cea veche a lui Suca, cu 
faptele bune după Dumnezeu, şi la 70 de ani s-a împodobit în aceeaşi lavră cu 
faptele monahiceşti, lepădându-se de lume la tinereţe, în chinovia marelui 
Eftimie, a petrecut împreună cu moştenitorii lui multă vreme. Apoi, învățând cu 
dinadinsul toată petrecerea şi vieţuirea marelui Eftimie, cele mai multe din 
povestirile spuse în această scriere mi le-a predat mic, între care şi aceasta mi-a 
povestit: 


Ca doi frați ai lavrei, anume Maron şi Climatie, pregătindu-se după înţelegere, 
voiau a se duce pe furiş noaptea din lavră, fără binecuvântarea sfântului. Dar i s- 
au descoperit cele despre dânşii; căci a văzut pe diavol punându-le frâu şi îi 
atrăgea în cursa purtătoare de moarte; dar îndată i-a chemat şi sfătuindu-i, le-a 
vorbit multe despre răbdare, spunându-le că pretutindeni este trebuință de luptă, 
cu ajutorul lui Dumnezeu ori şi unde suntem; pentru că şi Adam fiind în Rai, a 
călcat porunca lui Dumnezeu, iar lov a păzit aceasta, fiind în gunoi. Apoi la 
această sfătuire a adăugat, zicând: "Că nu se cade a primi gândurile cele rele, 
care seamănă întristare ori uriciune, pentru locul în care suntem şi către cei 
împreună locuitori ori trândăvie sau mutarea în alte locuri sfătuiesc; ci se 
cuvine a ne trezi în tot ceasul şi a ne abate mintea de la meşteşugirile 
diavolilor, ca nu prin mutare, să se dezlege canonul nostru; pentru că sadul 
răsădindu-se adeseori, nu poate rodi, asemenea şi monahul nu face rod, 
mutându-se din loc în loc. Deci, dacă cineva încearcă a face bine în locul în 
care este şi nu poate, să nu creadă că în altă parte poate să-l facă; pentru că 
nu este locul cel ce se arată, ci felul voinţei. 


Dar, spre adeverirea celor zise, ascultați o povestire a unor bătrâni egipteni, 
care mi-au povestit-o mie: Era un frate care şedea într-o chinovie a Egiptului 
şi se supăra adeseori; deci, a ieşit din chinovie şi s-a dus într-un loc deosebit, 
gândind că neavând cu cine să se tulbure, va înceta de la dânsul patima 
mâniei; dar într-una din zile umplând paharul cu apă şi punându-l jos, s-a 
răsturnat, apoi umplând pe al doilea şi al treilea, iarăşi s-au răsturnat; deci, 
fratele fiind batjocorit de diavol, s-a mâniat pe pahar şi l-a sfărâmat”. 

Acest cuvânt zicând, Climatie, prin ispită diavolească, a râs, iar bătrânul luând- 
aminte cu îndrăzneală, a zis: 






Zicând acestea sfântul şi întorcându-se de la Climatie, a intrat în chilia sa cea 
mai dinăuntru; iar Climatie căzând îndată cu faţa în jos, era cuprins de tremur şi 
de frică; apoi Domeţian minunându-se de cuvenita blândeţe a sfântului părinte, 
cum şi de asprime, adunând pe unii din părinţii cei cinstiţi, i-au adus înăuntru, 
împreună cu Maron, rugându-se pentru Climate. 

Atunci marele Eftimie, supunându-se rugăminţilor părinților, a ieşit şi a sculat 
pe cel ce zăcea acolo; apoi, cu puterea Sfintei Cruci i-a vindecat tremurarea, 
încetând şi scrâşnirea dinţilor. Deci, făcându-l sănătos, a dat şi sufletului datoria: 


Cu asemenea învățături înfruntându-i şi sfătuindu-i, iar pe ceilalți întărindu-i şi 
cu pildă înfricoşându-i, i-a liberat în pace. 


La anul 54 al vârstei marelui Eftimie, s-a făcut soborul a toată lumea, cel al 
treilea, din Efes (431). Deci, atunci Sinodie, cel mai sus pomenit, fiind cinstit 
bărbat şi preot al sfintei biserici celei din Melitine, venind spre închinăciune la 
Sfintele Locuri, a mers la lavră, poftind să vadă pe marele Eftimie; iar acesta 
avea trei nepoți în lavră, pe Ştefan, pe Andrei, şi pe Gaian. Atunci, sărutând pe 
bătrân, 1-a povestit cele împotriva păgânului eres al lui Nestorie, care după voia 
lui Dumnezeu, a ţinut puţină vreme scaunul Constantinopolului şi a tulburat 
lumea cu rele învățături. Dar 1-a povestit şi despre râvna şi dreapta credinţă a lui 
Chiril, arhiepiscopul Alexandriei şi a lui Acachie, episcopul Melitinei, şi cum că 
voieşte a se ţine sobor a toată lumea în Efes, contra lui Nestorie. 


Sfântul s-a bucurat auzind despre Acachie, care l-a crescut pe dânsul în tinereţe. 
Deci, fericitul Sinodie binecuvântându-se de dânsul şi luând din lavra pe Ştefan, 
nepotul său, s-au suit în sfânta cetate şi a înduplecat pe arhiepiscop spre a-l 
hirotonisi. Deci, arhiepiscopul a hirotonisit pe acest Ştefan şi pe Cosma 
Capadocul, ca diaconi ai sfintei biserici a Învierii. 

Iar episcopii adunându-se la sobor şi vrând a ieşi şi palestinienii împreună cu 
arhiepiscopul, marele Eftimie a poruncit lui Petru, episcopul saracinilor, care s-a 
dus la sobor, a urma în tot chipul lui Chiril, arhiepiscopul Alexandriei, şi lui 
Acachie, episcopul Melitinei; fiindcă erau drept-credincioşi şi împotriva păgâ- 
nătăţii se nevoiau. 


Deci, adunându-se soborul în Efes şi Nestorie rău credinciosul caterisindu-se, 
Petru, episcopul saracinilor, venind la lavră, toate cele întâmplate în sobor le-a 
povestit pe rând marelui Eftimie, care auzind cele făcute de răsăriteni, s-a 
întristat foarte mult despre loan episcopul Antiohiei, care fiind drept-credincios, 
s-a amăgit a lua parte cu apărătorii lui Nestorie. 


Iar Domnos diaconul, întristându-se despre unchiul său, se ruga să fie lăsat până 
la Antiohia, spre îndreptarea unchiului său. 
Iar marele Eftimie n-a voit a-l lăsa, zicând: 





Aceasta a zis cel între sfinţi Eftimie. lar Domnos neascultând porunca sfântului 
părinte, fără de binecuvântare s-a dus la Antiohia şi toate cele mai înainte 
proorocite de sfântul le-a pătimit. Însă pe urmă, venind la bătrânul, s-a pocăit, 
iar arhiepiscopul luvenalie a hirotonisit pe Ștefan Melitineanul ca episcop al 
lamniei, iar pe Cosma Capadocul hirotonisindu-l preot, l-a făcut păzitor al 
Sfintei Cruci. 


Slujitori ai marelui Eftimie, care au petrecut cu dânsul vreme destulă, le-au spus 
acestea lui Avva Chiriac, care mi le-a spus mie, zicând: Nu l-am cunoscut pe 
dânsul mâncând ori vorbind cu cineva fără de mare nevoie, afară de sâmbătă şi 
de duminică. Nu l-am văzut pe dânsul cumva dormind pe coastele sale, ci uneori 
şezând puţin, iar alteori o frânghie spânzurată într-un colț al acoperamântului 
chiliei ţinând-o cu amândouă mâinile, se împărtăşea puţin de somn pentru 
nevoia firii; apoi cuvântul marelui Arsenie, zicând pentru somn: "Vino, slugă 
rea". Pentru că adeverea şi aceasta, cum că urma cele ale marelui Arsenie, care 
cu chip părintesc a crescut şi a pedepsit pe Arcadiu (395-408) şi pe Honoriu 
(395-423), împărații; şi pentru aceasta s-a numit tată al lor, şi în pustia cea din 
Egipt întru aceeaşi vreme cu faptele bune a strălucit. 

Acestea cu plăcere le-a auzit marele Eftimie de la cinstiţii părinţi, care din Egipt 
veneau în multe feluri, povestind petrecerile aceluia, şi el auzind acestea, arăta 
toată sârguinţa spre a urma faptelor bune ale aceluia; liniştea lui, tăcerea şi 
smerita cugetare, simplitatea îmbrăcămintei, depărtarea de mâncare, răbdarea, la 
toate cum era Arsenie. Deci, râvna şi umilinţă lui, lacrimile, privegherile cele de 
toată noaptea, iubirile de pustie, urârea vorbirii, osârdia spre rugăciune, milos- 
tivirea şi înţelepciunea. Fiindcă a urmat cu toată sârguința petrecerea aceluia, s-a 
învrednicit şi de darurile ce erau întru acela, de împărtăşirea Sfântului Duh, de 
strălucirea dumnezeieştii lumini şi a darului celui înainte văzător. 


lar despre darurile cu care covârşea el, ne arată tămăduirea şi puterea asupra 
duhurilor celor necurate, care până astăzi le vedem izvorând la racla lui. Dar 
despre darul cel înainte văzător şi de unde au început razele acestuia a le 
trimite afară şi cum S-a arătat prea strălucit luminător, Să Spunem acum. 


SR o 


Anastasie, un cleric al bisericii Sfintei Învieri, păzitor de vase şi horepiscop, 
ucenic şi împreună nevoitor făcându-se al celui între sfinți Pasarion, dorea a 
vedea pe Sfântul Eftimie; şi aceasta spunând-o lui Fid, episcopul lopei şi lui 
Cosma, păzitorul Crucii, s-a pogorât la dânsul, împreună cu ei având pe nepotul 
lui Fid episcopul care şi el se chema Fid, fiind anagnost al bisericii Sfintei 
Învieri, şi care a povestit acestea lui Avva Chiriac, celui ce mie mi le-a predat. 


Deci, el călătorind şi de lavră apropiindu-se, s-a descoperit sfântului despre 
dânşii şi a chemat pe Hrisip, care era econom al lavrei şi i-a zis lui: 





lar după ce au venit ei, marele Eftimie răpindu-se cu ochii minţii, vorbea cu 
Anastasie ca şi cu patriarhul Ierusalimului. Cei de faţă erau întru mirare. 


lar Hrisip apropiindu-se deosebit, i-a zis bătrânului: "Cinstite părinte, nu este 
aici patriarhul, că acesta este Anastasie păzitorul de vase. Pentru că ia seama, că 
poartă haine vopsite, care este cu neputinţă a le îmbrăca patriarhul lerusa- 
lmului”. 


Iar bătrânul minunându-se şi fără glas făcându-se, a zis: 

Terevon saracinul, luând femeie dintr-al său neam şi multă vreme trăind 
împreună cu dânsul, n-a avut fiu, ea fiind stearpă; pe aceasta aducând-o la 
purtătorul de Duh Eftimie, îl ruga, zicând: "Ştiu să mă plec cinstite părinte, că te 
va asculta pe tine Dumnezeu, dacă te vei ruga; pentru că EI face voia celor ce se 
tem de Dânsul. Deci, fiindcă atât de multă vreme a trecut şi nu m-am putut 
învrednici a avea fiu, pentru că aceasta era stearpă, te rog cinstite părinte, roagă 
pe lubitorul de oameni să ne dăruiască nouă fiu”. 


Bătrânul înțelegând credinţa lor, i-a pecetluit de trei ori cu semnul Crucii, atin- 
gând cu mâna pântecele femeii şi a zis: 


Crezând dar cuvintele sfântului bătrân, s-au dus cu bucurie la ale lor; apoi a 
zămislit cea stearpă şi a născut întâi fiu pe Petru, tatăl lui Terevon; şi aceasta cu 
împreună glăsuire cei bătrâni mi le-au povestit, apoi a născut după Petru alţi doi 
fii, după proorocia părintelui purtător de Duh. 

Un frate oarecare din lavră, de neam roman şi cu numele Emilian, odată într-o 
noapte ce se lumina spre duminică a fost supărat cumplit de diavolul desfrânării 
şi prin urâte năluciri, i-a tulburat mintea grozav. Deci, în ceasul cântării de 
psalmii cei de noapte, Sfântul Eftimie venind spre biserică, s-a întâlnit cu el la 
un loc întunecos. 


Iar bătrânul a mirosit duhoarea diavolească şi bănuind a fi o lucrare a diavolului, 
a suflat, zicând: Și îndată 
fratele a căzut, făcând spume. 





Apoi, poruncind sfântul a se aduce lumina, a zis părinţilor celor ce s-au adunat: 


Ascultaţi o povestire de suflet folositoare şi foarte adevărată, pe care mi-au 
povestit-o nişte bătrâni egipteni, venind la mine pentru unul ce se socotea sfânt 
de către toţi, iar în partea cea ascunsă a inimii supăra pe Dumnezeu cu învoirea, 
precum mi se pare, a gândurilor celor urâte, zicând astfel: că în cetatea lui 
venind un înainte văzător, l-a găsit greu bolnav şi pe toţi cetăţenii plângând şi 

zicând: că dacă acest sfânt se va sfârşi, nu ne este de aici înainte nădejde de 
mântuire. Pentru că prin solirea lui, toți ne mântuim. 


Acestea auzindu-le înainte văzătorul acela, s-a dus cu sârguinţă a se binecuvânta 
de cel socotit sfânt şi când s-a apropiat, a văzut multă pregătire de lumânări, 
mulțime mare de clerici, şi chiar însuşi episcopul aşteptând ca să-l îngroape; 
apoi intrând la dânsul, l-a găsit încă răsuflând şi privind cu ochii minţii sale, a 
văzut pe tartorul iadului înfigând o suliță de foc în inima lui şi cu mare chinuiri 
smulgând sufletul lui. 


După aceasta, a auzit glas din ceruri, zicând: "In ce chip nu m-a odihnit pe mine 
sufletul lui nici o zi, nici tu să nu încetezi a chinui sufletul lui”. 


Iar acestea le-am povestit ca totdeauna în groază, să fim bine pregătiți la ieşirea 
sufletului din trup, ca nu cândva cu iubirea de dezmierdare rănindu-se, în 
vremea ieşirii, nesuferit să ne chinuim. Pentru că acest frate, pe care îl priviţi 
spre înţelepciunea noastră şi a multor altora, a voit Dumnezeu a se stăpâni de 
diavol. Ci să rugăm pe Dumnezeu care l-a pedepsit şi nu l-a omorât, să 
izbăvească zidirea Sa, de bântuirea necuratului şi iubitorului de dezmierdare 
duh”. 


Deci, rugându-se părintele purtător de duh, a ieşit diavolul, strigând şi zicând: 
"Eu sunt duhul desfrânării”. Şi a umplut tot locul de miros ca de pucioasă ce 
arde. Şi de atunci Emilian s-a izbăvit de gândul lui şi s-a făcut vas de alegere. 


2% ate 2 
Apoi, într-acea vreme, fiind secetă pe pământ şi toţi tânguindu- se, văzând că se 
împlineşte proorocescul glas ce zice: Va fi cerul deasupra capului tău de aramă, 
iar pământul sub tine de fier; fericitul Teoctist şi părinţii lavrei marelui Eftimie 
strîmtorându-se, fiindcă gropile nu aveau apă, rugau pe marele Eftimie să 
mijlocească la Dumnezeu pentru ploaie. 


Iar el nu voia, zicând: Dumnezeu vrea prin această pedeapsă a ne înţelepţi pe 


Acestea fiind astfel, s-a adunat nemărginita mulțime din sfânta cetate şi din 
satele dimprejur, la opt zile după dumnezeieştile Arătări (Botezul), mai ales 
înştiințându-se că marele Eftimie voieşte a ieşi în pustie după obicei; deci ei 
ieşind, strigau: "Doamne miluieşte", având cu ei crucile satelor celor de aproape. 


Iar auzind plângerile şi înştiințându-se că seceta cea de faţă este pricina acestora, 
ieşind la ci a zis: 

lar ei auzind acestea, au strigat împreună cu un suflet, strigând: "Insuţi cinstite, 
părinte, roagă pentru noi pe Dumnezeu, pentru că credem că Domnul ascultă 
rugăciunea ta; pentru că face voia celor ce se tem de EI". 


La aceste cuvinte plecându-se marele Eftimie, apoi luând pe părinţii cei de față 
şi poruncind poporului să se roage lui Dumnezeu mult, a intrat în locul de 
rugăciune, nefăgăduind ceva, ci căzând cu faţa la pământ, ruga pe Dumnezeu cu 
lacrimi a milui zidirea Sa şi a cerceta pământul cu milă şi cu îndurare şi a-l 
îndestula. 


Deci, rugându-se el, fără veste a suflat vântul austru şi cerul s-a umplut de nori, 
s-a vărsat ploaie multă şi s-a făcut vifor groaznic. 


Atunci sculându-se sfântul şi împlinind rugăciunea, a ieşit la dânşii şi le-a grăit: 





Și astfel i-a lhberat. După aceea, a început să cadă ploaia repede, încât multe zile 
n-a putut să se ducă în pustie, apoi s-a binecuvântat anul acela mai mult decât 
ceilalți, după cuvântul părintelui, purtătorul de Duh. 


SR o 


Cuviosul loan, episcopul şi sihastrul, şi Talaleu preotul, care se nevoiau în lavra 
fericitului Sava, mi-au povestit, zicând că şi fericitul Sava şi mulți alţi bătrâni se 
minunau de râvna cea prea fierbinte a marelui Eftimie pentru dogmele biseri- 
ceşti, măcar că el trăia cu multă smerenie şi adeverea că se întoarce de la tot 
eresul ce se împotrivea cuvântului cel drept slăvitor al credinţei, dar mai ales pe 
cele şase eresuri le ura cu desăvârşire, adică: ura rătăcirea maniheică şi se lupta 
vitejeşte contra celor ce cugetau ca Origen, care erau mulți pe atunci, mai ales în 
locurile dimprejurul Cezareei şi care veneau către dânsul cu forme de cucernicie. 
EI răsturna, batjocorind în tot chipul, credinţele greşite, dogmele odrăslite din 
acestea, fără Dumnezeu şi păgâne. Cât despre unirea lui Arie şi a lui Sabelie, 

asemenea se întorcea şi ura viclenia lor, ca şi păgânătatea cea deopotrivă, fiind 
învăţat a adora o Unime în Treime şi pe Treime într-o Unime; Unime cu 
Dumnezeirea şi cu Fiinţa, nu cu Ipostasurile (persoanele), iar Treime nu cu 
fiinţele, după cum zice Arie, ci cu Ipostasurile, adică cu feţele. O singură Fiinţă 
dumnezeiască în trei persoane: Tatăl, Fiul şi Sfântul Duh, - aceasta propovăduia. 


Nu numai atât, dar şi în taina cea despre Hristos, lepăda despărțirea lui Nestorie 
şi amestecarea lui Eutihie, mărturisind cu dreapta credință pe Dumnezeu 
Cuvântul, Cel unul din Sfânta Treime cea de o Fiinţă, - mărturisind că în zilele 
cele mai de pe urmă s-a întrupat din Duhul Sfânt, din Preacurata şi de 
Dumnezeu Născătoarea Maria; că S-a făcut om, că S-a născut dintr-însa în chip 
tainic, Domnul nostru lisus Hristos, Cel împreună slăvit cu Tatăl şi cu Duhul 
Sfânt. Şi pe Ipostasul Lui, îl cunoştea alcătuit din două firi, din dumnezeire şi 
din omenire, dar nici o fire simplă, după Eutihie cel cu mintea vătămată; nici în 
două Ipostasuri (persoane), după Nestorie cel cugetător ca iudeii. Cunoscând cu 
dinadinsul deosebirea firii şi a Ipostasului, că Fiinţa însemnează pe cea cuprin- 
zătoare şi de obşte dumnezeire, iar Ipostasul arată persoana cea deosebită. 


Deci, sfântul acesta credea după lpostas, că se face unire negrăită în feciorescul 
pântece; pentru că în Ipostasul lui Dumnezeu Cuvântul, a avut însuflețit trupul 
cel luat din fecioară şi nu după sufletul cel înființat mai înainte, nici după trupul 
cel mai înainte zidit; pentru că nu este altul Hristos şi altul Dumnezeu Cuvântul, 
după rătăciţii născocitori; ci unul este lisus Hristos, Domnul nostru, singur Fiu 
născut al lui Dumnezeu, deşi se ştia deosebirea firilor celor împreunate. 


În anul 75 al vârstei marelui Eftimie, s-a făcut în Calcedon sobor (451), în care 
adunându-se mai toţi arhierei lumii, pentru cele scornite din nou de Dioscor 
Alexandrinul în Efes, mai înainte cu doi ani, au scos din catalogul preoţilor pe 
însuşi Dioscor şi pe ceilalţi eretici; şi alcătuind hotarul credinţei, fiind de faţă în 
sobor ucenicii marelui Eftimie, - Ştefan, episcopul lamniei şi loan, episcopul 
saracinilor, fiindcă acum Petru se săvârşise şi după aceea Avxolau murise în 
urgisire, ca unul ce se învoise cu Dioscor în Efes. 


Aceştia luând hotarul credinţei cel alcătuit şi glăsuit de sobor, au venit în grabă 
la marele Eftimie, temându-se să nu se urgisească, precum s-a urgisit Avxolau, 
venind la soborul cel tâlhăresc. Deci, primindu-i pe aceştia părintele nostru 
Eftimie, şi citind hotarul credinţei, au primit mărturisirea credinţei întru dânsul, 
ca un cercetător al judecății celei drepte. Străbătând vestea că marele Eftimie a 
primit hotarul de credinţă cel glăsuit în Calcedon, voiau a-l primi toţi monahii, 
de nu i-ar fi oprit Teodosie, care cu formă era monah, iar cu fapta înainte- 
mergător al lui antihrist. 

Acesta venind în Palestina, a amăgit pe augusta Evdochia, fiind atunci de faţă, şi 
pe furiş, a atras pe toţi monahii, strigând asupra soborului din Calcedon, că ar fi 
răsturnat credinţa cea dreaptă şi ar fi întărit dogma lui Nestorie; şi astfel, 
uneltind necuratele sale ucideri, a răpit în chip barbar scaunul patriarhal al 
Ierusalimului, şi ostindu-se asupra dumnezeieştilor canoane, a hirotonisit mulți 
episcopi. Aceştia făcând multe războaie şi ucideri, au putut stăpâni pe toţi, 
douăzeci de luni. Deci, mai toţi cetăţenii şi monahii pustiei urmau depărtării 
acestuia de la credință, numai ucenicii marelui Eftimie din toată pustia n-au voit 
a face aceasta. 


Dar Teodosie, ca un cumplit, l-a chemat pe acesta ca pe un vestit; iar marele 
Eftimie nevoind a intra în sfânta cetate, a trimis la Teodosie pe arhimandriţii 
monahilor, pe Elpidie ucenicul şi diadohul marelui Pasarion, şi pe Gherontie, cel 
ce a moştenit pe fericita Melania, rugându-l să se unească cu dânsul. Venind 
aceştia şi începând a-l ruga, marele Eftimie a zis: 


lar cei veniţi cu Elpidie şi cu Gherontie, au răspuns: "Dar suntem datori a ne 
împărtăşi cu dogmele lui Nestorie, care s-au întărit de soborul adunat în 
Calcedon, pentru cele două firi; căci unde am auzit, în dumnezeiasca Scriptură, 
ori am primit de la cineva din sfinţii părinţi, cum că Hristos este în două firi, 
cum Zic €1?". 


Marele Eftimie a zis: 





Apoi a învăţat a urma sfinţilor părinţi celor 150 din Constantinopol şi a celor din 
Efes, contra lui Nestorie rău credinciosul. lar pe Chiril, întâiul şezător al Alexan- 
driei, îl numeşte luptător şi învăţător al dreptei credinţe. Apoi pe Preasfânta 
Fecioara de Dumnezeu Născătoare o propovăduieşte, zicând că dintr-însa S-a 
născut după trup singurul născut Fiul şi Cuvântul lui Dumnezeu. 


Deci, recunoaşte amândouă naşterile, adică pe cea veşnică din Tatăl şi fără trup 
şi pe cea sub vreme, din Fecioara Maică, cu trup însuflețit, după aceea, 
recunoaşte două firi în Hristos, dumnezeiască şi omenească, dar neamestecate, 
neschimbate, neîmpărţite şi nedespărţite. lar cei ce îndrăznesc a împărți, ori a 
despărți unirea negrăită şi nedespărţită după Ipostas şi cei ce zic că prin trup s-a 
făcut schimbare în Cuvântul lui Dumnezeu, şi care socotesc trupul Celui singur 
născut a fi de o ființă cu dumnezeirea, cum şi cei ce zic că este amestecare a 
Cuvântului cu trupul, unii ca aceştia sunt ca şi păgânii. Drept aceea şi noi când 
auzim despre două firi în Hristos, nu socotim cu totul despărțire în ipostasul lui 

Hristos cel unul alcătuit; dar mărturisim şi deosebirea firilor, după cum zice cel 
între sfinţi, Chiril al Alexandriei. 


Zicând sfântul acestea, Elpidie le-a primit şi a mărturisit pe marele Eftimie, cum 
că cu dreapta credinţă toate le-a zis; şi că s-a îndepărtat îndată de împărtăşirea 
lui Teodosie. lar Gherontie în nesupunere a rămas; şi astfel a venit la cel ce i-a 
trimis pe dânşii. Teodosie făcându-se stăpânitor al tuturor celor din Palestina, se 
sârguia cu cuvinte măgulitoare a stinge această scânteie a dreptei credinţe, care 
singura rămăsese pustie. Dar s-a amăgit şi, ca o săgeată căzând, a dat îndărăt şi 
ca de un sălbatic val de mare, izbindu-se, de un apărător şi părtinitor ca acesta al 
dreptei credinţe, s-a risipit. Însă de amăgiri nu s-a depărtat, ci şi pe alţii în multe 
feluri 1-a trimis, încercându-se spre a-i îndupleca. 


Văzând marele Eftimie neruşinarea lui Teodosie şi poruncind părinţilor a nu se 
împărtăşi cu necredinţa aceluia, s-a dus spre pustie şi aceasta cunoscând-o mulţi 
pustnici, scopului său i-au urmat. 


Şi era într-acea vreme un mare pustnic, care a venit din Licia şi se chema 
Gherasim, care în patria sa având petrecerea cea monahicească şi arătând multe 
nevoinţe împotriva duhurilor viclenie; apoi fiind de curând venit din patria sa, 
viaţa cea pustnicească o deprindea în pustia cea de lângă Iordan. 


Deci, acesta împreună cu ceilalți pustnici s-au rănit de reaua învăţătură a lui 
Teodosie; apoi, auzind mai de la toţi pustnicii despre darul marelui Eftimie, ce 
strălucea, au venit către dânsul la Ruva şi rămânând acolo destulă vreme, s-au 
înduplecat a primi hotărârea cea aşezată la soborul din Calcedon şi a se depărta 
de împărtăşirea lui Teodosie împreună cu alţi pustnici, cu Petru, cel cu porecla 
"tornit", cu Marcu, cu lulon şi cu Silvan. Apoi a rămas acolo marele Eftimie, 
până ce a fugit Teodosie. 


Acest luminat Eftimie, după doi ani întorcându-se de la Ruva la lavră, într-o 
sfântă duminică aducea jertfa cea fără de sânge lui Dumnezeu; dar Dometian sta 
de-a dreapta jertfelnicului şi ţinea ripida cea liturghicească. Deci, prinosul 
săvârşindu-se, 'Terevon saracinul stând aproape de jertfelnic, având mâinile 
rezemate pe colţul altarului, vede fără veste că pogorându-se foc din cer s-a 
întins deasupra jertfelnicului ca o pânză şi a acoperit pe marele Eftimie, cum şi 
pe fericitul Domeţian; şi a rămas de la începutul doxologiei celei întreit sfinte 
până la sfârşitul ei. 


lar această minune nimeni n-a văzut-o, fără numai cei ce erau înăuntrul focului, 
Terevon şi Gavriil, fratele lui Hrisip, care era famen din naştere, şi la 25 de ani, 
atunci se apropiase de Biserica întâi - precum mi-a povestit Avva Chiriac 
pustnicul, învățând aceasta cu tot dinadinsul de la Terevon şi de la Gavriil. 

Deci, de frică, Terevon a fugit înapoi, şi de atunci n-a mai gândit a se rezema pe 
colțul altarului, după obiceiul ce avea, făcând aceasta cu îndrăzneală şi cu 
semeţie, în vremea Proscomidiei, ci înapoi lângă uşa sta cu frică şi cu evlavie, în 
vremea slujbei, după porunca ce zice că se cade a fi cucernici fiii lui Israel şi nu 
defăimători. 


Mi-au povestit părinţii, că şi acest dar a primit de la Dumnezeu luminatul 
Eftimie, încât din vederea trupului celui arătat, primea pornirile cele sufleteşti 
şi cunoştea cu ce gânduri se luptă fiecare şi pe care le biruieşte, cum şi de care 
se stăpâneşte. Asemenea avea darul, când aducea dumnezeieştile daruri, de a 
vedea de multe ori pe îngeri împreună cu dânsul slujind. 


Și povestea celor de lângă dânsul deosebi, zicând: "De multe ori am privit, 
când dădeam fraţilor dumnezeieştile Taine, pe unii din cei ce se apropiau de 
împărtăşire luminându-se, iar pe unii osândindu-se şi cu oarecare chip 
omorându-se, ca unii ce nu erau vrednici dumnezeieştii lumini". 


În fiecare zi mărturisea aceasta fraţilor, zicând: Luaţi aminte la voi, fraţi şi 
părinţi, şi fiecare din voi să se cerceteze pe sine şi astfel din pâine să mănânce 
şi din pahar să bea - după cum zice apostolul, - pentru că cel ce cu 
nevrednicie face această judecată lui mănâncă şi bea; căci pentru aceasta şi 
preotul care aduce jertfa cea fără de sânge lui Dumnezeu, mai înainte de a 
face începutul acesteia, tuturor mărturiseşte şi porunceşte, zicând: Sus să 
avem inimile. Apoi, făgăduirea poporului primind-o, cutează a aduce lui 
Dumnezeu prinosul. 


După aceea, mâinile la înălțime întinzându-le, aducând şi arătând tuturor 
taina cea iconomisită către mântuirea noastră, cu glas înalt, spre ascultarea a 
tot poporul, să zică: Sfintele, sfinţilor. Apoi să gândească: Fiindcă eu sunt om 
asemenea pătimaş, neştiind ale fiecăruia cele cugetate şi făcute, pentru aceea 
zic şi mărturisesc întru Domnul: Dacă cineva se cuprinde de lăcomia 
pântecelui, ori de gânduri urâte; dacă cineva se întunecă de ură, ori de 
pomenire de rău; dacă cineva se tulbură de zavistie, ori de iuţeală, dacă cineva 
este stăpânit de mândrie, să nu îndrăznească a se apropia de acest 
dumnezeiesc şi prea curat foc, mai înainte de a săvârşi sfinţenia, spălându-se 
şi curăţindu-se de toată întinăciunea trupului şi a duhului, prin pocăinţa cea 
cuviincioasă; pentru că Sfintele acestea se dau sfinţilor, nu necuraţilor. Deci, 
câţi sunteţi astfel, apropiaţi-vă către Dânsul şi vă luminaţi şi feţele voastre nu 
se vor ruşina. 


SR ok e 


lar fericita Evdochia amăgindu-se de învăţătura lui Teodosie şi despărțindu-se 
de soborniceasca împărtăşire, apoi silindu-se cu toată sârguinţa a întări şi a ierta 

pe cei învrăjbiți, şi împotriva celor drept-slăvitori nevoindu-se, toți monahii 
sfintei cetăţi şi ai pustiei se ţineau de aceeaşi rătăcire, măcar ca Teodosie fugise 
şi luvenalie îşi dobândise scaunul său. 


Aceasta primind multe feluri de scrisori de la fratele său Valerie şi de la ginerele 
fiicei sale Olivrie, să se depărteze de împărtăşirea cutihienilor şi să se unească cu 
soborniceasca Biserică, mai ales pentru cele supărătoare ce i s-au întâmplat, 
fiindcă atunci ginerele Olwvrie fusese ucis în Roma, iar pe fiica şi nepoții îi 
robise în Africa; de aceea, nevrând să calce soborul său şi pentru nepătimirea 
rudeniei să-şi vândă credinţa, pornindu-se de dragostea către Dumnezeu, a 
gândit să se îndeletnicească mai vârtos cu bărbaţii cei de Dumnezeu purtători şi 
să înveţe de la dânşii credinţa cea adevărată. 


Deci, a trimis în Antiohia pe fericitul Anastasie horepiscopul, împreună cu alți 
oameni, la marele Simion Stâlpnicul, care era mare luminător şi strălucea în 
lume, însemnându-i prin scrisori judecata minţii sale şi rugându-se a lua de la 
dânsul sfat plăcut lui Dumnezeu. 


Iar Sfântul Simeon i-a răspuns, zicând: "Să cunoşti că diavolul, văzând bogăţia 
faptelor tale cele bune, a cerut a te cerne ca pe grâu; şi acel pierzător Teodosie, 
făcându-se încăpere şi unealtă a celui viclean, a înnegrit şi a tulburat sufletul tău 
cel iubitor de Dumnezeu; deci, îndrăzneşte, că nu s-a stins credinţa ta. Însă eu 
m-am minunat tare de aceasta că, având izvorul alăturea şi neştiindu-l, te-ai 
sârguit a aduce de departe aceeaşi apă; deci, ai acolo pe purtătorul de Dumnezeu 
Eftimie, urmează învăţăturile lui şi te vei mântui”. 


Auzind acestea fericita Evdochia, nu s-a lenevit; ci spunând că marele Eftimie 
nu voieşte a intra în cetate, s-a silit a zidi un turn la locul cel mai înalt al pustiei 
răsăritului, despre apusul lavrei lui, ca de 30 de stadii, vrând a se îndulci acolo 
mai des de dumnezeiasca lui învăţătură. 


Şi a trimis pe Cosma, păzitorul Crucii, şi pe Atanasie horepiscopul, spre cău- 
tarea lui, care venind în lavră şi negăsindu-l, fiindcă auzise că s-a dus la Ruva, s- 
au dus către dânsul, având şi pe marele Teoctist, şi rugându-l mult şi de abia 
înduplecându-l, l-au adus în turnul cel zidit, în care loc s-a întemeiat locaşul lui 
Sholarie. Ea văzându-l pe sfântul, şi închinându-se cu bucurie, i-a zis: "Acum 
am cunoscut că Dumnezeu a cercetat nevrednicia mea prin venirea ta de faţă”. 


Sfântul bătrân binecuvântând-o, i-a zis: 

Zicând acestea, apoi rugându-se şi binecuvântând-o, s-a dus. 


Ea, minunându-se de faptă bună a sfântului bărbat, a împlinit cu lucrul cele de 
dânsul grăite, primindu-le ca din gura lui Dumnezeu; pentru că intrând îndată în 
sfânta cetate, prin înştiinţarea lui Cosma şi a lui Anastasie, iar preoţii unindu-se 
cu arhiepiscopul, s-au împărtăşit cu soborniceasca Biserică şi mulţime multă de 
mireni şi de monahi, care se rătăcise prin pilda lui Teodosie, dar care acum s-au 
întors către soborniceasca împărtăşire. 


Iar din cei doi arhimandriți, Elpidie lepădând amăgirea, s-a unit cu Biserica; însă 
Gherontie rămânând în cea mai dinainte împotrivire, fără cuvânt a lăsat în urma 
sa popor destul, împreună cu doi monahi, Marcian şi Roman, care au ieşit din 
soborul lui Elpidie, rămânând întru amăgire, din care cel dintâi a alcătuit viaţa 
de obşte lângă Sfântul Betleem, iar celălalt, lângă satul Tecca. 


Fericita Evdochia chemând pe fraţii păzitorului Crucii, în lavra marelui Eftimie, 
i-a pregătit a se hirotonisi preoţi ai Bisericii Sfintei Învieri. Luând şi pe Gavriil, 
l-a făcut egumen al cinstitei biserici a Sfântului întâiului mucenic Ştefan. Iar 
Hrisip a lăsat în Sfânta Înviere multe scripturi, vrednice de toată primirea. Apoi, 
fericita Vasa chemând pe Andrei, fratele lui Ştefan, episcopul Iamniei, din lavra 
marelui Eftimie, l-a aşezat egumen al muceniciei celei zidite de dânsa, adică a 
Sfântului Mina. 


In anul 82 al vârstei marelui Eftimie, a venit la dânsul fericitul Sava, rugându-l a 
rămânea lângă dânsul; iar marele Eftimie primindu-l, l-a dat ucenicului său 
Domeţian, care după aceea chemându-l, i-a zis: 





Căci marele Eftimie se ferea foarte mult a primi în lavra sa tineri fără barbă, 
pentru ispitele celui viclean; deci l-a trimis la fericitul Teoctist, împreună cu 


unul din părinți, zicând: 


Această proorocie n-a greşit, pentru că fericitul Sava mult s-a silit şi s-a auzit 
numele lui de la marginile locurilor noastre până în alte părți, ale cărui laude şi 
isprăvi nu este cu putinţă a le scrie în treacăt. Ci, de este plăcut lui Dumnezeu, 
vom povesti puţine despre dânsul în altă parte. Pentru că nici mie nu-mi este 
iertat a ascunde faptele plăcute lui Dumnezeu şi petrecerile lui cele istorisite mie 

de cuvioşii bărbaţi; nici nu este drept ca viaţa păgânilor a se cinsti cu pomenirile, 
iar cei ce lângă noi au văzut dreapta credinţă, să se lase tăcerii şi uitării. 


În vremea aceea, Leon (457-474), iubitorul de Hristos, luând împărăţia lui Mar- 
cian (450-457), un oarecare Timotei, cu porecla Eluros (adică mită sălbatică), a 
tulburat cetatea alexandrinilor; căci omorând în baptisteriu pe Proterie, întâiul 
şezător al cetăţii, a răpit scaunul cel patriarhicesc. De atunci, umplându-se de 
gâlceavă toată egipteneasca povăţuire, doi pustnici vrednici de pomenire, ieşind 
din Nitria, au venit în Palestina, atrăgându-se către purtătorul de duh Eftimie, 
din cauza veştii cea dată de dânsul pretutindeni, şi au rămas la dânsul fiecare 
într-o colibă separată; unul era capadocian cu neamul, iar cu numele Martirie, 
celălalt era Ilie, fiind din Arabia. 


Pe aceşti doi foarte mult iubindu-i Eftimie, cel cu mintea luminată, mai des îi 
îndemna la vorbire; apoi având ochii prevăzători, mai înainte vedea că scaunul 
Sfântului apostol Iacob aveau să-l aibă la vremea sa, fiecare dintr-înşii. Pe 
aceştia îi luă împreună cu sine în pustia lui Cutila şi a lui Ruva, la paisprezece 
ale lunii ianuarie şi petreceau acolo cu dânsul până la sărbătoarea Floriilor, 
având cu ei pe pururea pomenitul Gherasim şi pe ceilalți pustnici, care veneau în 
toate duminicile şi din mâinile marelui Eftimie se cuminecau cu prea curatele 
Taine. Dar fiindcă chilie lavrei erau foarte strâmte şi fără îndestulare, pentru că 
astfel poruncise marele Eftimie a se face acestea, trecând o vreme oarecare, iar 
Ilie pogorându-se lângă Ierihon, şi-a zidit chiliile afară din cetate, unde acum s- 
au întemeiat mânăstirile lui cele sfinte şi strălucite. lar Martirie găsind o peşteră 
spre apusul lavrei, ca la 15 stadii, se liniştea într-însa, unde a şi alcătuit o 
mânăstire prea strălucită. 


În anul 83 al vârstei marelui Eftimie, luvenalie, arhiepiscopul, împlinind 44 de 
ani în patriarhie, a ajuns la sfârşitul vieţii. lar Anastasie, cel de multe ori 
pomenit, s-a suit prin alegerea a tot poporul pe scaunul lui Iacob, la începutul 
lunii iulie. Acesta având scaunul şi de proorocia marelui Eftimie aducându-și 
aminte, pe Fid, care mai înainte se pogorâse cu dânsul la lavră şi auzise 
proorocia, l-a făcut anagnost şi I-a hirotonisit diacon al Sfintei Învieri; apoi l-a 
trimis cu păzitorul crucii la marele Eftimie, înştiințându-l împlinirea proorociei 
şi rugându-l a se pogori şi a-l săruta. 


Marele Eftimie i-a arătat aceasta, zicând: 

înlesnire a şedea în locul acesta”, Acestea auzindu-le arhiepiscopul, a desluşit, 


zicând: "Dacă îl necăjesc pe dânsul, nu mă voi duce". 


Terevon, fiind căpetenia saracinilor şi ducându-se la Bostra pentru o nevoie ce i 
se întâmplase, a căzut într-o ispită. Pentru că, fiind pârât de un oarecare boier şi 
de cel ce cârmuia dregătoria cea de acolo, a fost ţinut o vreme. Şi aceasta 
cunoscând-o marele Eftimie, scrie de trei ori fericitului Antipatru, celui ce atunci 
îndrepta Biserica Bostrenilor şi razele cunoștinței de Dumnezeu pretutindeni le 
trimitea, punând sârguinţa a libera pe Terevon din legături, trimițând cu scrisori 
pe Gaian, fratele lui Ştefan, episcopul lamniei. 


lar cel între sfinți Antipatru, primind scrisorile marelui Eftimie, lhberând pe 
Terevon de toată nevoia şi de drum pregătindu-l, l-a trimis la marele părinte; iar 
pe Gaian ţinându-l, vrând a avea lângă dânsul neamul lui Eftimie, l-a hirotonisit 
episcop al cetății Midavenilor. 


Fericita Evdochia a zidit multe biserici lui Hristos, iar mânăstiri şi case pentru 
scăpătaţi şi bătrâni a făcut câte nu este cu putinţă a le număra. Una din bisericile 
cele zidite de dânsa este în preajma locaşului marelui Eftimie, ca la 20 de stadii, 
numindu-se a Sfântului Petru. Întru aceasta poruncind a se face o groapă mare în 
zilele Sfintei Cincizecimi, s-a dus să cerceteze lucrul gropii, şi căutând, a văzut 
lavra marelui Eftimie lăţită, având chiliile cele monahiceşti împrăştiate în pustie; 
şi umilindu-se foarte mult şi gândind la cuvântul acela al Scripturii, care zice: 
Cât sunt de frumoase casele tale, lacobe, şi corturile tale, Israile, a trimis pe 
egumenul Sfântului Ştefan, adică pe Gavriil, către marele Eftimie, rugându-l a 
veni şi a dobândi rugăciunea şi învăţătura lui. 


Iar marele Eftimie i-a arătat Evdochiei, zicând: 





Acestea auzindu-le fericita, s-a întristat foarte, mai ales pentru cuvântul care a 
zis să nu mă pomeneşti în scris, pentru că vrea a-i lăsa cu diată un venit mare. 
Apoi, cu alergare mergând spre sfânta cetate, chemând pe arhiepiscop şi 
povestind cele grăite de marele Eftimie, neîmplinită fiind biserica Sfântului 
Ştefan, întâiul mucenic, a pregătit-o de a se sfinţi în 15 zile ale lunii iunie; şi la 
acestea mult venit a afierosit, apoi a aşezat domn a toată ocârmuirea pe Gavriil. 

Deci, se ducea împrejur la toate bisericile cele de dânsa zidite, sfințindu-le şi 
fiecăreia afierosind destul venit. lar patru luni împlinindu-se după sfințire, cu 

dreaptă credință şi cu plăcere de Dumnezeu aşezându-se în mâinile lui 
Dumnezeu, şi-a dat duhul, în luna lui octombrie, în douăzeci de zile, în al 
patrusprezecelea indiction. 


In anul al nouăzecilea al vârstei marelui Eftimie, marele nostru părinte Teoctist 
s-a îmbolnăvit de o grea boală şi a murit, în a treia zi a lunii septembrie, la 
începutul indictionului al cincilea, bătrân şi plin de zile. 


Deci, sfinţitul Eftimie pogorându-se a-l cerceta pe dânsul şi văzându-l greu 
bolind, apoi îngăduind câteva zile după ce şi-a sfârşit alergarea şi către 
Dumnezeu s-a dus de trei ori fericitul, l-a îngropat. 


lar arhiepiscopul Anastasie, cunoscând că fericitul Teoctist s-a săvârşit şi că 
marele Eftimie şade la îngropare, după ce s-au coborât moaştele cinstitului 
părinte în pământ, arhiepiscopul săruta mâinile Sfântului Eftimie, zicând: "De 
multă vreme pofteam a săruta mâinile tale; şi iată că m-a învrednicit Dumnezeu. 
Acum te rog, cinstite părinte, mai întâi a te ruga lui Dumnezeu ca proorocia ta 
cea cu mine împlinită, până în sfârşit a se păzi; iar după aceea, a-mi scrie şi a 
porunci cele ce-ţi vor părea”. 


lar marele Eftimie, cu cuviosul dar dat lui de Dumnezeu, răspundea: — 


Iar arhiepiscopul a zis: "Aceasta mai vârtos o cer eu şi nu încetez cerând, pentru 
că ştiu lucrarea dumnezeieştilor daruri ce sunt întru tine, şi am văzut puterea 
acestora”. 


Iar bătrânul cu smerită cugetare răspundea: Vlartă-mă, cinstite părinte, şi rugat 





Arhiepiscopul zise: "Chiar fericitul Teoctist fiind în viaţă, tu apărai locul acesta 
şi pentru Hristos, din sălbatic l-ai făcut sfânt, cu puterea darului Sfântului Duh 
celui dintru tine; deci, acum ţie înainte aduc laudă". Acestea zicând arhie- 
piscopul şi ziua bună luându-și de la dânsul, s-a suit la locul său. 


Marele Eftimie judecând pe Marin, unchiul lui Terevon, că este îmbunătăţit şi 
vrednic a povăţui suflete către dumnezeiasca voie, deci, aşezându-l egumen al 
locaşului, a venit în lavra sa. Marin rămânând vreme de doi ani la egumenie, s-a 
sfârşit. Şi pogorându-se marele Eftimie, a pus pe Avva Marin în racla marelui 
Teoctist; iar pe un oarecare Loghin, vrednic de laudă, l-a aşezat egumen al 
locaşului. 


Iar după sfârşitul marelui Teoctist, episcopul Schitopolei, Olimpie, sfârşindu-se, 
se hirotoniseşte Cosma, păzitorul Crucii, episcop al acelei mitropolii şi Hrisip ia 

în mâini slujba păzitorului Crucii, ca proorocia marelui Eftimie pentru aceasta să 
se împlinească. 


Pentru care şi mie păcătosului mi-a venit a zice stihul acela al Scripturii: Căci nu 
va face Domnul Dumnezeu lucrul, de nu-l va descoperi către robii Săi, proo- 
rocii. Deci, fericitul acesta Cosma a strălucit mult în a doua eparhie a pales- 
tinenilor, întărind 30 de ani biserica cea de acolo şi luminând-o după putere. lar 
fratele acestuia, Hrisip, 12 ani a slujit nevinovat întru păzirea cinstitei Cruci, 
făcându-se minunat scriitor. 


Asemenea încă şi Gavriil preotul, cum s-a zis, al Sfintei Învieri, şi egumenul 
Sfântului Ştefan, 24 de ani petrecând, zidindu-şi o mânăstire mică în valea cea 
de la răsărit a cinstitului munte al Sfintei Înălțări, se ducea acolo de la a opta zi a 
dumnezeieştilor Arătări (adică Botezul Domnului) şi se liniştea până la 
sărbătoarea Stâlpărilor, după predania Sfântului părintelui nostru Eftimie; şi 
sfârşindu-se în aceeaşi mânăstire, în zilele postului Patruzecimei, a fost îngropat 
acolo, fiind de 80 de ani, şi purtător de semne arătându-se. ŞI fiind foarte isteţ şi 
iubitor de învăţătură, a învăţat a grăi drept şi a scrie după glasul romanilor, al 
elinilor şi al sirienilor. Acestea s-au zis despre ucenicii marelui Eftimie; iar 
acum mă întorc să spun despre părintele nostru. 


Sk o e 


Mi-a povestit cuviosul loan, episcopul şi sihastrul, cum şi părintele Talaleu 
preotul, zicând: "Odată, noi fiind în pustie, ne-a povestit fericitul Sava, zicând că 
atunci când eram în chinovie, după adormirea fericitului Teoctist, m-am suit 
împreună cu părintele Loghin, egumenul nostru, la marele Eftimie, în luna lui 
ianuarie, pentru ca să-l petrecem spre pustie; şi osârdnic văzându-mă, m-a luat şi 
pe mine cu el. Apoi, făcând în Ruva câteva zile, împreună cu Martirie şi cu Ilie, 
fiind acolo cu noi şi cel între sfinți Gherasim, apoi luându-mă pe mine şi pe 
fericitul Domeţian, marele Eftimie s-a dus spre cea mai dinăuntru pustie; şi când 
pe aceasta o treceam, am venit la nişte locuri fără apă, hrănindu-mă cu rădăcini 
de melagri. 


Iar eu fund încă neispitit de petrecerea în pustie, am însetat foarte, încât nu mai 
puteam să umblu; iar marele Eftimie întorcându-se şi văzându-mă leşinând, s-a 
milostivit şi despărțindu-se de noi ca de o azvârlitură de piatră, a căzut cu faţa la 
pământ, rugând pe Dumnezeu şi zicând: 


Şi după rugăciune, luând sapa cea mică, pe care o purta pentru rădăcinile mela- 
grilor, s-a apucat a săpa puţin. Deci, cum s-a arătat apa, m-a chemat şi mi-a 
arătat-o; apoi bând şi viindu-mi în mine, am slăvit pe Dumnezeu, care lucrează 
prin sfinţii Săi nişte minuni ca acestea”. 

Pe lângă altele câştigate de marele Eftimie, i S-a dăruit lui şi aceasta: a 
cunoaşte mai înainte ziua adormirii sale şi ce se va întâmpla locului său. Deci, 
eu nu voi pregeta a descoperi luminat şi povestirile părinților privind adormirea 
lui. 


Într-a opta zi a dumnezeieştilor Arătări, în care era mai ales obiceiul lui a ieşi 
spre pustie, adunându-se cei ce aşteptau a-l petrece şi cei ce ieşeau împreună cu 
dânsul, între care erau Martirie şi Ilie, şi văzând că nici n-a rânduit, nici n-a 
pregătit, precum era obiceiul lui, i-au zis: "Nu ieşi mâine, cinstite părinte?" 


Sfântul a răspuns, zicând: Rămân săptămâna aceasta şi sâmbăta de cu noapte 
ies". Deci, mai înainte a înştiinţat sfârşitul său. 


lar marți a poruncit a se face priveghere de toată noaptea pentru pomenirea 
Sfântului nostru Antonie, în care priveghere luând preoţii în diaconion (veş- 
mântărie) le-a zis: "De acum altă priveghere nu mai fac cu voi în acest trup, 
pentru că m-a chemat Dumnezeu. Deci, ieşind, trimiteţi la mine pe Domeţian 
şi adunaţi la mine dimineaţa pe toţi părinţii”. 


Şi toţi la dânsul adunându-se, el a zis: Fraţii mei iubiţi, eu merg pe calea 
părinţilor mei, poruncile acestea păziţi-le: ca început şi Sfârşit a toată lucrarea 
bună, dragostea cea curată prin tot lucrul câştigând-o, căci ea este împreună 
legătură a desăvârşirii. Pentru că, precum nu se poate mânca pâinea fără 
sare, astfel este cu neputinţă fapta bună fără dragoste. Pentru că toată fapta 
bună prin dragoste şi smerită cugetare se întăreşte de ispitire şi de vreme; 
adică smerita cugetare înaltă, iar dragostea nu o lasă, din înălţime a cădea, de 
vreme ce s-a spus: Cel ce se smereşte pe sine, se va înălța; iar dragostea 
niciodată nu cade. Și mai mare este dragostea decât smerita cugetare. Căci 
pentru dragostea cea către noi S-a smerit pe Sine Dumnezeu Cuvântul, 
făcându-Se ca noi. De aceea, suntem datori necontenit de bunăvoie a ne 
mărturisi Lui şi a-I aduce laude şi mulțumiri, mai ales noi cei despărțiți de 
lucruri lumeşti; şi nu numai pentru datoriile cele pentru EI, dar şi pentru 
însăşi viaţa noastră, astfel fugind de tulburarea cea lumească. De aceea, 
curăţenia sufletului, curăţenia trupului şi dragostea cea curată cu toată 
sârguinţa s-o aducem Lui". 


Și acestea spunându-le, îi întreba pe dânşii, zicând: Pe care voiți a-l avea 
egumen?" lar ei cu împreună glăsuire au ales pe Domeţian. Atunci marele 
Eftimie zise: "Aceasta nu este cu putinţă, pentru că Domeţian nu rămâne 
după mine într-aceasta viaţă decât numai şapte zile”. 

ŞI spăimântându-se părinţii că, cu îndrăzneală îi înştiinţa, de mai înainte ce are 
să fie, au cerut ca egumen pe un oarecare Ilie, econom al mânăstirii, care era 
ierihonean cu neamul. 


Iar marele Eftimie îi zice înaintea tuturor: 





Şi a rânduit în care loc trebuia a se zidi chinovia; apoi a spus despre alcătuirea ei 
şi despre primirea de străini, despre sârguinţa pentru pravila cântării de psalmi, 
şi pentru a nu se lenevi de fraţii cei întru necazuri, cum şi de cei mai îngreunaţi 
de gânduri, ci a-i deştepta de-a pururea şi a-i sfătui. Şi acestea le zicea către cel 
ales ca egumen: "Propovăduieşte tuturor, zicând: 





Zicând acestea, i-a slobozit pe toţi, afară de Domeţian. Deci, rămânând în dia- 
conicon (veşmântărie) în noaptea sâmbetei, a adormit şi s-a dus la părinţii săi, 
bătrân şi plin de zile. 


Se mai zice despre dânsul că avea chipul îngeresc, deprinderea bună, obiceiul 
prea blând, iar înfăţişarea trupului său era rotundă, luminoasă, albă şi cu 
ochii frumoşi. Dar era scund de statură şi cărunt de tot, având barbă mare, 
ajungând până la pântece, şi toate mădularele nevătămate. Pentru că nici 
Ochii, nici dinţii lui nu S-au vătămat, ci tare şi osârdnic S-a sfârşit. 


Iar săvârşirea lui s-a făcut în douăzeci ale lunii ianuarie, în indictionul al 11-lea 
de la zidirea lumii, adică de la care vreme a început, prin mişcarea soarelui, a se 
număra, anul cinci mii nouă sute şaizeci şi cinci (5965), iar de la întruparea lui 
Dumnezeu Cuvântul din Fecioară, anul patru sute şaizeci şi cinci (465), după 
anii cei scrişi de sfinţii părinți Ipolit, cel vechi, şi cunoscut al apostolilor 
Epifanie Cipriotul şi Iron filosoful şi mărturisitorul. 


Iar vremea vieţii lui celei în trup este astfel: Din descoperire născându-se şi de 
trei ani fiind s-a afierosit lui Dumnezeu, la începutul împărăției lui Teodosie 
cel mare (379-395); şi trecând toate treptele bisericeşti, a venit la Ierusalim, la 
29 (douăzeci şi nouă) de ani ai vârstei sale. Și făcând în pustie 67 de ani, în 
vremea lui Leon împăratul (457-474), la 16 ani ai împărăției lui a luat sfârşit 
viaţa lui. 

Străbătând vestea în latura cea dimprejur, s-a adunat mulțime nenumărată de 
monahi şi de mireni; dar nu numai atât, ci şi prea sfinţitul arhiepiscop Anastasie 
luând mulțime de clerici şi de mireni, împreună cu ostaşi, au venit la lavră, cu 
care era împreună Hrisip, Gavriil şi Fid diaconul, şi pustnicii cei de pretutindeni 
au venit împreună, din care unul era şi dumnezeiescul Gherasim; şi înspăimânta 
pe toţi necurmarea minunilor. 


Deci, mulțime nemărginită alergând împreună, se oprea la acel sfințit trup de 
îngropare şi ajungând la al nouălea ceas, ostaşii, poruncindu-li-se de triarh, au 
împins mulțimea, şi astfel de-abia li s-a dat cale dumnezeieştilor părinți să 
săvârşească cele legiuite pentru acel străduitor şi mult pătimitorul trup cu 
laudele cele cuviincioase să-l aşeze în sicriul cel bogat. 


Lipsirea lui Eftimie le era tuturor pricină de multe lacrimi. lar lui Martirie şi lui 
Ilie mai mare durere li s-a adăugat şi amar plângeau. Dar pe aceia mângâindu-i 
patriarhul prin Hrisip, păzitorul Crucii, şi cu cele cuviinciose sfătuindu-i, le-a 
poruncit a veni mai des la dânsul. lar pe Fid diaconul, lăsându-l în lavră, i-a 
poruncit să înceapă zidirea. La sfânta cetate întorcându-se, a trimis material şi 
meşteri la lucru, ca acele fericite moaşte ale lui Eftimie să fie puse într-un loc, ce 
se află bun şi potrivit. 


lar Domeţian, ucenicul marelui Eftimie, ca un următor adevărat al vieţii lui, 
slujind peste cincizeci de ani sfântului, nu s-a depărtat deloc, ci a şezut lângă 
sicriu şase zile; ca unul care n-a prețuit viaţa cea de aici. Şi trecând săptămâna, 
Eftimie 1 se arătă lui noaptea, luminat cu vederea, zicându-i: "Vino, îndulceşte-te 
de slava cea gătită ţie; pentru că iată ne-a dăruit Dumnezeu nouă a avea de obşte 
şi petrecerea cea de aici”. 


Domeţian venind la pravilă, le-a vestit acestea fraților, şi astfel şi el întru bucurie 
şi nădejdea bunătăţilor, ce aveau să fie a părăsit viaţa. 


Iar diaconul Fid, sârguindu-se cu foarte multe mâini de oameni, peştera, care la 
început avea pe Eftimie, în casă bună şi mare a desăvârşit-o, pe care a împărțit-o 
jumătate: parte pentru racla marelui părinte şi alta având racle de preoţi, de 
egumeni, şi de alţi cuvioşi bărbați. 


Şi de vreme ce toate se săvârşiseră, lespedea de piatră care era să fie peste 
mormânt, încuietoarea şi celelalte, câte se cuvin a împodobi biserica, le-a trimis 
îndată patriarhul de la Ierusalim. După aceea şi însuşi patriarhul s-a pogorât la 
lavră şi acel trup sfânt al fericitului, cu făclii şi cu psalmi încredinţându-l 
mâinilor sale, la casa pe care el a înnoit-o, l-a mutat, şi în sfânta raclă cu cinste I- 
a aşezat; încât să nu se poată a se deschide cândva, nici a se lua ceva din 
moaştele sale iar cei ce veneau acolo cu credinţă, li se împlineau cererile. 

Astfel, în şapte zile ale lunii mai s-a făcut mutarea moaştelor; apoi luând pe 
Martirie cu sine şi pe Ilie, în sfânta cetate iarăşi s-au întors şi i-a hirotonit preoţi, 
numărându-i cu clerul bisericii Sfintei Invieri. 


lar acum este vremea a povesti de când lavra lui Eftimie s-a prefăcut în viaţă de 
obşte. Dar este nevoie a lua puţin mai de sus cuvântul, ca astfel desluşit aflându- 
se, să facem povestirea. 


SR o e 


Trecând un an după sfârşitul marelui Eftimie, Leon cel mare, iubitor de Hristos 
împărat, şi-a săvârşit viaţa, lăsând pe Leon nepotul, care era încă prunc, ca 
diadoh (urmaş) al împărăției. După ce acesta puţin (474) a vieţuit la împărăție, 
Zenon, tatăl lui, l-a urmat (474-475; 476-491). Apoi acesta, izgonit fiind de un 
oarecare Vasilisc, care a luat împărăţia (475-476), a fugit în Isauria. lar Vasilisc, 
apucând împărăţia, a făcut scrisoare înconjurătoare împotriva dumnezeiescului 
sinod celui din Calcedon. Pe acesta rezemându-se partea cea rămasă a dezbi- 
naţilor din sfânta cetate, şi pe oarecare Gherontie, ca arhimandrit lor adăugindu- 
|, multe înnoiri împotriva Bisericii a făcut, şi nu mai puţin decât cele îndrăznite 
mai înainte, în vremea lui Teodosie II (408-450). 


După aceasta, în al cincilea an, a murit Anastasie, patriarhul Ierusalimului (458- 
478), începându-se acum luna ianuarie. Apoi, Zenon, întorcându-se, a prins pe 
Vasilisc, care încă ţinea împărăția, şi a câştigat iarăşi conducerea pe care o 
pierduse (476-491). Atunci a luat scaunul patriarhiei Ierusalimului Martirie 
(478-486), cel pomenit de cuvântul meu de multe ori. Acesta, chiar împăratului 
Zenon şi lui Acachie, partiarhul Constantinopolului (472-489), a scris despre cei 
dezbinaţi, despre hula acelora şi despre eresul cel vrednic de îndepărtat; şi lui 
Fid, diaconul, dându-i scrisorile în mână, nu puţine i-a poruncit să spună şi din 
gură. 


Iar el, la lope ajungând şi suindu-se într-o corabie care plutea, a ajuns la marea 
Părților, întâlnindu-se cu furtună mare şi vifor, iar la miezul nopţii a pătimit 
stricare de corabie. Şi acum aflându-se în primejdie, în mijloc de noian şi de 
neluminare de noapte, văzând că piere, Dumnezeu dându-i un lemn din 
întâmplare, a înnotat deasupra acestuia, şi deşteptându-se puţin dintr-o primejdie 
atât de mare, şi-a adus aminte de minunatul Eftimie şi îndată l-a chemat în ajutor 
pe acela, încât amândouă mâinile le întindea şi de multe ori numele aceluia îl 
striga. 


Deci, lui, celui ce aşa de rău se afla, i s-a arătat marele Eftimie venind pe mare şi 
mergând pe valuri. Şi văzându-l, deodată a căzut spaimă peste Fid şi apoi l-a 
rugat să-l scape; iar sfântul, cum avea şi înainte obicei, i-a zis: 

Acestea a poruncit Sfântul Eftimie lui Fid, cu rasa sa pe dânsul înfăşurându-l. lar 
el răpindu-se asemenea lui Avacum şi din somn sculându-se, într-o clpeală la 
malul mării s-a întors. O! dumnezeiască iconomie! Şi apoi în sfânta cetate s-a 
aflat. 


Astfel dar cu pre slăvire la casa să ajungând, căci a scos Dumnezeu acea rasă a 
lui Eftimie, cu care zbură atât de iute, ca cu nişte aripi, pe mare. 

= ae 2 
Acestea se cuvine a mai lua-aminte, pentru că urmează altă minune: Căci de 
oarecare mână răpindu-se rasa, nevăzută s-a făcut din mijloc. 


Deci, venindu-şi întru sine Fid şi gândindu-se ce fel de cumplite nevoi îl 
ajunseseră cu viforul, întreitele învăluiri, noaptea, deznădăjduirea, şi câte rele al 
acestei furtuni, apoi cum s-a făcut dezlegarea acestei primejdii; după aceea, 
văzând pe marele Eftimie, când el se îneca, şi pe urmă cu rasa înfăşurându-l şi 
cum purtându-l prin văzduh, la casa sa l-a dus cu nesimţire. Acestea gândindu-le 
pentru sine şi Fid cu spaimă, a zis: "Acum am cunoscut că marele Eftimie este 
adevărată slugă a lui Dumnezeu şi de EI trimiţându-se, m-a scos pe mine din 
primejdu”. 


Apoi, Fid a povestit maicii sale acestea. lar ea cu dulceaţă ascultându-le pentru 
că iubea nu numai pe fiul, ci şi pe Dumnezeu; şi îndulcindu-se pentru povestirea 
celui mântuit, ea sfătuia pe fiu a împlini toate acestea. 


Însă după aceea Fid, mergând la patriarh, i-a vestit şi lui toate. Şi acela foarte 
mult înspăimântându-se de povestirea cea mai presus de cuvânt, a zis: "Cu 
adevărat prooroc al lui Dumnezeu este marele Eftimie şi multă şi nespusă îi este 
îndrăzneala către El. Pentru că cele despre lavră şi înaintea noastră tuturor celor 
ce sunt martori, mai înainte le-a propoveduit, vrând întru Hristos a se săvârşi”. 


Acestea zicând, i-a încredinţat lui Fid zidirea chinoviei, făgăduind însuşi că-i va 
ajuta la lucru. 

Deci, mâini multe de slujitori, de zidari şi de meşteri luând Fid, s-a pogorât la 
lavră şi a zidit chinovia; apoi împrejur a zidit-o şi a întărit-o pe dânsa, iar 
biserica cea veche a făcut-o trapeză şi mai din sus a zidit biserica cea nouă. 
După aceea, a zidit şi un turn înăuntrul chinoviei, solid şi frumos. Apoi a ajuns 
în mijlocul chinoviei a fi cimitirul. Şi împlinindu-se zidirea chinoviei şi 
împodobirea în trei ani, prin multe mâini şi sârguinţe, părinţii voiau a o sfinți în 
aceiaşi zi întru care s-au mutat cinstitele moaşte ale părintelui nostru Eftimie şi 
s-au aşezat în cimitirul cel nou. Dar se strâmtorau că nu aveau apă, pentru că 
dând puţină ploaie în cetate, sterna (groapa) nu avea apă; şi venind luna mai (în 
acea pustie abia ploua iarna, precum ştiau cei de multă vreme), nu se aştepta 
ploaie. 


Pentru aceasta, fiind în nedumerire egumenul Ilie şi diaconul Fid, au spus lui 
Avva Loghin al locaşului de jos şi lui Avva Pavel, care era egumenul oraşului, 
lui Martirie, să trimită dobitoacele de la amândouă mânăstirile, ca, împreună cu 
dobitoacele locaşului lor, să aducă apa de la Fara, şi se pregăteau să iasă noaptea 
de la toaca. 

În acea noapte s-a arătat fericitului Ilie marele Eftimie, zicându-i: "Ce fac 





EI a răspuns: "Se duc la Fara, pentru că nu avem apă”. 


Atunci l-a certat, zicând: 





Deci, sculându-se şi povestid vederea fericitului Fid şi tuturor celorlalţi, a trimis 
dobitoacele la locurile lor, şi, pe când răsărea soarele, s-a ridicat un nor şi s-a 
revărsat un nor de ploaie numai împrejurul mânăstirii şi mai înainte de ceasul al 
treilea s-au umplut cele două gropi mari, apoi îndată a încetat ploaia. 


Arhiepiscopul Martirie, cunoscând minunea făcută, a venit la sfinţirea mânăstirii 
cu multă îndestulare şi s-a făcut priveghere cu strălucită lumină; apoi, făcând 
slujbă, a pus sub jertfelnic moaştele Sfinţilor bunilor mucenici biruitori Tarah, 
Prob, şi Andronic. Atunci, fiind a şaptea zi a lunii mai, care era acum la al 
doisprezecelea an după sfârşitul lui Eftimie, şi trecând câtăva vreme, 1 s-a 
încredinţat diaconului Fid episcopia cetăţii, care se cheamă a Dorilor. 

SR o o 


Un oarecare drumeţ străin, fiind primit în mânăstire şi ducându-se la biserică 
pentru rugăciune, şi privind toate cele dintr-însa, apoi intrând la miezul nopţii la 
mormântul sfântului şi văzând tăbliţa de argint ce era deasupra lui, cu mâinile 
necurate a răpit-o, după cum spune cuvântul, şi a fugit noaptea tâlhăreşte. Dar 
dintre toţi cei din mănăstire nimeni n-a cunoscut furtişagul, ci le erau necu- 
noscute cele întâmplate. 


Iar dimineaţa, Procopie, care era portar, şi care mai dobândise de la sfântul mare 
vindecare, ducându-se de la poartă puţin mai înainte, a găsit pe străin, o! 
minune! stând înlemnit înaintea mânăstirii. 


Nedumerindu-se şi neavând ce să facă, a descoperit portarului taina, şi acela l-a 
dus la mânăstire, şi a făcut minunea să se mărturisească înaintea tuturor fraților 
care erau martori. 


Și povestea acel străin astfel: "Că a furat tăbliţa de argint a moaştelor, pe la 
miezul nopţii, şi a ieşit împreună cu dobitoacele; dar mergând foarte grabnic nu 
mai puţin decât treizeci de stadii, n-a mai putut trece hotarele mânăstirii”. 


Iar noi luând tăblița, ne-am minunat de puterea purtătorului de semne părinte. lar 
bărbatului aceluia dându-i merinde, fiindcă era lipsit, i-am dat liberate. 


&&& 


Deci şi cu nevrednicul robul lui, făcându-mi-se bine de multe ori de la dânsul 
sufleteşte şi trupeşte şi văzând facerile de bine cele ce izvorăsc din racla lui, 
înspăimântându-mă cu mintea, mă gândeam la el, cum a trecut viaţa aceasta 
omenească şi câte fapte a săvârşit Sfântul acesta Eftimie, care, bine plăcând lui 
Dumnezeu, a dobândit un dar ca acesta. Şi de aici o dorinţă prea fierbinte mi-a 
venit, să învăţ şi să scriu petrecerea lui cea trupească. Şi întrebam cu sârguință 
pe părinţii purtători de Dumnezeu, cei mai vechi, din pustia aceasta, care s-au 
înştiinţat cu dinadinsul despre Eftimie cel mare şi o vreme s-au făcut împreună 
nevoitori ai întru tot lăudatului Sava. Şi câte am putut afla şi învăţa de la fiecare 
dintre aceştia, nu numai minunile şi petrecerile marelui Eftimie, ci şi vieţuirea şi 
petrecerea celui între sfinți Sava, fiind în multe feluri de hârtii, le-am scris acele 
povestiri amestecate şi nepuse în rânduială. 


Trecând puţină vreme şi adunându-se în Constantinopol sfântul sobor al cincilea 
a toată lumea (553), şi anatematizîndu-se de dânsul învăţăturile lui Origen şi ale 
lui Nestorie, apoi cei ce locuiau mai înainte în lavra cea nouă ajutând celor ai 
eresului lui Origen, s-au depărtat de la soborniceasca împărtăşire şi din lavra cea 
nouă i-au gonit, în care au locuit drept slăvitorii părinţi, după ce s-au dus aceia 

din lavra fericitului Sava şi din alte binecredincioase şi fără de prihană 
mânăstiri. 


Deci, atunci depărtându-mă de chinovie, cu socoteală şi epitropia dumnezescului 
loan, episcopul şi sihastrul, m-am sălăşluit în lavra cea nouă, având cu mine 
hârtiile scrise despre Eftimie şi Sava; şi am rămas în această nouă lavră, 
liniştindu-mă doi ani, nedepărtându-mă de îndeletnicirea cu acele hârtii; dar 
începutul alcătuirii nu mă pricepeam a face, ca un neînvăţat cu învățătura din 
afară şi ca un neiscusit în dumnezeieştile cuvinte şi zăbavnic cu limba. 


Dar Dumnezeul minunilor, cel ce a înfipt toată limba şi celor netrecute le da 
trecere, apoi lucrurile cele grele le netezeşte, şi limbile gângavilor le face a grăi 
luminat, a făcut minune şi cu a mea smerenie, prin ajutorul lui Eftimie şi al lui 
Sava, slugile Sale, căci eu din nedumerirea cuvintelor, voiam a părăsi hârtiile. 
Deci, făcând rugăciuni prea fierbinţi, într-una din zile, cum şedeam pe obişnuitul 
meu scaun şi aveam hârtiile în mâini, pe la al doilea ceas din zi, fiind cuprins de 
somn, mi s-au arătat cuvioşii părinţi Eftimie şi Sava cu podoaba cuviincioasă 
părinţilor şi obişnuita lor, şi am auzit pe cel între sfinţi Sava zicând către marele 
Eftimie: "lată Chiril al tău are hârtiile în mâini şi arată sârguinţa prea fierbinte, 
dar trudindu-se atâta, nu putea face începutul alcătuirii”. 


lar marele Eftimie a răspuns: 


Iar cel între sfinţi Sava a zis: "Dă-i lui, părinte, darul”. 


Înduplecându-se marele Eftimie şi scoțând din sânul său un alabastru de argint 
cu miere, apoi scoțând miere din alabastru, mi-a dat de trei ori în gura mea. lar 
cele luate în gură prin miere, erau în chip de untdelemn, iar gustul mai dulce 
decât mierea; şi într-a-devăr a fost arătarea dumnezeiescului cuvânt, pentru că 
zicea: Cât sunt de dulci gurii mele cuvintele Tale, mai mult decât mierea! Încât 
eu deşteptându-mă din acea nespusă vedenie, încă având duhovnicească mi- 
reasmă şi dulceaţă pe buze şi în gură, am început îndată înainte cuvântarea 
acestei scrieri de faţă. Şi astfel, cu un dar ca acesta, am povestit cuvântul despre 
marele Eftimie, silindu-mă şi de darul lui rezemându-mă, şi făgăduinţă a o 
împlini; cum şi cele despre vieţuirea şi petrecerea lui Sava, cetăţeanul cel ceresc, 
întru al doilea cuvânt. 


Rog dar pe amândoi, pe lângă darul cel dat, a face şi mijlocire pentru mine şi a 
cere curățirea greşelilor mele, ca să fiu păzit, eu, păcătosul şi ticălosul, atât aici, 
cât şi la învierea ce va să vie, ca să aflu milă înaintea scaunului lui Hristos; 
Căruia se cuvine slavă, împreună cu Tatăl şi cu Sfântul Duh, în veci. Amin. 

Sfântul Eftimie cel mare - drumul spre sfinţenie 





Cunoscut pentru înţelepciunea lui şi mulțimea de minuni făcute, Sfântul Eftimie 
este cel care l-a primit pe Sfântul Sava cel sfințit şi i-a prorocit că va ajunge 
conducătorul pustnicilor din Palestina, luându-l cu sine la ostenelile pustnicești. 
Sfântul Eftimie cel mare reuşea, prin rugăciune, să vadă gândurile oamenilor, pe 
cei bolnavi să îi vindece, iar pe femeile sterpe să le ajute să dea naştere prun- 
cilor, mijlocind la Dumnezeu pentru aceasta. 


e se se 


Sfântul Eftimie cel mare s-a născut după rugăciuni îndelungate, din părinți 
sterpi, în secolul al IV-lea, în Melitina (Armenia). 


Faptul că venirea sa pe lume a fost o minune o arată însuşi numele lui, căci în 
limba greacă se traduce „voie bună”, iar părinţii lui au auzit glas de sus care le 
spunea să se bucure şi să fie cu voie bună. 


După ce tatăl său a murit, Sfântul Eftimie a ajuns în ceata clericilor, fiind silit să 
se hirotonească preot şi să poarte de grijă mănăstirilor. 


La împlinirea vârstei de 29 ani, tânărul a decis să se retragă şi a mers la leru- 
salim, nevoindu-se într-o peşteră împreună cu Sfântul Teoctist. Aici darurile sale 
au fost folosite din plin, fiind vindecați mulţi oameni de boli grele şi, de 
asemenea, multe dintre femeile care nu puteau să aibă copii reuşeau, pentru 
rugăciunile sfântului, să dea naştere. 


Cuviosul Eftimie era şi înainte-văzător, încât ştia dacă cei care se apropie de 
Sfânta Împărtășanie au gânduri curate sau nu, așa cum a văzut și că sufletul unui 
călugăr care părea a fi drept, dar în ascuns era păcătos, a fost luat cu o suliță de 
către un înger. 

Altădată, pe când construise Lavra, a hrănit 400 de oameni călători cu doar 
câteva pâini. 
Era şi un apărător vehement al dogmelor, luptând împotriva eresurilor lui 


Nestorie. 


Cumpătat în toate, cuviosul Eftimie nu vorbea decât dacă era nevoie, mai ales 
sâmbăta şi duminica, iar de dormit nu dormea niciodată pe pat, ci fie şedea 
puţin, fie se ţinea cu mâinile de o frânghie spânzurată într-un colţ al chiliei, 
odihnindu-se preţ de câteva clipe. 


La vârsta de 97 de ani, Sfântul Eftimie s-a mutat la cele veşnice. 

Sinaxar - Pomenirea prea cuviosului părintelui nostru Eftimie cel mare 





In această lună, în ziua a douăzecea, pomenirea prea cuviosului părintelui 
nostru Eftimie cel mare. 


Acest cuvios părinte, Eftimie cel mare, a trăit pe vremea împăratului Graţian. S- 
a născut în Melitina, în cuprinsul mitropoliei Armeniei, din pântece sterp şi 
neroditor, ca şi Sfântul loan Botezătorul. Părinţii lui, Pavel şi Dionisia, erau 
oameni cucernici. Numele şi l-a primit potrivit cu făgăduinţa de sus, căci pe 
când părinţii lui se rugau să aibă fii, glas de sus a venit spunându-le să se bucure 
şi să fie cu voie bună (iar numele Eftimie pe elineşte înseamnă voie bună). 


După moartea tatălui său, a fost dus de maica lui la Evtroiu, marele episcop al 
Melitinei, şi acesta l-a rânduit în ceata clericilor. Având aplecare către 
învăţăturile cele sfinte şi întrecând în nevoinţe şi în săvârşirea faptelor bune pe 
toți cei deopotrivă cu el, a fost silit să se hirotonisească preot şi să primească 
purtarea de grijă a sfintelor mănăstiri şi schituri. 


Când a ajuns în vârsta de 29 de ani, s-a dus la Ierusalim şi s-a sălăşluit într-una 
din peşterile din munte, împreună cu cuviosul Teoctist (prăznuit la 3 septem- 
brie). Aici a izbăvit pe mulți din boli grele. 


Se zice că şi el a hrănit, cu puţine pâini mici, patru sute de oameni călători, care 
veniseră la mănăstirea lui. 

Și pe multe femei, care nu năşteau le-a făcut roditoare, cu ruga lui, aşa cum şi el, 
cu puterea lui Dumnezeu, se născuse din cea care vreme îndelungată fusese 
stearpă. 


Ca şi Ilie a deschis porțile cerului şi a tămăduit pământul de nerodire. 


Strălucirea lăuntrică a sufletului acestui cuvios a vădit-o şi stâlpul de foc, care se 
pogora din cer, când cuviosul slujea, şi sta lângă el până se sfârşea Sfânta Jertfă, 
văzut fund de toţi cei din jurul lui. 


El vedea cu mintea şi gândurile celor ce se apropiau de Sfânta Cuminecătură, 
cunoscând pe cel ce venea cu cugetul curat şi pe cel ce era întinat, iar acesta era 
semnul curăţiei celei mai desăvârşite. 


Acest fericit ajungând la nouăzeci şi şapte de ani s-a mutat către Domnul, în 
zilele împăratului Leon cel mare. 


Era cuvios la chip; la fire fără de răutate, alb la faţă, vioi la trup, dar stăpânit, 
cărunt la păr şi avea barbă lungă până la brâu. 


Se mai spune despre el că, la moartea unui călugăr care trecea drept om înţelept 
şi înfrânat, dar care în fapt era cu totul altfel, fericitul a văzut un înger trăgându-i 
sufletul din el cu o suliță, şi a auzit şi glas care vădea faptele ruşinoase cele 
ascunse ale monahului. 

Arhid. Ştefan Sfarghie - Sinaxar - Sfântul cuvios Eftimie 


SF CyYv €FTIMIC 


CEL MARE 





Sfântul cuvios Eftimie ( 473) a trăit pe vremea împăratului Teodosie cel mare 
(379-395), ajungând până în zilele împăratului Leon 1 (457-474). EI era de neam 
din Melitina, cea dintâi cetate a Armeniei, din părinți drepteredincioşi, Pavel şi 
Dionisia, născut din făgăduinţă, ca marele loan Botezătorul şi Înaintemergătorul 
Domnului, purtând numele de „veselie”, căci Eftimie înseamnă veselie. 


După moartea tatălui, mama sa l-a încredinţat fratelui ei, care era preot, iar ace- 
sta l-a dus la casa episcopului Armeniei, care l-a crescut cu dragoste şi cu das- 
căli de seamă, rânduindu-l de copil printre slujitorii Bisericii. 


Fiind de 29 de ani, s-a dus la Ierusalim şi a rămas într-o mănăstire numită Fara, 
unde l-a cunoscut pe cuviosul Teoctist. 


După cinci ani a ieşit din Mănăstirea Fara şi s-a sălăşluit într-o peşteră din râpa 
unui munte din pustie, către Iordan. 


Pentru nevoinţele sale, marele Eftimie a primit de la Dumnezeu darul faceri de 
minuni Şi al prorociei. 


A fost descoperit de nişte păstori şi multă lume a început să vină la el. 


Cuviosul Eftimie era cunoscut şi cinstit de cei trei mari îndrumători ai vieţii 
pustniceşti din vremea lui: Sfântul Simeon stâlpnicul, Sfântul Sava cel sfinţit şi 
Sfântul Teodosie şi toţi patru apărau dreapta credinţă statornicită la Sinodul al 4- 
lea Ecumenic de la Calcedon din anul 451. 

Sfântul Eftimie a prorocit că doi dintre ucenicii săi, Ilie (494-516) şi Macarie 
(544-554, 564-574), vor fi patriarhi ai Ierusalimului, lucru care s-a întâmplat 
întocmai. 


La vârsta de 97 de ani s-a mutat în pace la Domnul. 

Iulian Dumitraşcu - Calendar Ortodox - Sfântul cuvios Eftimie cel mare; 
Sfinţii mucenici Vas şi Eusebiu; Sfinţii mucenici In, Pin şi Rim 





1. Cuviosul părinte Eftimie era de neam din cetatea Melitina Armeniei şi s-a 
născut în anul 377 din părinţi bine credincioşi, Pavel şi Dionisia, fiind născut din 
făgăduinţă şi primind, la botez, numele de Eftimie, care în limba greacă, în- 
seamnă „„veselie”. 


După moartea tatălui său, mama sa l-a încredinţat fratelui ei, care era preot, iar 
acesta l-a dus la episcopul Armeniei, care l-a crescut cu dragoste, punându-l să 
înveţe de la dascăli de seamă şi rânduindu-l, de copil, printre slujitorii Bisericii. 


Deci, deprinzând bine Sfintele Scripturi, viaţa curată şi toată învăţătura cre- 
dinţei, la vreme potrivită a fost făcut preot, iar episcopul i-a dat în seamă grija 
mănăstirilor şi a schiturilor din toată mitropolia Armeniei. 


Fiind el de 29 de ani, s-a dus la Ierusalim şi, închinându-se la Sfintele Locuri, s- 
a sălăşluit acolo, aproape de Ierusalim, într-o mănăstire numită Fara, unde a 
cunoscut pe cuviosul Teoctist, care a devenit sfătuitorul său de o viaţă şi de un 
gând. Şi, înțelegând ei că nu pot fi izvor de har pentru alții decât sfinţindu-se 
mai întâi pe ei înşişi, au alergat împreună la adâncul însingurării de lume, cău- 
tând să se facă mai întâi ei plăcuţi şi apropiaţi ai lui Dumnezeu. 


Drept aceea, după cinci ani au ieşit din Fara şi au mers de s-au sălăşluit într-o 
peşteră din râpa unui munte din pustie, către Iordan. Şi au locuit acolo mulţi ani, 
în viaţă aspră de sihaştri, trudindu-şi neîncetat trupul şi dorind a vorbi în linişte 
cu Dumnezeu prin rugăciune, aducând astfel sufletului lor hrana duhovnicească 
întru răbdare, bunătate şi gând smerit. 

Iar, din nevoinţa aceasta, a primit marele Eftimie de la Dumnezeu harul Sfân- 
tului Duh, darul facerii de minuni şi al prorociei. 


Deci, când a binevoit Dumnezeu, au fost descoperiţi de nişte păstori. Şi au înce- 
put a veni la ei mulți care se lepădau de lume. Şi au întemeiat mănăstire de obşte 
şi lavră de sihaştri, că mulţi auzind pe fericitul Eftimie, nu voiau să se îndepăr- 
teze de locul unde era el. Şi mulți îl căutau şi îl împresurau, iar bolnavii aşteptau 
tămăduire. 


Însă el dorea a fi mai mult cu Dumnezeu, prin liniştea rugăciunii în pustie. De 
aceea, luând pe ucenicul său Dometian, a ieşit din chilia sa şi a venit în munţii 
dinspre Marea Moartă. Şi, găsind o fântână cu apă, a ridicat chilii şi a rămas aco- 
lo o vreme. 


Dar şi acolo, văzându-se împresurat de mulțime, s-a întors la chilia sa, la cu- 
viosul Teoctist. Şi era în pustie toată săptămâna, iar sâmbăta şi Duminica se 
întâlnea cu cei care-l căutau, şi multe fapte şi semne minunate a lucrat Dumne- 
zeu prin el. 


Cuviosul Eftimie era cunoscut şi cinstit chiar şi de cei trei mari îndrumători ai 
vieţii pustniceşti din vremea lui: Simeon stâlpnicul, Sava cel sfinţit şi Teodosie 
din Palestina; şi toți patru apărau dreapta credinţă statornicită la Sinodul din 
Calcedon (451), vorbind împotriva ereticilor din vremea aceea, mai ales împo- 
triva monofiziților. 


Iar fericitul Eftimie a întors la dreapta credinţă chiar şi pe împărăteasa Evdochia 
(460), care căzuse şi ea în rătăcirea lui Eutihie. 


ŞI s-a sfârşit acest sfânt și mare părinte, prorocind că doi dintre ucenicii lui, anu- 
me Ilie (494-516) şi Macarie (544-552, 564-574), vor fi patriarhi ai lerusali- 
mului, lucru care s-a întâmplat întocmai. 


N-a căutat niciodată vreo mărire omenească, ci toată viaţa a rămas un simplu 
iubitor de străini şi un îndrumător de sihaştri. Astfel a adormit în Domnul la 20 
ianuarie, în anul 473, fiind cinstit de atunci în toată Biserica Ortodoxă la aceeași 
dată. 


Astăzi, părți importante din moaştele sale se găsesc la Mănăstirile Marea Lavră 
şi Iviron din Muntele Athos, dar şi în alte locaşuri ale lumii creştine. 


Tropar, glasul 4: Veseleşte-te pustiu care nu rodeai, bucură-te ceea ce nu aveai 
durere; că bărbatul doririlor Duhului ţi-a înmulţit ţie fii, sădindu-i cu dreapta 

cinstire de Dumnezeu şi hrănindu-i cu înfrânarea, spre împlinirea faptelor bune. 
Cu ale cărui rugăciuni, Hristoase Dumnezeule, mântuieşte sufletele noastre. 


2. Sfinții mucenici Vas şi Eusebiu - Acești sfinți mucenici au pătimit în timpul 
împăratului Dioclețian (284-305). Erau senatori şi oameni bogați. Au crezut în 
Domnul nostru lisus Hristos şi au primit sfântul botez. 


Fiind de faţă în Nicomidia în momentul când episcopul Teopempt a pătimit şi 
mărturisind şi ei că sunt creştini, au fost supuşi supliciilor împreună cu cinci 
slujitori ai lor, primind în cele din urmă cununa muceniciei. 





3. Sfinţii mucenici In, Pin şi Rim, de neamul lor dintr-o ţară de la miazănoapte, 
fiind prinşi de barbarii închinători la idoli, au fost duşi la stăpânitorul locului, 
care, văzând că mucenicii mărturisesc pe Hristos, 1-a osândit să piară prin în- 
gheţare. 

Proloage - Pomenirea prea cuviosului părintelui nostru Eftimie cel mare 
(473) 

Luna ianuarie în 20 zile:Pomenirea prea cuviosului părintelui nostru Eftimie 
cel mare (473) 


Acest prea cuvios, părintele nostru, marele Eftimie, a trăit în vremea împărăției 
lui Teodosie cel mare (379- 395), ajungând până în zilele lui Leon împăratul 
(457-474). Şi era de neam din Melitina, mitropolia Armeniei, din părinți bine 
credincioşi, Pavel şi Dionisia, născut din făgăduinţă, ca marele loan Botezătorul, 
purtând nume de veselie, că Eftimie veselie înseamnă. 


Pe acesta, după moartea tatălui său, mama sa l-a încredinţat fratelui ei, care era 
preot, iar acesta l-a dus la casa episcopului Armeniei, care l-a crescut cu dra- 
goste şi cu dascăli de seamă, rânduindu-l de copil printre slujitorii bisericii, după 
puterile sale. 

Şi, deprinzând bine Sfintele Scripturi, viaţa curată şi toată învăţătura credinţei 
poruncită creştinilor de Mântuitorul Hristos, la vreme potrivită, a fost făcut 
preot, iar episcopul i-a dat în seamă grija mânăstirilor şi a schiturilor din toată 
Mitropolia Armeniei. 


Deci, fiind el de 29 de ani, s-a dus la Ierusalim şi, închinându-se la Sfintele 
Locuri, s-a sălăşluit acolo, aproape de Ierusalim, într-o mânăstire numită Fara, 
unde a cunoscut pe cuviosul Teoctist, prietenul său de viaţă şi de gând, fiind 
unul cu altul ca un singur suflet în două trupuri. Şi înțelegând ei că nu pot fi 
izvor de har pentru alţii, decât sfinţindu-se mai întâi pe ei înşişi, au alergat 

împreună la adâncul însigurării de lume, căutând să se facă, ei mai întâi plăcuţi 
şi de aproape lui Dumnezeu. 


Drept aceea, după cinci ani au ieşit din Fara şi au mers de s-au sălăşluit într-o 
peşteră din râpa unui munte din pustie, către Iordan. Şi au locuit acolo mulţi ani, 
în viaţă aspră de sihaştri, necurmat trudindu-şi trupul şi dorind în linişte a vorbi 
cu Dumnezeu prin rugăciune, aducând astfel în sufletul lor hrana cea duhov- 
nicească întru răbdare, în bunătate şi în gândul cel smerit al inimii. Şi, din 
petrecerea aceasta, a primit marele Eftimie de la Dumnezeu darul Sfântului Duh, 
darul facerii de minuni şi al proorociei. 


Deci, când a binevoit Dumnezeu, au fost descoperiţi de nişte ciobani. Şi au 
început a veni la ei mulți care se lepădau de lume. Şi au întemeiat mânăstire de 
obşte şi lavră de sihaştri, că mulţi auzind pe fericitul Eftimie, nu voiau să se 
îndepărteze de locul unde era el. Şi mulţi îl slăveau şi îl împresurau, iar bolnavii 
aşteptau tămăduire printr-însul. Şi el aprig dorea puterile lui Dumnezeu, prin 
liniştea rugăciunii în pustie. 


Drept aceea, luând pe ucenicul său Dometian, a ieşit din chilia sa şi a venit în 
munţii dinspre Marea Moartă. Şi, găsind un puț cu apă, a ridicat chilii şi a rămas 
o vreme acolo. 


Dar şi acolo, văzându-se împresurat de mulţime, s-a întors la chilia sa, la ava 
Teoctist. Şi petrecea în pustie toată săptămâna, iar Sâmbăta şi Duminica se 
întâlnea cu cei care-l căutau, şi multe fapte şi semne minunate a lucrat 
Dumnezeu printr-însul, cum arată pe larg viaţa lui. 


Şi era cunoscut şi cinstit Eftimie de cei trei mari îndrumători ai vieţii pustniceşti 
din Țara Sfântă, în vremea lui: Sfântul Simeon Stâlpnicul, fericitul Sava cel 
sfințit şi Sfântul Teodosie; şi toţi patru apărau dreapta credinţă împotriva 
rătăcirilor din vremea aceea. 


lar fericitul Eftimie a întors la dreapta credință, până şi pe împărăteasa 
Evdochia, care căzuse în rătăcirea lui Eutihie. 


Și s-a sfârşit acest sfânt Părinte, proorocind că doi din ucenicii lui Ele şi 
Macarie, vor fi patriarhii lerusalimului, lucru care s-a întâmplat întocmai. 


Şi n-a căutat niciodată vreo mărire omenească, ci, toată viaţa, a rămas un simplu 
iubitor de străini şi un îndrumător de sihaştri. 


Deci, acest fericit, ajungând la 97 de ani, a răposat întru Domnul în zilele 
împăratului Leon cel mare. 

Cuvânt din viaţa Sfântului Eftimie 


Sfântul Părinte Eftimie cel mare, fiind în Lavră în multă hpsă şi neajungere, 
pentru că toate le împărțea în milostenii, răbda sărăcia cea pentru Domnul, 
împreună cu fraţii. Deci, s-a întâmplat ca, patru sute de oameni pogorându-se de 
la Ierusalim spre lordan, s-au abătut în dreapta şi au venit în Lavră, ca o încer- 
care, iconomisind Pronia lucrul acesta, precum se pare, ca să se arate fapta cea 
bună a sfântului şi darul cel dat lui de sus. 


Şi, văzându-i, bătrânul a chemat pe Dometian şi a zis: "Pune înaintea oamenilor 
acestora să mănânce." 


Iar el a zis: "Nu are chelăria cinstite părinte, ca să sature nici zece oameni. Deci, 
de unde am să dau pâine la atâta mulţime?" 


Iar cuviosul Eftimie, plin de dar proorocesc, a zis: "Mergi şi fă precum ţi-am zis, 
că acestea zice Duhul Sfânt: "Vor mânca şi le va prisosi." 


Deci, ducându-se Dometian la chelăria cea mică, care se cheamă cămara de 
pâine, unde fuseseseră doar puţine pâini, acum n-a mai putut deschide uşa, că 
din dumnezeiasca binecuvântare, chelăria era plină până sus, că se vărsau pâinile 
afară din chelărie şi, neputând deschide, a chemat pe unii din părinţi şi au scos 
din ţâţâni ușa. 


Asemenea, şi la vin şi la untdelemn, aceaşi binecuvântare s-a făcut. Şi au, 
mâncat şi s-au săturat şi până la trei luni n-au putut să aşeze uşa chelăriei. 


Că, precum Dumnezeu n-a contenit a izvori vadra făinii şi ulciorul cu untdelemn 
văduvei celei iubitoare de străini, prin glasul proorocului, în acelaşi chip, cu 
adevărat, şi dumnezeiescului acestui bătrân, pentru osârdia iubirii de străini, o 
dăruire deopotrivă, întocmai i-a făcut. 

lar Dometian, minunându-se s-a aruncat pe sine la picioarele bătrânului, rugân- 
du-se a lua iertăciune ca unul ce oarecare împotrivire omenească pătimise. 


Şi, ridicându-l pe dânsul, bătrânul i-a zis: "Fiule, cela ce seamănă în bine- 
cuvântare, în binecuvântare va şi secera." Deci, iubirea de străini să nu o uităm, 
pentru că, prin acestea, precum zice apostolul, neştiind, unii au găzduit în loc de 
străini, pe îngeri. Şi cutează, că, dacă voi, şi cei împreună cu voi, veţi sluji după 
vrednicie pe toţi cei ce vin la voi, străini şi fraţi, primindu-i cu credinţă, nu va 
părăsi Domnul locul acesta de acum şi până în veac. Că o jertfă ca aceasta îi 
place lui Dumnezeu. 


Cuvânt din viaţa Sfântului Eftimie, despre ascultare 


Ar Ar Ar dr dr dr Ar Ar dr Ar Ar Ar dr dr dr dr dr dr Ar A A A A 


Xp XP IP 3 E PI e IP XE 3 IE 2 E IP 3 E IP 30 E ID E E E XX 


Die De De De Dr De De de dr de de de De Dr Dr Dr dr Dr dr dr De e Ar A A 


XP XP XP 3 2 30 E 2 2 7 3 3 2 E IP 37 E 2 IP 30 2 2 30 IE IE 2 E 0 E XX 


În Lavra Sfântului Eftimie era un iconom, care se nevoia să câştige cele de 
trebuință pentru obşte. Şi a câştigat astfel încă şi dobitoace spre slujirea 
părinţilor. 


Şi era în Lavră un călugăr, de neam din Asia, cu numele de Auxentie. Şi, fiind el 
rugat de iconom să ia slujba dobitoacelor, pentru că era priceput la această 
slujbă, nu a primit. Deci, neascultând pe iconom, acesta a făcut pe loan şi 
Chirion preoţii să-l roage pe Auxentie să primească slujba. lar el, nici la 
rugămintea acestora nu s-a plecat. 


Și, venind sâmbăta, a arătat iconomul bătrânului stareţ cele despre Auxentie 
căruia, trimițând şi chemându-l i-a zis marele Eftimie: "Ascultă-ne pe noi, fiule, 
şi primeşte slujba aceasta." 


lar el răspundea: "Nu pot, cinstite părinte, că trei pricini mă opresc pe mine a 
primi această slujbă: întâi, neobişnuinţa cu locurile de aici şi neştiinţa limbii, al 
doilea, frica desfrânării, şi al treilea, ca nu cumva prin această slujire, să nu mai 
pot sta liniştit în chilie." 


lar marele Eftimie a zis : "Ne rugăm lui Dumnezeu să nu fii vătămat de nici una 
din acestea. Că nu-i nedrept ca să uite ascultarea ta, cunoscând mai ales că, din 
poruncă şi cu frică de Dânsul slujeşti robilor Lui, cu tăria cea de la Dânsul dată. 
Ascultă deci pe Domnul nostru lisus Hristos, care a zis: "Nu am venit să fiu 
slujit, ci să slujesc Eu. Şi, nu fac voia Mea, ci voia Tatălui Celui ce m-a trimis pe 
Mine." Acestea zicându-le şi lăsându-l la voia lui, Auxentie n-a ascultat. 


Atunci, răstindu-se prea blândul Eftimie a zis: "Noi, fiule, te-am sfătuit ceea ce 
socotim a-ţi fi de folos, dar tu, rămânând la nesupunere, vei vedea acum care 
este plata neascultării." 

Deci, îndată Auxentie fiind cuprins de un tremur nefiresc, a căzut la pământ, iar 
părinţii cei de faţă rugau pe bătrân pentru dânsul. 


Iar stareţul a zis către dânşii: "Acum înaintea ochilor voştri s-a împlinit cuvântul 
proorocesc, care zice: "Tot cel rău ridică cuvânt împotrivă, iar Domnul trimite 
asupra lui înger nemilostiv." 


Şi fund şi mai mult rugat de părinţi, prea milostivul bătrân l-a apucat de mână pe 
Auxentie şi l-a ridicat şi, pecetluindu-l cu semnul crucii, l-a făcut sănătos. 


Şi s-a rugat atunci Auxentie de iertarea greşelilor celor din trecut şi pentru 
întărirea faţă de cele viitoare. 

Iar sfântul i-a zis lui: "Mare este plata supunerii, de vreme ce Dumnezeu mai 
mult voieşte ascultarea decât jertfa. lar neascultarea moarte lucrează." Şi, făcând 
rugăciune pentru dânsul, l-a binecuvântat. 

ŞI aşa Auxentie a primit slujba cu tragere de inimă şi cu bucurie. 


Cuvânt din Pateric, despre faptele cele fără milostenie şi fără dragoste 


Mers-au odinioară trei fraţi la Schit, la un bătrân sfânt şi i-a zis lui unul dintre ei: 
"Am învăţat, părinte, Testamentul cel Vechi pe de rost." 


ŞI 1-a răspuns bătrânul: "Ai umplut văzduhul de vorbe." 

Iar cel de al doilea a zis: "Eu mi l-am şi scris, Testamentul cel Vechi şi cel Nou." 
Şi i-a zis bătrânul: "ŞI tu ai umplut ferestrele de hârtii." 

Iar cel de al treilea a zis: "Şi mie mi-a crescut muşchi pe vatra focului." 


Şi bătrânul a zis: "Şi tu ai gonit iubirea de străini de la tine. Dar de voiţi să vă 
mântuiţi, dragoste către toți să aveţi şi de milostenie să purtaţi grijă." 


Dumnezeului nostru slavă, acum şi pururea şi în vecii vecilor! Amin. 

O minune a Sfântului cuvios Eftimie cel mare 

Un oarecare drumeţ străin a fost primit în mănăstirea Sfântului cuvios Eftimie 
cel mare. Ducându-se la biserică pentru rugăciune şi privind toate cele dintr- 
însa, apoi intrând la mormântul sfântului, a zărit tăbliţa de argint ce era deasupra 
lui. Cu mâinile necurate a răpit-o, după cum spune cuvântul, şi a fugit noaptea, 
tâlhăreşte. Dar dintre toţi cei din mănăstire, nimeni n-a cunoscut furtişagul. 


Insă dimineaţa, Procopie, care era portar, şi care mai dobândise de la sfântul 
mare vindecare, ducându-se de la poartă puţin mai înainte, a găsit pe străin, o! 
minune, stând înlemnit înaintea mănăstirii. 


Nedumerindu-se şi neavând ce să facă, a descoperit portarului taina, şi acela l-a 
dus la mănăstire, şi a făcut minunea să se mărturisească înaintea tuturor fraților 
care erau martori. 


Şi povestea acel străin că a furat tăbliţa de argint a moaştelor pe la miezul nopţii 
şi a ieşit împreună cu dobitoacele. Dar, mergând foarte grabnic, nu mai puţin 
decât treizeci de stadii, n-a mai putut trece hotarele mănăstirii. 


lar călugării luând tăbliţa, s-au minunat de puterea purtătorului de semne 
părinte. Şi bărbatului aceluia dându-i merinde, fiindcă era lipsit, i-au dat liberate. 

20 ianuarie: Cuviosul Eftimie cel mare 

Sfântul Eftimie cel mare, Bizanţ, 95 0-960, ilustrație de evanghelie 


Sfântul Eftimie cel mare era de loc din cetatea Melitene a Armeniei (ntr. 
actualul oraș Malatya din Anatolia de Est a Turciei), pe lângă care curge fluviul 
Eufrat. Părinții săi, Pavel şi Dionisia, erau creștini cinstitori de Dumnezeu de 
spiță aleasă. Trecuseră mulţi ani de căsătorie şi ei tot nu aveau nici un copil - 
cuprinși de tristețe îşi îndreptară rugile fierbinți către Dumnezeu spre a fi 
binecuvântaţi cu un prunc. In cele din urmă, avură o vedenie în care li se spunea: 
„Veseliţi-vă! Dumnezeu vă va binecuvânta cu un fiu ce va aduce mare bucurie 
la toată Biserica.” Copilul primi, aşadar, numele Eftimie („voie bună”). 


Nu trecu multă vreme și tatăl lui Eftimie se stinse din viaţă, iar mama sa, voind 
a-şi împlini făgăduinţa de a-şi afierosi copilul lui Dumnezeu, îl dădu în grija 
fratelui ei, preotul Eudoxie, pentru a primi creşterea şi educaţia cuvenită. Acesta, 
la rândul său, se înfățisă cu copilul dinaintea episcopului Eutroius al Melitene 
care îl primi cu dragoste. Văzându-i buna purtare, episcopul l-a hirotesit în 
scurtă vreme citeț. 


Mai târziu, Sfântul Eftimie intră în cinul călugăresc și fu hirotonit preot. In 
același timp, primi sarcina de a veghea asupra tuturor mănăstirilor fortificate. 

Adeseori Sfântul vizita şi mănăstirea Sfântului Polieuct, iar în timpul Postului 
mare se retrăgea la pustie. Răspunderea faţă de bunul mers al mănăstirilor nu-i 
permitea, însă, felul de viaţă ascetic dorit, intrând în contradicție cu dorinţa sa de 
liniştire, astfel că luă hotărârea de a părăsi în taină cetatea pentru a merge la 
Ierusalim. După ce se închină la Sfintele Locuri, merse să cerceteze Părinţii 
Pusuei. 


Găsind o chilie singuratică în Lavra Tharan, se sălăşlui acolo, câștigându-și 
traiul de zi cu zi din împletirea de coşuri. In apropiere, îl avea ca vecin pe 
Sfântul Teoctist (pomenit pe 3 septembrie) ce împărtăşea aceeaşi dragoste de 
vieţuire ascetică. Aveau aceeași râvnă de a plăcea lui Dumnezeu și de a petrece 
în nevoinţe duhovniceşti, fiecare dintre ei căutând cu dinadinsul să facă voia 
celuilalt. Aveau o asemenea dragoste unul pentru celălalt încât păreau să aibă 
același suflet şi aceeaşi voinţă. 


În fiecare an, după Bobotează, se retrăgeau în pustia Cutilei (nu departe de 
Ierihon). Intr-o zi, intrară pe firul unei râpe adânci și înfricoșătoare prin care 
curgea un râu. Văzând o peşteră deasupra unei culmi, luară hotărârea de a 
rămâne acolo. Cu toate acestea, Domnul căutând spre folosul mai multora, făcu 
în scurt timp cunoscut sălașul celor doi nevoitori. 


Păstorii ce îşi mânau pe acolo turmele ajunseră deasupra peșterii şi văzură 
sihaştrii. Intorcându-se în sat le vorbiră celorlalți despre pustnicii ce trăiau acolo. 


Oamenii ce căutau folos duhovnicesc începură să vină la peșteră, aducând de 
mâncare schimnicilor. Treptat, în preajma peșterii a fost ridicată o mănăstire. Au 
venit aici şi câțiva dintre monahii Lavrei Tharan, printre care Marin şi Luca. 
Sfântul Eftimie a încredinţat stăreția obştii în curs de creştere prietenului său 
Teoctist. 


Cuviosul îi îndemna adesea pe fraţi să păstreze paza gândurilor: „Oricine voiește 
să ducă această viețuire monahicească, trebuie să îşi lepede voia proprie. 
Trebuie să fie ascultător şi smerit, şi cu cugetul la ceasul cel de pe urmă. Trebuie 
să se cuprindă de frica Judecăţii şi de focul cel veşnic, şi în toată vremea să 
caute Împărăţia Cerurilor.” 


Sfântul îi învăţa pe monahii tineri cum să stăruie cu gândul la Dumnezeu în timp 
muncesc: „Dacă mirenii muncesc pentru a se hrăni pe sine şi pe familule lor, 
pentru a face milostenie şi a aduce prinos lui Dumnezeu, oare noi călugării nu 
suntem datori să ne câştigăm singuri pâinea cea de toate zilele, luptând astfel 
împotriva trândăviei? Nu trebuie să ne punem nădejdea în milostenia altora.” 

de Sfântul Eftimie cel mare, icoană de la mănăstirea Hilandar, Athos, sec. XV A 
i Sfântul cerea ca monahii să păstreze tăcerea în biserică în timpul slujbelor, Îr 
Pr precum și la trapeză în timpul meselor. Atunci când vedea călugări tineri postind Jr 


mai mult decât alţii, le spunea să îşi taie voia şi să urmeze rânduiala postului. li 
încuraja să nu atragă atenția asupra lor printr-un post prea aspru, ci să mănânce 
cu măsură. 


În toţi aceşti ani, Sfântul Eftimie a adus la adevărata credință o mulţime de 
sarazini, printre care şi căpetenia Aspebet dimpreună cu fiul acestuia Terebon pe 
care Sfântul Eftimie îl ridicase din boală. Aspebet primi numele de botez Petru, 
ajungând mai târziu să fie episcop al sarazinilor. 


Vestea minunilor săvârșite de Sfântul Eftimie se răspândea cu iuţeală. Veneau la 
el oameni de pretutindeni ce căutau să se tămăduiască, iar Sfântul dăruia 
fiecăruia vindecare. Fugind de orice slavă şi cinstire lumească, Sfântul părăsi în 
taină mănăstirea, luând cu sine doar pe ucenicul său cel mai apropiat, Dometie. 

Impreună cu acesta, se retrase în pustia Ruba, aşezându-se pe Muntele Marda, 
lângă Marea Moartă. 


În dorinţa sa de isihie, sfântul bătu în lung și în lat pustia Zif, găsindu-și în cele 
din urmă sălaș în peștera în care odinioară păstorul David se ascunsese de frica 
regelui Saul. Chiar aici, în apropierea peşterii lui David, Sfântul Eftimie se 
hotări să întemeieze o altă mănăstire, zidind înăuntrul acesteia şi o biserică. 


In acest răstimp, Sfântul Eftimie a readus la dreapta credință mai mulți călugări 
ce îmbrățişaseră rătăcirea maniheistă - a săvârşit, de asemenea, multe tămăduiri 
minunate, uneori izgonind şi duhurile necurate din trupurile celor chinuiți de 
demoni. 


Pelerinii, însă, tulburau liniştea și pacea pustiei. lubind mai mult decât orice 
liniştirea, sfântul hotărî să se întoarcă la mănăstirea Sfântului Teoctist. Dar 
pentru că în drum află un loc liniştit şi neted pe culmea unui deal, rămase acolo. 
Pe acest loc avea să se ridice Lavra Sfântului Eftimie. O mică peșteră îi va sluji 
Sfântului drept chilie - la timpul cuvenit aceasta avea să îi fie şi mormânt. 


După o vreme, Sfântul Teoctist veni la Sfântul Eftimie însoțit de obştea sa, 
cerându-i să se întoarcă la mănăstire, dar pustnicul se împotrivi. Făgădui, însă, 
că va fi alături de ei la toate slujbele de duminică. 


Sfântul Eftimie nu dorea să aibă pe nimeni aproape, nici nu urmărea să fie 
întemeietor de viaţă chinovială sau de lavră. Domnul, însă, i-a poruncit într-o 
vedenie să nu alunge pe cei ce vor veni la dânsul căutând să îşi mântuiască 
sufletele. După o bucată de vreme, în jurul său s-au strâns iarăși mai mulți frați, 
astfel că a pus bazele unei lavre după modelul Lavrei Tharan. In anul 429 d.Hr., 
pe când Sfântul Eftimie era în vârstă de cincizeci și doi de ani, patriarhul 
Juvenalie al Ierusalimului a târnosit biserica mănăstirii, înzestrând-o cu preoți 
slujitori şi diaconi. 

La început lavra era săracă, dar sfântul nădăjduia că Dumnezeu se va îngriji şi 
de această dată de toate nevoile robilor săi. Odată, un convoi cam de vreo 400 
armeni ce se îndreptau spre râul Iordan au trecut pe la lavra sfântului. Văzând 
aceasta, cuviosul Eftimie chemă trapezarul, poruncindu-i să ospăteze pelerinii. 
Trapezarul îi spuse, însă, că în mănăstire nu este destulă mâncare pentru atât de 
multă lume. Sfântul Eftimie stărui totuşi în cererea sa. Ducându-se să vadă ce 
mai poate găsi în cămară, trapezarul află acolo o grămadă de pâine, găsind pline 
şi vasele cu vin și ulei. Pelerinii mâncară pe săturate, şi chiar la trei luni după 
aceea, ușa de la cămară nu putu fi închisă din pricina belşugului de pâine. 
Cantitatea de hrană rămăsese aceeași, întocmai cum odinioară se întâmplase cu 
făina din vas şi cu uleiul din urcior în casa văduvei din Sarepta Sidonului (III 
Regi 17, 8-16). 

Cuviosul Eftimie cel mare — icoană mozaic de la mănăstirea Nea Moni, sec. 
XI 


Într-una din zile, călugărul Auxentie nu mai vru să-şi îndeplinească ascultarea ce 
îi fusese dată. În ciuda faptului că Sfântul Eftimie îl chemă la sine, poruncindu-i 
să se supună, el rămase la fel de îndărătnic. Sfântul strigă atunci cu putere: „Vei 
fi răsplătit pentru nesupunerea ta!” Un duh necurat îl stăpâni pe Auxentie, 
aruncându-l la pământ. Fraţii îl rugară într-un suflet pe Avva Eftimie să îi vină 
în ajutor, astfel că sfântul se îndură şi îl tămădui pe nefericit, care, venindu-şi în 
sine, îi ceru iertare și îi făgădui să se îndrepte pe sine. „Ascultarea”, spune 
Sfântul Eftimie, „este o mare virtute. Domnul nostru iubeşte ascultarea mai mult 
decât jertfa de sine, iar neascultarea aduce cu sine moartea.” 


Altă dată, doi dintre frați ajunseră să fie copleşiți de asprimea vieţii din 
mănăstire şi, ca urmare, luară hotărârea de a fugi. Sfântul văzu într-o vedenie că 
aceştia urmau să cadă în mrejele diavolului. Îi chemă la sine și îi mustră, 
îndemnându-i să lepede voia cea de suflet vătămătoare. Le spuse: „niciodată nu 
trebuie să primim gândurile rele ce ne umplu de mâhniciune și ură față de locul 
în care viețuim, șoptindu-ne că în altă parte ar fi mai bine. Dacă cineva încearcă 
să facă ceva bun acolo unde locuiește dar nu duce acel lucru la capăt, să nu 
creadă cumva că schimbând locul i se va schimba norocul. Nu locul este cel ce 
aduce izbânda, ci credinţa și voința neclintită. Adeseori copacul strămutat nu 
mai dă roade.” 


În anul 431 d.Hr., la Efes s-a întrunit cel de-al treilea Sinod Ecumenic în ideea 
combaterii învățăturii rătăcite a lui Nestorie. Sfântul Eftimie se numără atunci 

printre cei ce se ridicau în apărarea Dreptei Credinţe; fu, însă, adânc tulburat de 
faptul că arhiepiscopul loan al Antiohiei se afla de partea lui Nestorie. 


În anul 451 d.Hr., cel de-al patrulea Sinod Ecumenic desfășurat la Calcedon era 
întrunit pentru a condamna erezia lui Dioscur care, în contradicție cu Nestorie, 
afirma că în Domnul lisus Hristos este o singură fire, cea dumnezeiască (astfel 
se explică că erezia a fost denumită monofizită). Acesta învăţa că prin Întrupare, 
firea umană a lui Hristos a fost absorbită de firea dumnezeiască. 


Sfântul Eftimie primi toate hotărârile Sinodului de la Calcedon, văzând în 
acestea afirmarea Ortodoxiei. Vestea se răspândi cu mare iuţeală printre călugări 
şi pustnici. Mulţi dintre aceştia, până atunci părtaşi la credinţa rătăcită, urmară 
pilda Sfântului Eftimie, supunându-se hotărârilor Sinodului. 


Datorită vieţii sale ascetice şi a mărturisirii ferme a Credinței Ortodoxe, Sfântul 
Eftimie a rămas în istorie cu supranumele de „cel mare”. Istovit de ieşirea în 
lume, Sfântul Avva se retrase pentru o vreme în adâncul pustiei. După 
întoarcerea lui în Lavră, unii dintre frați începură să vadă că în timp ce Sfântul 
slujea Sfânta Liturghie, văpăi de foc se pogorau din cer, înconjurându-l. 
Cuviosul însuși dezvălui câtorva dintre monahi faptul că adesea vede slujind 
alături de el un înger. 


Sfântul avea darul înaintevederii şi putea citi gândurile şi așezarea duhov- 
nicească a celorlalți doar în urma unei simple întrevederi. Atunci când monahii 
primeau Sfintele Taine, sfântul ştia cine se apropie cu vrednicie şi cine nu. 

Cuviosul Eftimie cel mare — icoană frescă de la mănăstirea Sfântul Neofit, 
1197 


Pe când Sfântul Eftimie avea optzeci şi doi de ani, tânărul Sava (viitorul Sfânt 
Sava cel sfințit, pomenit la 5 decembrie) intră în Lavra sa. Sfântul îl primi cu 
dragoste, iar apoi îl trimise la mănăstirea Sfântului Teoctist. Profeţi atunci că 
Sfântul Sava va străluci prin virtuțile sale mai mult decât orice alt ucenic de al 
său. 


Când cuviosul ajunse în vârstă de nouăzeci de ani, tovarășul și prietenul său de o 
viaţă Teoctist căzu răpus de o boală grea. Sfântul Eftimie se duse să-şi vadă 
prietenul, rămânând la mănăstire pentru câteva zile. Îşi luă rămas bun de la 
tovarășul său, stându-i la căpătâi până ce acesta își dădu sufletul. După 
înmormântare, sfântul se întoarse în Lavra sa. 


Dumnezeu îi descoperi cuviosului ceasul plecării sale. În Ajunul Praznicului 
Sfântului Antonie cel mare (17 ianuarie), Sfântul Eftimie dădu blagoslovenie de 
a se sluji priveghere de toată noaptea. Când slujba luă sfârşit, luă deoparte 
preoţii, spunându-le că nu va mai priveghea alături de ei, căci Domnul îl cheamă 
la sine. 


La auzul unora ca acestea toţi se umplură de jale, sfântul ceru însă obștii întregi 
să vină a doua zi la biserică pentru a-și lua bun rămas. Și începu a-i povăţui: 
„Dacă mă iubiţi, păziţi poruncile mele (loan 14, 15). Dragostea este cea mai 
înaltă virtute şi legătura desăvârșirii (Col 3, 14). Orișice virtute se întemeiază pe 
dragoste şi smerenie. Însuși Domnul nostru lisus Hristos s-a smerit pe Sine din 
dragoste pentru noi şi s-a făcut om. De aceea, datori suntem să li aducem 
neîncetat slavă, noi monahii cu deosebire căci am ales a sta deoparte de ispitele 
şi grijile lumești.” 


„Luaţi aminte la voi înşivă şi păstraţi-vă sufletul şi trupul în curăție. Luaţi parte 
la toate slujbele Bisericii și ţineţi tradiția și pravila obştii noastre. Dacă unul 
dintre fraţi e luptat de gânduri necurate, aduceţi-l pe calea cea bună, aduceţi-i 
alinare, învăţându-l să nu mai cadă în mrejele diavolului. Primiţi întotdeauna pe 
cei ce călătoresc. Găzduiţi pe cei ce pribegesc. Ajutaţi cu tot ceea ce sunteți în 
stare pe sărmanii aflaţi în mare nevoie.” 


După toate sfaturile date fraților întru mântuirea sufletului, sfântul le făgădui că 
va rămâne pururea în duh alături de ei şi de toţi ceilalți ce vor intra în mănăstire. 
Ceru apoi tuturor să plece, lăsând în preajma sa doar pe ucenicul Dometie. 
Rămase în altar pentru trei zile. 

Pe 20 ianuarie, la anul 473 d.Hr., Sfântul Eftimie în vârstă de nouăzeci şi șapte 
de ani se mută cu sufletul la cereştile lăcașuri. 


O mulțime de monahi din toate mănăstirile, precum şi din pustie veniră la Lavră 
pentru a lua parte la slujba de înmormântare a Avvei Eftimie - printre aceştia se 
afla şi Sfântul Gherasim de la Iordan. Veni, de asemenea, patriarhul Anastasie 
dimpreună cu clerul său, ca şi călugării din pustia Nitriei, Martirie și Ilie, care 
aveau să devină apoi Patriarhi ai Ierusalimului, după cum le proorocise Sfântul 
Eftimie. 


Dometie rămase la mormântul Stareţului pentru șase zile. În a şaptea zi, îl văzu 
pe sfântul său Avva înconjurat de slava lui Dumnezeu, fâcându-i semne: „Vino, 
copilul meu, Domnul lisus Hristos vrea să fu cu mine.” După ce le povesti 
fraților vedenia sa, Dometie intră în biserică şi cu bucurie mare își predă sufletul 
lui Dumnezeu. Fu îngropat lângă Sfântul Eftimie. 


Moaştele Sfântului Eftimie au rămas la mănăstirea sa din Palestina, iar egu- 
menul rus Daniil, aflat în pelerinaj, le-a văzut, dând mărturie de aceasta, în 


secolul al XII-lea. 


http://www.pemptousia.ro/ 

Sfântul Eftimie cel mare şi pilda actuală a vieţii sale 


All Ai! | 





Mândria Bisericii - monahismul. Exemplul cuviosului Eftimie cel mare de 
Dragoş Dâscă 


Poate că nici un alt cuvânt despre monahism nu este atât de tainic şi plin de 
noime duhovniceşti precum este cel al Sfântului Isaac Sirul: „vieţuirea 
călugărească este mândria Bisericii” („Cuvinte despre nevoinţă”, X). Şi iată, se 
poate îndoi cineva de acest lucru când nu trebuie decât să privească la chipul 
vieţuirii sfinţilor pe care îi prăznuim în aceste zile de ianuarie: Sfântul Antonie 
(17), Sfinții monahi-episcopi Atanasie şi Chiril (18), Sfântul Macarie Egipteanul 
(19), Sfântul Eftimie (20) şi Sfântul Maxim Mărturisitorul (21)? Toţi aceşti 
stâlpi ai Ortodoxiei au fost monahi; dar să nu trecem cu vederea faptul că au 
plecat din mijlocul unora ca noi, oameni de lume cuprinşi de griji şi amestecați 
în tumultul veacului. Mândria Bisericii sunt creştinii care Îl urmează pe Hristos 
în lepădarea de sine până la jertfă, iubirea de Dumnezeu şi de aproapele, iar 
monahii sunt cei care le împlinesc pe acestea într-un mod desăvârşit. 


Să ne oprim asupra sfântului prăznuit astăzi de Biserica lui Hristos, Sfântul 
Eftimie cel mare, şi să vedem chipul în care vieţuirea sa adevereşte cuvântul 
Avvei Isaac Sirul. Cel ce-şi acordă un răgaz de la zăduful zilei şi citeşte Viaţa 

cuviosului Eftimie va remarca o constanţă a felului său de a fi, o caracteristică a 
întregii sale vieţi: dorinţa de a nu-L întrista pe Dumnezeu. 


Se spune că, pe când era adolescent, „dorea să fie următor al dumnezeieştilor şi 
îmbunătățiților bărbaţi [i.e. monahi]... săvârşea slujba pravilei cu frică şi cu 
umilință, aducându-și aminte că se cuvine să slujeşti lui Dumnezeu cu frică şi 
cutremur, iar nu cu râs şi cu şoptire... Se întrista când unii spuneau deşertăciuni 
îl îndepărtau de la dumnezeieştile cuvinte”. 


Vedem că sufletul său încă de tânăr nu suferea atingerea vulgară a acestei lumi; 
nu lăsa ca zgura păcatului să se prindă de inima sa. Mulţi zic că sfinţii nu au 
trecut prin aceleaşi ispite care ne înfruntă pe noi, că aşa au fost ei aleşi din 
pântece, aleşi să fie sfinți. Dar iată că şi tânărul Eftimie a fost ispitit prin 
intermediul colegilor de studii care îl îndemnau la glume, bârfe, vorbire deşartă. 
Dar nu a suferit să-şi strice buna aşezare a sufletului său: în cele lumeşti se 
simţea îndepărtat de Dumnezeu. 

Biograful sfântului ne spune un alt lucru uimitor referitor la anii săi de tinereţe: 
„în vreme de ispită rodea lui Dumnezeu dragostea şi răbdarea, iar în vreme de 
îndestulare, rodul lui era înfrânarea. Venind asupra lui gânduri de dezmierdare 
trupească, iarăşi odrăslea într-însul înţelepciune”. 


Acest paragraf ne aduce la o altă constantă a vieţii sale: căutarea înţelepciunii 
prin purtare înţeleaptă. În Sfântul Eftimie s-a întrupat cuvântul Scripturii care 
zice: „Eu, înţelepciunea, locuiesc împreună cu prevederea şi stăpânesc ştiinţa şi 
buna-chibzuială... Eu iubesc pe cei ce mă iubesc şi cei ce caută mă găsesc” 
(Pilde 8, 12, 17). 


Tânărul Eftimie nu a făcut nevoinţe suprafireşti, nu a fost la limita omenescului. 
Dar a dorit partea cea bună, care nu s-a luat de la el când, cu trecerea anilor, a 
fost asaltat de ispite mult mai mari: prefacerea interioară prin constanta 
supraveghere a gândurilor şi a purtării sale, „pentru că de întreaga înţelepciune 
purtând multă grijă, a păzit nestinsă făclia fecioriei, împodobită cu untdelemnul 
milostenie”. 


Să luăm aminte la multa sa subțirime a minţii. Biograful spune că a biruit ispita 
desfrânării nu prin uscarea trupului şi purtarea de lanţuri şi haine de păr, ci prin 
înţelepciune. Adică, deşi tânăr, Sfântul Eftimie a arătat multă maturitate duhov- 
nicească: ştia că războiul nostru, al creştinilor, este noetic. Minte împotriva 
minţii; duh împotriva duhului. Nevoinţa trupească e doar un mijloc pentru a 
uşura încordarea minţii în luptă. El putea opri gândul înainte de a intra în inimă 
dar nu fiindcă avea sfântul o putere căpătată de la naştere, ci fiindcă purtarea 
înţeleaptă şi osteneala de a-şi ţine gândul doar la cele plăcute lui Dumnezeu a 

creat în el deprinderea binelui, o sensibilitate care reacționa la primul atac al 
furnicoleului. 


ŞI mirenii pot fi smeriți dar ei practică o smerenie cu limite impuse de nevoile 
familiei, de specificul serviciului, de datoria civică. Monahii însă sunt chemaţi 
să devină vase neîncăpătoare ale smereniei; chenoza lor este neîncetată. Nici în 
acest aspect Sfântul Eftimie nu a fost mai prejos. „Din copilărie iubitor de 
monahi”, după terminarea studiilor Eftimie s-a călugărit. A fost făcut - să 
reținem - fără voia sa preot, apoi proestos peste Mănăstirea Sfântului Polieuct. 
Dar fiindcă grijile îl împiedicau de la lucrarea faptei bune, „urâtorul de slavă” 
Eftimie a ales să redevină un simplu monah şi a plecat la Ierusalim, închino- 
viindu-se în Lavra Fara. Aici, ne spune biograful, „covârşea pe toţi cu răbdarea, 
blândeţea şi cu smerita cugetare a inimii”. 


Din nou remarcăm faptul că Sfântul Eftimie nu este lăudat pentru mari fapte 
ascetice, ci pentru lucrarea omului dinlăuntrul inimii (cf. Corinteni 4, 16). 


Dacă iubirea de Dumnezeu a arătat-o cu prisosinţă sfântul în urmarea vieţii 
monahale, iubirea de aproapele e dovedită mai ales de următoarea întâmplare: 
Pe când se afla în pustie, a venit la el un elin păgân, Aspevet, cerându-i să-l 
tămăduiască pe fiul său paralitic. Sfântul nu i-a întors spatele îmbufnat că 
Aspevet nu a cerut mai întâi să îi vorbească de credinţa creştină, că nu i-a cerut 
să îi ţină un cuvânt despre semnificaţia icoanelor, ci, fără să îi adreseze nici un 
cuvânt elinului, l-a tămăduit pe fiul său bolnav. Cucerit de evlavia şi statura 
duhovnicească a cuviosului Eftimie, elinul a cerut să fie botezat. 


Acesta este modelul ecumenismului autentic, singurul care poate să îi placă lui 
Hristos şi nu sincretismul pe cât de înşelător pe atât de vătămător din zilele 
noastre: nu a mers Eftimie la elini să caute „elemente comune” între religia 
păgână şi creştinism; nici nu i-a zis lui Aspevet: „Lasă, nu e nevoie să te botezi 
creştin, doar avem acelaşi Dumnezeu...”, sau „Hai să ne rugăm împreună trei 
zile, o săptămână şi să vedem ce-o zice Dumnezeu după aia”. Cuviosul Eftimie 
ne-a lăsat o pildă despre adevăratul ecumenism: atunci când creştinul este 
aproape de Hristos printr-o viaţă lăuntrică roditoare de gânduri şi fapte bune 
atunci şi cei de altă credință Îl pot vedea pe Hristos şi pot înţelege că EI este 
singurul Mântuitor în lumina virtuţilor [pe care le observă în/] din viaţa 
creştinilor. Ecumenismul începe cu o viaţă trăită în Hristos şi se încheie în inima 
celui convertit de purtarea ta. 


Monahismul este mândria Bisericii fiindcă monahii sunt creştinii care îşi 
îmbrățişează credinţa fără rest. Nu lasă loc târguielii şi compromisului cu pro- 
priile jurăminte depuse la Taina călugăriei (aşa cum este numită şi considerată în 
Athos). Fidel Miresei sale, Biserica, Sfântul cuvios Eftimie cel mare nu a avut 

decât o singură dorinţă, care îi străbate ca un fir roşu întreaga viaţă: de a nu-L 
întrista pe Dumnezeu. 


Vom încheia acest cuvânt cu mărturisirea de credinţă a Sfântului Eftimie, care, 
în vremuri de prigoană a ales să nu-L întristeze pe Dumnezeu prin lepădarea de 
Ortodoxie. Cuviosul Eftimie: un pustnic din Fara, un părinte pentru mii de fiu 
duhovniceşti, un creştin care a înţeles că nesocotirea dogmelor Îl alungă pe 
Dumnezeu din inimă. 


Păsările răpitoare au şi acum cuiburi, vulpile prea multe vizuini iar Fiul Omului 
găseşte prea puţine inimi neîntinate de făţărnicie, inimi unde să-Şi plece capul. 


„Mărturisirea de credinţă” a Sfântului Eftimie referitoare la Sinodul de la Calce- 
don (451): „Din toate cele ce s-au cercetat şi s-a făcut de acest sobor, n-am citit 
ceva; iar cât despre hotarul cel alcătuit de dînsul, nimic nu am a-l prihăni pentru 
rea slăvire, pentru că laudă credinţa celor 318 Sfinți Părinți din Niceea şi 
mărturiseşte a urma învăţătura neclintită şi nestricată. Apoi învaţă a urma 
Sfinților Părinţi celor 150 din Constantinopol şi a celor din Efes, contra lui 
Nestorie rău credinciosul. lar pe Chiril, întâiul şezător al Alexandriei, îl numeşte 
luptător şi învăţător al dreptei credinţe. Apoi pe Preasfânta Fecioară de Dumne- 
zeu Născătoare o propovăduieşte, zicând că dintr-însa S-a născut după trup 
singurul născut Fiul şi Cuvântul lui Dumnezeu. Deci, recunoaşte amândouă 
naşterile, adică pe cea veşnică din Tatăl şi fără trup şi pe cea sub vreme, din 
Fecioara Maică, cu trup însuflețit; după aceea, recunoaşte două firi în Hristos, 
dumnezeiască şi omenească, dar neamestecate, neschimbate, neîmpărțite şi 
nedespărțite. lar cei ce îndrăznesc a împărți, ori a despărţi unirea negrăită şi 
nedespărțită după Ipostas şi cei ce zic că prin trup s-a făcut schimbare în 
Cuvântul lui Dumnezeu, şi care socotesc trupul Celui singur născut a fi de o 
fiinţă cu dumnezeirea, cum şi cei ce zic că este amestecare a Cuvântului cu 
trupul, unii ca aceştia sunt ca şi păgânii. Drept aceea şi noi când auzim despre 
două firi în Hristos, nu socotim cu totul despărțire în ipostasul lui Hristos cel 
unul alcătuit; dar mărturisim şi deosebirea firilor, după cum zice cel între sfinţi, 
Chiril al Alexandrie!”. 


Ar Ar Ar dr dr dr Ar Ar dr Ar Ar Ar dr dr dr dr dr dr Ar A A AA 


Xp XP IP IP 30 Ie IP XE 3 IE 2 E IP 3 E IP 3 E 3 IE IE E XX 


De Ar dr Ar Ar dr Dr de Dr dr dr dr Ar dr dr de e Dr dr dr Ar Ar Ar d 


XP IP IP 3 0 PI 3 3 E E 3 IP 3 3 2 E II E XX 


Părintele Agapie Corbu despre fanatism, fanatici şi reacţia faţă de 
societatea apostaziată 





*...0O altă chestiune, iarăşi, esențială pe calea sfinţeniei este credinţa ortodoxă. 
Şi ne prezintă [Sfântul] Chiril şi pe Sfântul Eftimie, şi pe Sfântul Sava şi pe 
ceilalți, având multă râvnă către credința ortodoxă, dar, în acelaşi timp zice, 
“fiind fără fanatism“. 


Zice despre Sfântul Eftimie că era plin de blândeţe în ceea ce priveşte dreapta 
credință, dar era şi plin de râvnă pentru aceasta. ȘI, întâmplările de atunci, 
diferitele scandaluri pe teme hristologice, diferitele “partide” care se creaseră 
atuncea au produs mare tulburare, şi la un moment dat chiar s-a urcat pe tronul 
Ierusalimului un eretic care l-a izgonit pe patriarhul ortodox, un oarecare 
Teodosie, iar Eftimie, pentru că nu vroia să producă scandaluri, să se pună în 
fruntea oamenilor, să transforme Biserica în câmp de luptă, s-a retras în pustie, 
în adâncul pustiei şi lucra prin rugăciune - lucru care s-a dovedit a fi foarte 
rodnic pentru Biserică, pentru că la câteva luni acest Teodosie a fost îndepărtat 
şi a revenit patriarhul ortodox luvenalie. 


Aşadar şi această credinţă ortodoxă - da, pe de-o parte o păzim cu scumpătate, 
dar, pe de altă parte fără fanatism, pentru că deja fanatismul nu mai este ortodox, 
şi atuncea cădem într-o contradicție: pretindem că suntem ortodocşi, dar ne 
lipseşte Ortodoxia. 


- Ce să înţelegem prin a nu fi fanatici? Dacă aşteptăm din partea Bisericii un 
cuvânt hotărât împotriva unor patimi, înseamnă că putem fi numiţi fanatici? 


- Păi depinde de modul în care se face cuvântul. Fanaticul este cel care, în 
general, din cauză că e fixat pe o anumită problemă devine obtuz, nu mai vede 
nimic altceva. Şi nu se bazează fanaticul pe puterea şi lucrarea lui Dumnezeu. 


Ar Ar Ar dr dr dr dr dr dr dr dr dr Dr dr dr dr Ar Ar Ar dr dr d 


IP XP IP E PI E E 3 E E 2 XE e IE 2 E IP 3 E 0 IE E E E XX 


Die De De De Dr De De fe dr dr de de De Dr De dr dr dr dr dr De e Ar A A 


XP XP XP 3 IP 30 E 2 2 7 30 3 2 E IP 3 E e 30 30 2 2 30 IE 3 2 E 0 E XX 


Acuma ştiţi scandalul cu Vatopedi. Dacă Vatopedi ar fi o mănăstire fanatică, ar 
începe cu scandaluri, cu demonstraţii, cu pancarte. Credeţi că le-ar fi greu să 
mobilizeze, cum zice Hristos: credeţi că mi-e greu să mă rog să vină, să trimită 
Tatăl, douăsprezece legiuni de îngeri? Aşa putea şi mănăstirea asta, dar nu face, 
că nu-i mănăstire fanatică. Dacă ar fi zelotistă nici nu vreau să-mi imaginez ce s- 
ar întâmpla. 


Aşadar fanaticul, din câte cred eu, nu ia în considerare lucrarea lui Dumnezeu. 


Ce face [Sfântul] Eftimie? Efitmie se retrage în Panherimos, zice Chiril, adică în 
pustia cea mai adâncă, până ce va trece scandalul. Şi este un verset, care acuma 
se va tot citi în fiecare duminică, în fiecare săptămână la Utrenie din Isaia, şi 
anume: “Ascunde-te, poporul meu, cât de cât - cât de puţin - până ce urgia va fi 
trecut“. 


Şi regăsim acest verset în Apocalipsă, unde se spune că poporul lui Dumnezu să 
nu se facă părtaş păcatelor care bântuie în cetatea Babilonului, cetate care de 
fapt este societatea, adică nu un anumit oraş, cutare sau cutare oraş. Este 
societatea contemporană apostaziată, căzută de la Dumnezeu. Fie că e în 
România, fie că e în Rusia, fie că e în America, e o societate care nu mai 
funcționează pe principiile creştin-ortodoxe. Că ea este compusă dintr-o majo- 
ritate ortodoxă, asta e altceva, dar nu înseamnă că ea funcționează, că la temelia 
ei stau principiile Bisericii. De asta se vorbeşte şi de separarea Bsiericii de Stat 


Aşadar asta înseamnă să nu fii fanatic: să laşi şi lucrarea lui Dumnezeu. Tu să ţii 
cu fermitate credinţa ta, dar până la urmă Dumnezeu este cel care conduce 
istoria şi să-l lăsăm Lui dreptul acesta, să nu I-l răpim. 


Și ceea ce aduce tulburare în suflet, tot ceea ce tulbură duhul rugăciunii tinde să 
vină de la un anumit zel nebun, de care vorbeşte şi Sfântul Isaac Sirul: “vătă- 
marea care vine din partea zelului celui nebun“. 


Aşadar nu există numai un fanatism din acesta, în domeniul patimilor, ştiu eu, de 
tipul: “Biserica ar trebui să vină cu metode de inchiziție şi să pună capăt răului 
în lume“, ci există şi un zel nebun, care-i pândeşte şi pe pustnici, şi pe călugări 
prin mănăstiri, un fanatism din acesta duhovnicesc“. 


(Extras din conferinţa Părintelui Agapie Corbu de la Alba-lulia, din 23 feb. 
2012, “Sfântul Chiril de Scythopolis şi sfinţenia astăzi ”) 

20 ianuarie: Sfântul Eftimie cel mare, ajutătorul femeilor ce nu pot avea 
copii! 





Sfântul Eftimie cel mare s-a născut în secolul al IV-lea în Melitina Armeniei. 
Deși fericita Dionisia a trăit destui ani împreună cu bărbatul ei, dar fiind stearpă, 
nu năştea. Pentru aceea, în mare mâhnire petrecând amândoi, multă vreme s-au 
nevoit, rugându-se lui Dumnezeu să li se dăruiască fiu, ceea ce până la urmă s-a 
şi întâmplat. 


Incă de la vârsta de 29 de ani s-a retras într-o peşteră la Ierusalim. Cu rugă- 
ciunile lui mulți se vindecau de boli grele iar femeile ce nu puteau să aibă copii, 
cu rugăciunile lui dobândeau copii. 


De asemenea, sfântul era înainte văzător, încât, atunci când venea cineva, el ştia 
dinainte ce fel de gânduri avea acel om. 


Odată, Sfântul Eftimie a săturat patru sute de călători cu doar câteva pâini. 


Altădată, ajungând un drumeţ la mănăstirea Sfâtului Eftimie, a intrat acolo unde 
erau moaştele sfântului şi, văzând tăblița de argint de deasupra acestora, a luat-o 
şi a fugit din mănăstire. A doua zi, dimineaţă, Procopie, portarul mănăstirii, l-a 
găsit pe drumeţ încremenit cu tăblița în mână la o distanță de 30 de stadii. 
Procopie l-a dus în mănăstire iar acesta și-a mărturisit păcatul înaintea întregii 
obşti. Călugării, bucuroşi de minunea Sfântului Eftimie, au luat tăblița, i-au dat 
merinde de drum bărbatului, căci era sărac, şi l-au eliberat. 


Sfinte cuvioase Eftimie roagă-te pentru noi! 

Eftimie cel mare ţine bărbaţii sănătoși 





de Mirela Barbă 


Eftimie cel mare este unul dintre sfinţii mai puţin populari, însă respectați în 
popor. Este pomenit pe 20 ianuarie, în Biserica Ortodoxă. 


Sfântul cuvios Eftimie cel mare este prăznuit, în Biserica Ortodoxă, pe 20 
ianuarie. Este unul dintre sfinții respectați în popor, fiind protectorul livezilor şi 
recunoscut drept vindecător de boli grave. 


Eftimie cel mare e făcător de minuni 


A văzut lumina zilei în ţinutul armenesc Melitina, pe vremea împăratului 
Gratian, după ce părinţii lui, oameni vrednici şi credincioşi, se chinuiseră mult 
să aducă pe lume copii. Dar rugile lor îndelungate și fierbinți au fost auzite în 
cele din urmă, iar Dumnezeu le-a dăruit un fiu. Eftimie a cunoscut viaţa 
bisericească încă din copilărie, după moartea tatălui său, când a fost dus la 
Episcopia Melitinei şi lăsat în grija preoților. Datorită aplecării sale către 
credință, a fost hirotonit preot. 


La vârsta de 29 de ani, a ajuns la 1erusalim și a vieţuit într-o peşteră, alături de 
cuviosul Teoctist. 


A săvârşit minuni nenumărate, reuşind chiar să hrănească şi să sature sute de 
oameni cu numai câteva pâini. A vindecat boli grele, a adus ploaia la vreme de 


secetă şi a transformat pământul neroditor în teren fertil. 


A trecut la cele veşnice la vârsta de 97 de ani, prevestindu-și ziua morții. 

Cine vrea să aibă livezi roditoare, să nu sufere de friguri, de pagube și de 
primejdii trebuie să țină sărbătoarea Sfântului Eftimie cel mare, pe 20 ale lunii. 
Bărbaţii trebuie să-i respecte ziua, ca să fie sănătoși. 

N Icoana Maicii Domnului Vlahernskaya este prăznuită pe 2 iulie (Aşezarea veș- ră 

Sfânta împărăteasă Pulheria a așezat-o în Biserica din Vlaherne, acolo unde era 
păstrat şi Veşmântul Născătoarei de Dumnezeu (prăznuit pe 2 iulie). 


Această sfântă icoană este de tip Hodighitria (Indrumătoarea). De aceea, icoana 
mai este numită și icoana Maicii Domnului Hodighitria din Vlaherne sau icoana 
Maicii Domnului „Cea care arată calea” din Vlaherne. 


În anul 626, patriarhul Serghie al Constantinopolului (610-631) a purtat icoana 
Domnului Vlahernskaya în procesiune pe zidurile Constantinopolului, atunci 
când oraşul a fost asediat de avari. 


In amintirea acestei izbânde şi a altora care au fost câștigate prin mijlocirea 
Preasfintei Născătoare de Dumnezeu, a fost stabilită o sărbătoare anuală în sâm- 
băta a cincea a Postului mare (Sâmbăta Imnului Acatist al Maicii Domnului). 


Prima prăznuire a avut loc în Biserica din Vlaherne, Constantinopol. În secolul 
al IX-lea, sărbătoarea a fost inclusă în Tipicul cel mare al Sfântului Sava cel 
sfințit de la Mănăstirea Studion. 


Mai târziu, această sărbătoare a fost introdusă și în Triod, şi a devenit universală 
pentru Biserica Ortodoxă. 


După căderea Constantinopolului în anul 1453, icoana Maicii Domnului din 
Vlaherne a fost mutată în Sfântul Munte Athos. 


Icoana a stat în Athos până în anul 1654, când a fost trimisă de călugării din 
Sfântul Munte la Moscova, în semn de mulţumire pentru ţarul Alexei Mihai- 


lovici. 


https://doxologia.ro/cinstirea-icoanei-maicii-domnului-vlahernskaya-vlahernitissa 

romane Armenia Inferior (în prezent Malatya, Turcia) !, fiind fiul unor părinți 
pioşi şi credincioşi numiţi Pavel și Dionisia. Pentru că Dionisia era stearpă, ea și 
cu soțul ei, Pavel, s-au rugat cu fervoare la Dumnezeu să le dea un copil. Atunci 
ei au avut o vedenie: au auzit vocea unui înger care le-a spus să se veselească 
pentru că odată cu naşterea copilului toate ereziile vor fi desfiinţate iar pacea va 
cuprinde Biserica lui Dumnezeu. De aceea, acest sfânt a fost botezat cu numele 
de Eftimie (grec. EvOvwmoc,Euthymios care înseamnă „voioşie” sau „voie 
bună”). 


Când tatăl lui Eftimie a murit, mama sa l-a dat în grija lui Otrie, episcop de 
Melitene, care l-a trecut în rândul clerului, ca citeţ. Deoarece era ager în studiile 
sale şi îi depășea pe toți ceilalți în virtuţi şi viaţă ascetică, el a fost hirotonit preot 
şi însărcinat cu supravegherea sfintelor sihăstrii şi mănăstiri. 


La vârsta de douăzeci şi nouă de ani, el a mers la Ierusalim, unde a locuit 
împreună cu Sfântul Teoctist în peştera unui munte, situată în apropierea lavrei 
monahale numită Faran (în prezent Ein Fara), la aproximativ şase kilometri est 
de Ierusalim. *[2][3] În acea perioadă, Sfântul Eftimie a vindecat mulţi oameni 
de boli. 


De asemenea, se povesteşte că sfântul a hrănit patru sute de oameni, care 
veniseră la mănăstire, cu doar câteva pâinici. Mai mult, nu numai că a vindecat 
sterilitatea mamei sale prin nașterea sa, ci prin rugăciune a făcut alte femei 
sterpe să aibă copil. 


În plus, el a deschis porţile cerului, cum a făcut şi Sfântul Ilie înaintea sa, 
aducând ploaie într-o perioadă de secetă. 


În timpul unei Sfinte Liturghii, cei prezenţi au putut vedea o coloană de lumină 
care le-a arătat lumina interioară a sufletului îndumnezeit al lui Eftimie. Această 
lumină a rămas peste sfânt până la sfârşitul Sfintei Liturghii. 


Un alt semn, de mai târziu, al purității şi castității sfântului a fost acela că el 
putea vedea cu ochii sufletului dispoziția și starea sufletelor care veneau la 
Sfânta Impărtăşanie. 


1 Lives of all saints commemorated on January 20 

? Attwater, Donald and Catherine Rachel John. The Penguin Dictionary of Saints. 3rd edition. 
New York: Penguin Books, 1993. ISBN 0-14-051312-4. 

Ott, Michael. St. Euthymius. The Catholic Encyclopedia. Vol. 5. New York: Robert Appleton 
Company, 1909. 

O altă relatare despre clarvederea Sfântului Eftimie are legătură cu un călugăr 
care era pe moarte. Din afară, acest călugăr părea să fie un sfânt precaut şi 
reținut, dar în inima sa el era desfrânat şi nestăpânit deoarece a permis ca 
osteneala sa să fie îndulcită cu gânduri ruşinoase. Deci, acest călugăr fiind 
aproape de sfârşit, binecuvântatul Eftimie a văzut un înger luând cu forţa 
sufletul mizerabilului călugăr cu o suliță cu trei vârfuri. Imediat, sfântul a auzit o 
voce care i-a arătat toate gândurile ascunse și ruşinoase ale călugărului muri- 
bund. 


În anul 451, atunci când Sinodul IV Ecumenic, de la Calcedon, a condamnat 
ereziile lui Eutihie şi Dioscor, aceasta s-a datorat și autorităţii spirituale a 
Sfântului Eftimie asupra sihaștrilor și monahilor din întregul orient. Prin 
eforturile sale el a reuşit să o convingă pe împărăteasa Aelia Eudoxia, văduva lui 
Teodosie al II-lea (care murise în anul 450) să renunţe la erezia monofizită şi să 
revină la dreapta credință - Ortodoxia. 


Când Eftimie a ajuns la vârsta de nouăzeci şi şase de ani (în 473 d.Hr., 20 
ianuarie), el a adormit întru Domnul. La înmormântarea lui a slujit patriarhul 
Anastasie 1 al Ierusalimului, care a trebuit să aștepte o zi întreagă ca să poată 
încheia slujba, până ce călugării şi credincioşii din Țara Sfântă şi-au luat rămas 
bun de la sfântul monah trecut la Domnul. 


Posteritatea 


Sfântul Eftimie cel mare a înființat numeroase comunități monastice în întreaga 
Palestină şi a fost totodată conducătorul spiritual al mai multor altor comunități 
întemeiate sau conduse de prieteni şi/sau ucenici ai săi, care s-au construit 
aşadar şi s-au hrănit din aceeași "şcoală" sau tradiție spirituală. Printre acestea, 


cele mai importante au fost *: 


— Mănăstirea lui Teoctist (421 - sec. XII). Fondată împreună cu prietenul şi 
împreună nevoitorul său, avva Teoctist în pustia Cutila, iniţial ca lavră, 
transformată la scurt timp chinovie pentru monahii începători. 
Descoperită de Federlin en 1894. 

- Lavra de la Marda (-426-sec. VI-VII). Așezată pe muntele Marda 
(probabil Masada), la sud de Marea Moartă, avva Eftimie curăţă aici 
izvorul şi zideşte o biserică. Descoperită de Lagrange în 1894. 


* După: S. Vailhe, "Repertoire alphabetique des monasteres de Palestine”, Revue de lOrient 
chretien, 4 (1899), 512-542 et 5 (1900), 19-48, 272-292; Y. Hirschfeld, "List of the Byzantine 
Monasteries in the Judean Desert", Christian Archaeology in the Holy Land - New 
Discoveries (SBF coll. maior 36), Jerusalem, 1990, 1-89; Chiril de Schitopolis, Vieţile 
pustnicilor palestinei, trad. de ierom. Agapie Corbu, ed. Sf. Nectarie, 2013. 

Mănăstirea Caparbarica (= 426-sec. VII). Întemeiată de Sfântul Eftimie 
în "pustia Zif”, în apropierea locurilor unde se spunea că David se 
refugiase, urmărit de regele Saul. Descoperită de Y. Hirschfeld în 1985]. 
Lavra lui Eftimie (423-sec. XII). Întemeiată în pustia Ruva, ca la trei 
stadii de Mănăstirea lui Teoctist şi unde s-au păstrat multă vreme 
moaștele Sfântului Eftimie, a fost sfințită de patriarhul luvenalie al 
Ierusalimului. Descoperită de Furrer în 1880 (vizitată de Gucrin în 
1874). 

Lavra lui Marinus sau a lui Fotinus (= 440-sec. VII). Întemeiată probabil 
de avva Marinus, ucenic al Sfântului Eftimie, convertit de acesta la 
creștinism și egumen al mănăstirii cuviosului Teoctist după moartea 
acestuia. Descoperită de Corbo în 1955. 

Mănăstirea lui Luca (- 440-sec. VII). Descoperită de Vailhe în 1900. 
Turnul Evdochiei, Mănăstirea lui loan Scholarul (= 455-sec. VII). Zidită 
pe locul unde împărăteasa Evdochia a zidit un turn-cisternă, la circa zece 
stadii de lavra Sfântului Eftimie şi unde s-a nevoit mai târziu un ucenic al 
Sfântul Sava cel sfinţit. Descoperită de Furrer în 1880. 

Lavra lui Gherasim (-455-sec. XII?). Întemeiată de cuviosul Gherasim de 
la Iordan între Ierihon şi Iordan, legat de cuviosul Eftimie printr-o 
strânsă prietenie duhovnicească, a fost după moartea avvei Teoctist o altă 
mănăstire unde se pregăteau fraţii începători înainte de intrarea în lavra 
Sfântul Eftimie. Descoperită de Federlin în 1903, mănăstirea a fost 
restabilită şi funcţionează în prezent ca mănăstire de maici. 

Mănăstirea Sfântului Petru (459-sec. VII). Descoperită de Schneider în 
1934. 

Mănăstirea lui Martirie (-465-sec. VII). Întemeiată de viitorul patriarh 
Martirie al lerusalimului ca o chilie monahală pentru sine însuși, când 
acesta se retrage după o vreme de viețuire acolo din lavra Sfântului 
Eftimie; mănăstirea se afla la circa zece stadii de Lavra Sfântului Eftimie. 
Descoperită de van Kasteren în 1890. În prezent ruinele mănăstirii, 
redescoperite, au devenit un sit turistic, în orașul israelian Ma aleh 
Adumim. 

Mănăstirea lui Ilie (=465-sec. VII). Întemeiată de avva Ilie, un ucenic al 
Sfântului Eftimie, originar din Arabia, în afara zidurilor lerihonului. 
Descoperită de Federlin în 1903. 

Mănăstirea lui Gavriil. (-465-sec. VII). Probabil mănăstirea Sfântului 
Ștefan, construită cu sprijinul împărătesei Evdochia şi așezată sub 
ascultarea lui Gavriil, un ucenic al Sfântului Eftimie împreună cu fraţii 
lui Cosma de Schitopolis şi Crisip), eunuc din naștere, care trăise o 
vreme singur în apropierea lavrei cuviosului Eftimie. Descoperită de 
Corbo în 1951. 

Imnografie 


Tropar (glasul al 4-lea): Veseleşte-te, pustie, care nu nășteai, bucură-te, ceea ce 
nu aveai dureri! Că ţi-a înmulţit ţie fii, bărbatul doririlor duhovnicești, cu bună 
credinţă sădindu-i, cu înfrânarea hrănindu-i, spre săvârşirea bunătăților. Cu ale 
cărui rugăciuni, Hristoase Dumnezeule, împacă viaţa noastră. 


Condac (glasul al 8-lea): Întru cinstită nașterea ta, făptura a aflat veselie; și întru 
dumnezeiască pomenirea ta, cuvioase, bucurie a primit de pe urma multelor tale 
minuni; din care dă din destul şi sufletelor noastre şi ne curăţeşte de spur- 
căciunea păcatelor, ca să cântăm: Aliluia! 

St Euthymius Monastery, Maale Adumim. 


/ 


Iconografie 


Dionisie din Furna arată că Sfântul cuvios Eftimie cel mare se zugrăvește ca un 
bărbat bătrân, înalt, cu capul pleșuv, doar cu puţin păr cărunt, cu barba foarte 
lungă („până la coapse”) şi albă, cu chipul palid şi căutătura cuvioasă, poartă un 
Îr înscris care zice: „Fraţilor, armele călugărului sunt acestea: îndeletnicirea cu 

faptele bune, rugăciunea, socotința, smerita cugetare şi ascultarea cea după 
Dumnezeu”. 


Iar atunci când este zugrăvit în trapeza mănăstirii, este înfățișat alături de Sfântul 
Antonie cel mare şi, fiind întors spre masă, poartă o hârtie pe care stă scris: 
„Trapeza care tace deplin şi grăiește slavă, şi cu singura îndestulare se află, se 


laudă de sfinţii îngeri”. * 


https://www.alamy.com/israel-west-bank-the-monastervy-of-euthymius-was-a- 





laura-in-palestine-founded-by-saint-euthymius-the-great-in-420- 
image276836746.html 


* Dionisie din Furna, Erminia picturii bizantine, Editura Sophia, București, 2000, pp. 158, 
183, 195, 236. ISBN 973-99692-0-8. 

Pr. Silviu Cluci - Chilia „Sfântul Eftimie” din regiunea Sfântul Nil, Athos 
Nu departe de peştera athonită „Sfântul Nil”, în partea stângă a potecii care urcă 
de la Schitul Kavsokalivia către Marea Lavră, se află Chilia ascetică a Sfântului 
Eftimie. 

| Chilia 1 Sfântul Eftimie” (Foto: pr. Silviu Cluci) 

Chilia „Sfântul Eftimie” şi Chilia „Întâmpinării Domnului” - vedere dinspre 
chilia Panaghia (Foto: pr. Silviu Cluci) 


Chilia „Sfântul Eftimie” - vedere de pe vârful Carmel (Foto: pr. Silviu Cluci) 

În primele decenii ale secolului al XX-lea, aici au locuit doi fraţi: ieromonahul 
Nectarie şi monahul Gherasim. 


Într-o zi ploioasă, ieromonahul Nectarie a ieşit din peşteră să adune melci, 
ajungând aproape până la jumătatea drumului spre chilia Sfântului Artemie, care 
se află la o distanță de aproximativ o oră de mers pe Jos faţă de chilia lor. A 
mers în partea stângă a stâncilor şi astfel s-a găsit în fața unei peşteri care 
răspândea o mireasmă îmbietoare şi o bucurie duhovnicească. Când şi-a terminat 
treaba pentru care plecase, adică să adune melci, s-a întors la chilia lor. I-a spus 
şi fratelui său, monahului Gherasim, despre descoperirea peşterii şi despre 
mireasma care izvora din aceasta, precum şi despre bucuria duhovnicească pe 
care a simţit-o. Monahul Gherasim i-a cerut să meargă imediat în locul unde a 
găsit peştera. Când au ajuns la acel loc, cu toate încercările pe care le-au făcut, 
nu au putut să găsească peştera. 


Astăzi, Chilia Sfântul Eftimie numără câţiva vieţuitori. 


(Foto) Închinare la peştera Sfântului Nil, izvorâtorul de mir (12 noiembrie) - 
Athos: 


https://doxologia.ro/locuri-sfinte/inchinare-la-pestera-sfantului-nil-izvoratorul-de-mir- 

Pr. Silviu Cluci - Lexicon athonit - Lavră 


In spaţiul ortodox, lavra desemnează cele mai importante şi mai populate 
mănăstiri. La început, primele lavre cuprindeau un grup de chilii sau peșteri în 
care trăiau sihaştri reuniți în jurul unei biserici centrale şi, uneori, a unei trapeze. 

Marea Lavră (Foto: Silviu Cluci) 


În antichitate, lavra (în limba greacă A&fpo) denumea o parte a oraşului sau un 
perimetru populat, înconjurat de ziduri de apărare. 


Mai apoi, în secolul al IV-lea, termenul de lavră apare în denumirea uneia dintre 
mănăstirile întemeiate de Sfântul Hariton mărturisitorul - Vechea Lavră, cuno- 
scută și sub numele de Shuga (cerc), datorită modului de aşezare a chiliilor, 
ridicate una lângă alta, iar nu risipite. 


În secolul al V-lea, Sfântul Eftimie cel mare (377-473) a pus bazele a numeroase 
comunități monastice în întreaga Palestină, folosind modelul de lavră al 
Sfântului Hariton mărturisitorul. 


Un sistem asemănător a fost introdus de Sfântul Gherasim de la Iordan către 
anul 460, cu şaptezeci de chilii ridicate în jurul unei chinovii. După o vreme 
petrecută în viața de obşte, călugării se îndreptau apoi spre viața pustnicească. 

La anul 478, Sfântul Sava cel sfințit (532), în apropierea peşterii sale de pe 
Cheile Kedronului, a întemeiat o mănăstire mare care a primit numele său - 
Lavra Mar Saba (Lavra Sfântului Sava), cunoscută în sursele mai vechi drept 
Marea Lavră. Viaţa monahală continuă şi astăzi în Lavra Sfântului Sava. 


Principala caracteristică a monahismului de tip lavriot era rugăciunea indi- 
viduală săvârşită în chilie de fiecare călugăr, spre deosebire de monahismul de 
tip chinovial, unde majoritatea slujbelor se săvârșeau în comun. 


În Sfântul Munte Athos, Marea Lavră este numele dat mănăstirii întemeiate de 
Sfântul Athanasie Athonitul. Înainte de Sfântul Atanasie, monahismul athonit 
era unul de tip pustnicesc, semi-anahoretic şi lavriot. Deşi era o mănăstire cu 
viaţă de obşte, Sfântul Atanasie a păstrat numele de „lavră” mănăstirii ctitorită 
de el, din cauza opoziției pustnicilor athoniți. 


În Grecia, pe lângă Marea Lavră, acest titlu îl mai poartă Mănăstirea Aghia 
Lavră din Kalavryta. 


În Rusia, titlul de Lavră a fost acordat mai multor mănăstiri: Lavra Adormirii 
Maicii Domnului din Poceaev (în 1833), Lavra Peşterilor din Kiev (în 1688), 
Lavra Sfintei Treimi a Sfântului Serghie din apropiere de Moscova (în 1744), 
Lavra Aleksandr Nevski din Sankt Petersburg (datând din 1797). 


În Georgia, Mănăstirea Sfântul David din Garejieste este singura care a purtat 
acest titlu. 


In România, denumirea de lavră a avut-o doar Mănăstirea Neamţ în vremea 
Sfântului Paisie Velicicovschi. 


Ar Ar Ar dr dr dr Ar Ar dr Ar Ar Ar dr dr dr dr dr dr Ar A A A A 


Xp XP IP IE E PI e E XE 3 E 2 E IP 30 E IP 30 E 30 IE E E E XX 


Se Ar dr Ar Ar dr dr De dr dr dr dr Ar dr dr de De Dr dr dr Ar Ar Ar d 


e PP IP IP 3 II PI 3 3 E E 0 IP 3 3 2 E II E E XX 


Nicolae Pintilie - Candela Sfântului Eftimie cel mare din pustiul Iordanului 





Dacă, în Egipt, monahismul are reprezentanți pe Sfinţii Antonie şi Pahomie, 
mediul palestinian se bucură de Sfântul Eftimie cel mare şi de Sfântul Sava cel 
sfințit. Spre deosebire de părinţii egipteni, care duceau o viaţă sihăstrească, 
Sfântul Eftimie cel mare a fost cel care a pus bazele unei comunităţi în care totul 
era la comun. Rugăciunea, biserica, masa, îndeletnicirea zilnică - toate erau gân- 
dite în scopul unităţii. 


Armean de origine, Sfântul Eftimie a trăit în secolul al IV-lea, perioadă în care 
Biserica era tulburată de nenumărate erezii, de la arianism, până la monofizism. 
Însă, în timp ce unii episcopi au făcut concesii puterii imperiale, mănăstirea 
Sfântului a fost mereu păstrătoare a Sfintei Ortodoxii. 


Aflat astăzi în Israel, aşezământul este situat între Ierusalim şi Ierihon, în valea 
Iordanului. Deşi acolo se află, în prezent, un important şantier arheologic, câțiva 
monahi țin încă aprinsă candela Sfântului Eftimie. 


Săpăturile au scos la iveală un întreg ansamblu monahal, ce îşi are începutul în 
secolul al IV-lea. Biserica centrală, una dintre cele mai vechi din lume, este 
înconjurată de un zid care are, la subsol, 150 de camere foarte mici, ase- 
mănătoare unor celule de închisoare. Erau chiliile monahilor care, după rân- 
duiala Sfântului Eftimie, duceau o viaţă austeră şi foarte aspră. 

În centrul complexului, sub nivelul solului, se află gropniţa mănăstirii. Din cau- 
za terenului arid, așezământul a deţinut doar trei morminte. Părinţii care treceau 
la Domnul erau înmormântați în unul dintre ele, iar după şapte ani, osemintele le 
erau depuse în subsolul bisericii. Din rânduiala lui Dumnezeu, timp de 1600 de 
ani, niciodată nu au existat probleme legate de ocuparea, mai devreme, a unuia 
dintre aceste trei locuri. 

care să aducă aminte că, pe acele meleaguri, s-a scris o filă din istoria noastră 
naţională. Crucile au putrezit sub povara istoriei, au mai fost înlocuite ici şi colo, 
dar era nevoie de un monument care să răzbată peste ani. Soluţia, găsită cu 
binecuvântarea episcopului Eftimie al Romanului, a fost una minunată - o 
mănăstire. Un Altar în care să fie pomeniţi neîntrerupt eroii neamului nostru. 


Lucrările au început în anul 2000, în doar patru ani ridicându-se pe dealul 
Cireşoaiei o adevărată aşezare monahală. 


O biserică tradiţională maramureşeană, cu o înălțime de 22 metri, un corp de 
chilii şi camere pentru pelerini, alcătuiesc complexul schitului Sfântului Eftimie 
cel mare. 


Într-un cadru natural mirific, în apropierea staţiunii balneo-climaterice Slănic 
Moldova, dar şi a Salinei Târgu Ocna, schitul îşi împlineşte cu vrednicie misiu- 
nea de a fi loc de reculegere duhovnicească. Acelaşi schit ne aminteşte că, dacă 
astăzi ne bucurăm de libertate, este meritul unor oameni care şi-au dat viaţa 
pentru noi. 

Mănăstirea Sfântul cuvios Eftimie cel mare - Cireşoaia - Tg.Ocna 





Este singura mănăstire din Mitropolia Moldovei si Bucovinei închinată acestui 
sfânt. 


Mănăstirea a fost construită în anul 2000 la punctul numit Cireşoaia, în partea de 
vest a cartierului Poieni, la o altitudine de 600 metri , înscriindu-se în aceeaşi 
curbă de nivel cu Mănăstirea Măgura Ocnei. 


Scopul pentru care a fost ridicată a fost acela de a omagia şi a întreţine cultul 
eroilor în zona Cireşoaia. 


De numele Cireşoaiei se leagă amintirea luptelor sângeroase ale Regimentului 
27 Infanterie Bacău şi a glorioaselor atacuri ale Vânătorilor de Munte din timpul 
primului război mondial. 

Îngerul pustiei, Sfântul Eftimie cel mare, a fost cinstit la Schitul de pe 
masivul Cireşoaia 

Luna ianuarie este cu precădere o lună a sfinților monahi, îngeri în trup care şi- 
au dedicat întru totul viața lor lui Dumnezeu. Mari stâlpi ai Ortodoxiei, 
întemeietori de obşti monahale şi ctitori de lavre sfinte, aceşti sfinți cuvioşi au 
lepădat toate cele lumești şi trecătoare şi le-au dorit cu toată ardoarea pe cele 
cereşti, veşnice. Un înger în trup a fost şi Sfântul cuvios Eftimie cel mare, înger 
al pustiei, prăznuit de Biserica Ortodoxă în data de 20 ianuarie. 


Din rânduiala lui Dumnezeu şi având binecuvântarea Înaltpreasfinţitului Părinte 
arhiepiscop loachim, pe masivul Cireşoaia străjuieşte Schitul „Sfântul cuvios 
Eftimie cel mare”, singurul locaş de închinare din Mitropolia Moldovei şi 
Bucovinei care are ca ocrotitor acest mare înger al pustiei. Și anul acesta un 
sobor numeros de preoţi au răspuns invitației părintelui stareţ, protosinghelul 
Claudiu Panţiru, pentru a-l sărbători şi cinsti pe sfântul ocrotitor al locaşului de 
închinare ridicat pe locul unde mii de ostaşi s-au jertfit pentru unitatea și 
demnitatea poporului român în prima conflagrație mondială. 


După slujba Utreniei şi Acatistul Sfântului cuvios Eftimie, împreună cu poporul 
cel drepteredincios prezent la sărbătoarea muntelui Cireșoaia, a fost săvârşită 
Sfânta și Dumnezeiasca Liturghie, sub protia părintelui protosinghel Teodor 
Ambăruș. În cadrul slujbei, au fost pomeniţi vrednicul arhiepiscop romașcan 

Eftimie Luca, eroii neamului nostru şi, mai ales, cei care, dintre ei, aşteaptă 
învierea cea de obşte pe acele meleaguri. 


În cuvântul de învățătură, părintele Andrei-Silviu Neicu a evidenţiat câteva idei 
ce se desprind din pericopa rânduită în Duminica a XXIX-a după Rusalii: 
„Mântuitorul Hristos trebuia să plinească şi Legea Veche. Preoţii, în acea 
perioadă, erau cei mai culți oameni din popor şi aveau şi rol de medici. De 
aceea, pentru a nu încălca Legea, Mântuitorul, vindecându-i pe cei 10 leproșşi, le 
cere să se arate preoților. 


Un al doilea motiv este faptul că elitele poporului de atunci, care erau închistate 
în Legea mozaică fără să cunoască Legea harului, trebuia să înțeleagă că există 
un singur Dumnezeu vindecător, şi nu un principiu al Legii care trebuia pus mai 
presus de orice. 


Un al treilea lucru pe care vrea sa-l scoată în evidență Mântuitorul este acela că 
nu impune recunoştinţa. Vindecarea vine, iar ca recompensă ar fi trebuit să vină 
mulţumirea. Însă mulţumirea vine doar de la unul singur şi de ce? Pentru că 
Dumnezeu nu alterează libertatea omului de a răspunde”. 


Totodată, părintele a subliniat faptul că şi creştinii prezenți la sărbătoare, alături 
de cler, au venit să-l mulțumească lui Dumnezeu pentru toate darurile primite, 
urcând pe Masivul Cireşoaia. 


În partea a doua a cuvântului de învățătură, au fost prezentate aspecte din viaţa 
Sfântului cuvios Eftimie cel mare: „Se spune că la înmormântarea Sfântului 
Eftimie, patriarhul Ierusalimului a trebuit să aştepte o zi întreagă pentru ca toţi 
monahii din toată Palestina să se închine la catafalcul Sfântului Eftimie cel 
mare. Atât de mulți discipoli a avut acest mare sfânt... 


Un discipol al Sfântului cuvios Eftimie este şi părintele protosinghel Claudiu, 
care, deşi venit din Nordul Moldovei, s-a încumetat să urce aici şi să aducă 
mulțumire lui Dumnezeu, nu doar pentru el, ci pentru această flacără nestinsă 
care este jertfa eroilor neamului. Şi precum odinioară Învățătorul, aşa şi 
părintele Claudiu nu a încercat nici să ridice biserici şi temple, ci Cruci şi semne 
în memoria celor căzuţi fără de cruce şi fără de mormânt, care s-au jertfit şi şi-au 
oprit mersul lor aic1”. 


Jertfa tuturor creștinilor prezenți la sărbătoarea de pe masivul Cireşoaiei a fost 
răsplătită, ca în fiecare an, la sfârșitul Sfintei Liturghii printr-o agapă frățească, 
organizată prin osteneala şi bunăvoința părintelui stareț Claudiu. 

Ne rugăm să avem cu toţii binecuvântarea acestui înger în trup, îngerul pustiei 
care, alături de alți mari stâlpi, au susținut şi vor susține până la sfârșitul 
veacului, prin rugăciunile lor, învăţătura cea dreaptă pe care ne-a lăsat-o Hristos. 


(Pr. Elisei Roncea) 

În fiecare an, pe 20 ianuarie, Biserica Ortodoxă îl prăznuieşte pe Sfântul cuvios 
Eftimie cel mare. Acest sfânt ocroteşte biserica schitului de pe masivul Cire- 
şoaia, din judeţul Bacău. 


Sfântul cuvios Eftimie cel mare a fost cinstit prin rugăciune la Schitul Cireşoaia, 
din judeţul Bacău. Preoţii din Târgu Ocna au păstrat tradiția participării la hram, 
astfel că în dimineaţa zilei de 20 ianuarie 2016, au pornit în pelerinaj spre 
aşezarea monahală, ridicată în amintirea miilor de români care şi-au dat viaţa 
pentru glia străbună în primul război mondial. 


În acest urcuş s-au alăturat şi bunii credincioşi care au dorit astfel să-l cinstească 
pe Sfântul Eftimie şi să aducă slavă Preabunului Dumnezeu pentru toate 
binefacerile primite. 


După cum ne-a relatat preotul Vasile Panţâru de la Biserica „Buna Vestire“ din 
Târgu Ocna, drumul până la schit a fost anevoios, însă nu imposibil. Având 
credinţă în suflet, slujitorii sfintelor altare şi oamenii cu dragoste faţă de Biserica 
Mântuitorului Hristos au biruit această Golgotă a Eparhiei Romanului şi 
Bacăului, aşa cum în urmă cu un secol ostaşii români au izbutit în luptele 
sângeroase ce s-au dat pe aceste meleaguri. „Am venit cu drag să ne rugăm 

împreună cu protosinghelul Claudiu Constantin Panţâru, stareţul Schitului 
Cireşoaia. Am trăit cu toţii o bucurie mare în cadrul Sfintei Liturghii, datorită 
atmosferei frumoase. 


Predica din cadrul slujbei a fost adresată de preotul Constantin Gines, slujitor la 
Biserica Precista din Târgu Ocna, care a făcut referire la viaţa Sfântului Eftimie 
cel mare. După ce i-am pomenit pe eroii neamului, a urmat o agapă frățească“, 
ne-a transmis preotul Vasile Panţâru. 


Zonă de puternică spiritualitate creştină 


De numele Cireşoaiei se leagă amintirea luptelor sângeroase ale Regimentului 
27 Infanterie Bacău şi a glorioaselor atacuri ale Vânătorilor de Munte din timpul 
primului război mondial. Amplasamentul se află la o altitudine de circa 600 de 
metri, înscriindu-se în aceeaşi curbă de nivel cu Mănăstirea Măgura Ocnei. 


Monumentele de la Coşna, Cireşoaia, Măgura şi cimitirele de la Poieni şi de la 
Biserica „Sfântul Nicolae“ sunt mărturia recunoştinţei generaţiilor care au urmat 
față de Jertfa celor 14.000 de ostaşi căzuţi în vara anului 1917 pentru apărarea 
gliei străbune. 


Menirea acestei mănăstiri, într-o zonă geografică unde se află zeci de locaşuri de 
cult şi de monumente istorice, zonă de puternică spiritualitate creştină, alături de 
Mănăstirea Măgura Ocnei şi de monumentele eroilor, este de a omagia şi a 
întreţine cultul eroilor în zona Cireşoaia, ca una ce a fost martora unora dintre 
cele mai dramatice şi sângeroase lupte din primul război mondial. 

(Foto) Singura mănăstire din Mitropolia Moldovei şi Bucovinei închinată 
Sfântului Eftimie cel mare 


foto: Pr. Silviu Cluci 


Singura mănăstire din Mitropolia Moldovei și Bucovinei închinată Sfântului 
Eftimie cel mare a fost construită în anul 2000 la punctul numit Cireşoaia, în 
partea de vest a cartierului Poieni din Târgu Ocna. Scopul pentru care a fost 
ridicată a fost acela de a omagia şi a întreţine cultul eroilor în zona Cireşoaia. De 
acest nume se leagă luptele sângeroase ale Regimentului 27 Infanterie Bacău şi 
glorioasele atacuri ale Vânătorilor de Munte din timpul primului război mon- 
dial. 

(Foto) Închinare în Paraclisul Sfântul Eftimie din Basilica Sfântului 
Dimitrie din Tesalonic 


XX 





foto: Pr. Silviu Cluci 


Paraclisul Sfântului Eftimie de secol nouă sau zece se află lipit de colţul sud- 
estic al basilicii Sfântului Dimitrie. Bisericuța este cunoscută mai ales pentru 
picturile sale murale datate la începutul secolului al XIV-lea. 

